
Elizabeta, nesretna kraljica austrijska, žena Jranje 
Josipa, koja je završila tragičnom smrću, lutajući po svi¬ 
jetu, tražeći mira svojoj duši i melem svom srcu — nije 
poznata u pravom svjetlu. 

JI jeziv život, da i nije bita kraljica, dao bi i previše 
materijala jednom piscu za roman. Ovako još više. 

Slučaj kako je postala kraljica, njezin bijeg iz ‘Beča 
i bečkog dvora, mržnja prema austrijskom caru i prin¬ 
čevima, intrige bečke kamarile i dvorskih svodilja, za¬ 
gonetna ljubav prema svom bratiću Bj ude vi tu Bavarskom, 
lutanje po Jadranskom, Sredozemnom moru i oceanu, 
pa ljubavne avanture po svijetu, boravak na JCrfu i 
JJIadeiri, tragična smrt od talijanskog ubojice Bucchenija 
u Ženevi, s pozadinom: razrovane političke pritike u 
bivšoj Jtustro-Zlgarskoj, pod jednim od najvećih vladar¬ 
skih svojeglavaca i nemilosrdnih okrutnika : Jranz Jo- 
sefom — bit će sadržaj ovog romana, pisanog na temelju 
istinitih dokumenata i literature savremenika tragične 
Elizabete. 

ZI ovom romanu neće biti piščeve fantazije, jer je 
zbilja Etizabetinog romantičnog života i previše fantastična. 


Elizabetine zaruke 


U kući hercoga (vojvode) Maksimilijana Josefa Ba¬ 
varskog, slavio se je Božić 1837. dvostrukim veseljem: 
Dan prije toga na sam Badnjak, rodilo im se lijepo i 
zdravo žensko dijete. 

Ali zadovoljstvo u kući poremećeno je bilo već tre¬ 
ći dan. 

— Neka joj ime bude Stefanija, jer je danas Štefa- 
nje, primjeti majka, ali otac se nije htio pokoriti. 

— Ne. Stefanija mi ne zvuči kraljevski, radje ne¬ 
ka bude Elizabeta. 

Maksimilijan Josef je nastavljao: 

— Prije svega se tako zvala i majka Ivana Krstite¬ 
lja, a »Elisabeth« židovski znači: »Bog je moja zakle¬ 
tva«. Pa je i u našoj bavarskoj povijesti, velika knegi- 
nja Brandenburška, kasnije žena Fridrika VI. nosila li¬ 
jepo ime Elisabete. 

Supruzi njegovoj to još nije bilo dosta, pa je Maksi¬ 
milijan nastavljao citiranjem povijesti o raznim Elizabe- 
tama. 

— A Elizabeta engleska kraljica ? Zar da naša 
mala pucica ne nosi ime glasovite kćeri Henrika VIII. 
i još glasovitije Anne Boleyn? Elizabeta engleska, mo¬ 
gla bi biti uzor svim princezama, vojvotkinjama i kra¬ 
ljicama, jer je uz svoje lijepo lice imala zlatno srce i 
oštru pamet. Ta ona je kao kraljica više učinila za En¬ 
glesku nego svi ministri skupa. Doduše je imala nezgo- 

dnu aferu sa Marijom Stuart, ali... Elizabeta engleska 
— to je bila i žena, i kraljica u pravom smislu riječi. 

— Pa i Pruska je imala jednu zgodnu Elizabetu, do¬ 
duše ne kao Engleska, ali je i ona imala sreću da kac 
bavarska princeza postane kraljica Pruske. 

— Bavarska je — tu je izbio žalac hercoga Maksi 
milijana protiv Prusije — uostalom dala Prusiji viši 
nego Prusija Bavarskoj. 

— Pa znam, rekla je nježna Ludovika, 1 njegova že 
na. Pa nećeš mi valjda redati hronološku povijest svih 
Elizabeta, koje su bile princeze, kneginje ili kraljice 
Hvala Bogu, poznam i ja povijest. 

—■ lo ne velim, da ne znaš, ali sam samo tako slo¬ 
bodan potsjetiti Te, da se najpametnija i najpismenij; 
carska ženska glava, ujedno kći najmoćnijeg svjetskoj 
glavara, takodjer zove Elizabeta. 

— Koga to misliš. 

— Pa kći Petra Velikog i Katarine! Zar se ona ne 
zove Elizabeta? 

— Elizabeta ruska — nastavi bavarski vojvoda Ma- 
ksimilijan Josef — utemeljila je univerzu u Moskvi i Um¬ 
jetničku Akademiju u Petrogradu. 

' ‘ Zar to nije mnogo, kad se zna da je taj kolos oć 
naroda, još veći kolos — nepismenosti. 

— Oprosti, možda imaju mnogo nepismenih, ali za¬ 
to oni imaju ipak danas najveće književnike. 

— A Elizabeta Farnese? Lijepa Talijanka, koja je 
postala kraljica moćne Španije? 

— Dosta... dosta... za Boga, nek Ti bude — pro- 
mumlja umorna Ludovika, koja je još bila ispaćena od 
porodjajnih muka. Neka Ti bude, neka se zove Elizabe¬ 
te — zaključi debatu o Elizabetama Ludovika ba¬ 
varska i okrene glavu na protivnu stranu, samo da ne 
gleda više grube crte svog muža i da ne izazove još su¬ 
kob zbog... imena kćerkice, koja je spavala slatkim 
dječjim snom. 

I tako je novorodjena kćerkica Maksimilijana bavar¬ 
skog dobila ime Elisabeth. 

* 

Familija Maksimilijana Josefa nije bila familija pra¬ 
vih hercoga (vojvoda) bavarskih. 

Dinastički povjesničari pravili su neku razliku u 
tome. Maksimilijana su zvali Herzog in Bayern, (voj¬ 
voda u Bavarskoj), a ne Herzog von Bayern (vojvoda 
od Bavarske). 

To je bila neke vrsti degradacija, i to je znalo u 
njegovoj kući katkada biti uzrok neraspoloženja, koji je 
stvarao i mržnju prema onima, koji su mu to — narav¬ 
no iza ledja — predbacivali. 

Mala Elisabeta postala je miljenče svog oca. 

To ne znači, da ona nije bila draga i. slatka svojoj 
mami Ludoviki. 

Ali ipak. 

Kad je u familiji netko miljenče tatino, onda mama 
ima neko drugo miljenče. Potražuje ga izmedju muških. 

Redovito je tako, da otac više voli sina, a majka 
kći, ali baš u familiji Maksimilijanovoj nije bio taj slu¬ 
čaj. 

Otac Maksimilijan je najviše volio svoju najmladju 
kćerkicu Elizabetu. 

Uvijek je govorio — naravno ne u njezinoj prisut¬ 
nosti: 

— Ja bi bio sretan samo onda, kad bi mi ova moja 
mala Sisi — postala kraljica. 

-— Sisi! -— opetovao je hiljadu puta na dan... 

Siisse, Sisi, slatka Sisi, mala Sisi, medena Sisi,, 
golubica moja Sisi, ovčica tatina Sisi, sve moje Sisi — 
čulo se neprestano iz usta grubog Maksimilijana, koji 
je znao biti i naprasit * bezobrazan i odvratan i okrutan, 
ali... kad bi u njegovoj blizini bila njegova Sisi, onda 
je znao biti i dobar i umiljat i plemenit i darežljiv i sve 
dobro i lijepo. 

— Čudan čovjek, — znala je više puta reći njegova 
žena, koja ga se je više bojala nego poštivala. 

Tako je Elizabeta, njegovana i odgajana naročitom 
ljubavi svog oca, prolazila veselo i bezbrižno mlade go¬ 
dine djevojaštva. 

Otac ju je, kad je odrasla, učio jašiti, s njim je išla 
i u lov, sa dvanaest godina, ona je pucala iz puške kao 
stari lovac, a kad joj je bila petnaesta, jašila je na arap¬ 
skom vrancu, kao husarski oficir. 

Otac ju je odgajao slobodno, a šuma, lov i priroda 
djelovala je na mladu dušu Elizabetinu tako, da je po¬ 
stala iskrena i slobodna, bez maske na licu i bez dlake 
na jeziku. 

Maksimilijan i Ludovika imali su još djece, ali Eli¬ 
zabeta bila je uvijek što Francuzi kažu enfant terri- 
b 1 e pustopašno dijete, koje bi svojim otvorenim, is¬ 
krenim primjedbama stavljalo više puta u nepriliku svo¬ 
je roditelje. 

❖ 

Jednoga dana Ludovika Bavarska, primi od svoje 
sestre nadvojvotkinje Sofije, austrijske, opširno pismo 
malo čudnog sadržaja. 

Sestre su doduše bile uvijek u pismenom saobraća¬ 
ju, ali ovo nismo je bilo nježnije, obazrivije, duže, i pu¬ 
no hvale za . . . ljepotu Ludovikine kćerke Helene. 

Pismo nije bilo sasvim jasno. 

Ludovika je naslućivala, da se njezina sestra So¬ 
fija austrijska, majka Franje Josipa, cara austrijskog in¬ 
teresira za Helenu i da bi je htjela udati, ali za koga, 
Ludovika nije znala. 

»Doći ću po svoj prilici još ovog mjeseca k Tebi u 
goste, pa ću Ti o svemu još mnogo pričati, a, nadam 
se i razveseliti Tvoje srce, a lijepoj, plemenitoj i nježnoj 
Heleni donijeti mali darak, jer ona to i zaslužuje«. 

Ljubi Te i pozdravlja sve a naročito 
malu Helenu Vaša do groba 

tt' i • vi S o f i j a.« 

lako je svršavalo pismo. 

Kada je Ludovika bavarska pokazala to pismo Mak- 
smnhjanu Josefu bavarskom, ovaj je samo nešto za- 
brundao. 

Bilo mu je, očito žao, što se u pismu nije sjetila Eli¬ 
zabete njegovog miljenčeta, male i slatke Sisi. 

* 

Nije prošlo desetak dana, i Sofija austrijska doputuje 
u Possenhofen, svojoj sestri u pohode. 

Sofija austrijska, govorila je i pričala o svemu i sva¬ 
čemu, ali najviše o svom sinu Franji Josipu, kako je mo¬ 
ćan vladar, a tako mlad, tek su mu dvadeset i tri go¬ 
dine, a vlada neograničeno sa tolikim milijunima ljudi — 
od Šudeta do Jadranskog mora. 

Familija Maksimilijanova je lijepo gostila Sofiju 
austrijsku, ali... svi su se pitali: 

— Što ona zapravo hoće? 

Tek poslije nekoliko dana, Sofija austrijska pozove 
svoju sestru Ludoviku na razgovor u baštu dvorca Pos¬ 
senhofen i poslije dugog uvoda napokon otkrije karte: 

— Ja mislim, da Ti ne bi ništa imala protiv, da moj 
sin oženi Tvoju Helenu, — to su bile zaključne riječi 
Sofije austrijske. 

— Ja bih bila najsretnija žena na svijetu, kad bi do¬ 
šlo do braka tako mladih idealnih stvorova, kao što su 
Franz i Helena. 

Na večeri, poslije sporazuma izmedju Ludovike i 
Sofije, došlo je u najljubaznijem tonu do najsitnijih sa- 
glasnosti za prvi službeni susret izmedju Franje Josipa i 
Helene. 

Dogovoreno je, da mjesto sastanka mladenaca i na¬ 
ravno zaruka, bude u Ischlu, dvorskom ljetovalištu 
Habsburgovaca. 

* 

Čim se je približavao dan sastanka, u Possenhofenu 
je bilo sve užurbanije i nervoznije. 

Napokon je došao dan odlaska. 

Vojvotkinja Helena, bila je sentimentalne prirode, 
povučena, bogomoljka, šutljiva i mirne blage ćudi, aii 
i strašno dosadna, stvorena više za samostan, nego za 
dvorski život. 

Njezina sestra Elizabeta, mala Sisi, baš obratno: 
nemirna, vesela, govorljiva, zabavna, vragoljanka, koja 
je bila u stanju da najveće društvo drži u veselom raspo¬ 
loženju. 

Nadvojvotkinja Sofija majka Franje Josipa 

— Uzmimo na put i Sisi, — rekia je tužnim Nriom 
Helena svojoj mami Ludoviki, — ona će nas žaba - ti na 
dugom putu od Miinchena do Ischla. '•' 

Sve tri ostale sestre Marija, Matilda i Sofija, Pile 
su sporazumne da sa Helenom, na vjereničkoj ekspedi¬ 
ciji ode Sisi, i... Sisi je otputovala. 

Put je bio dug i dosadan, ali je Sisina prisutnost 
skratila put i smanjila dosadu. 

* 

U mutnim revolucijonarnim danima, kad je nezreli 
Franjo Josip stupio na prestolje austrijsko, država je bi¬ 
la slaba, a pravi državnici, u koliko ih je bilo, izgubili 
su većinom glavu. 

Država je brodila na uzburkanom moru revolucije, 
kao ladja bez kormila. 

Čitav bečki dvor, knezovi, vojvode i nadvojvode, di¬ 
plomati, ministri i generali, izgledali su ikao kapetani raz¬ 
bijene ladje, koja se je nasukala na grebenima narod¬ 
nog nezadovoljstva. 

U tim očajnim danima, kad je izgledalo, da držav¬ 
na ladja tone skupa sa austrijskom dinastijom Habsbur- 
govaca, — jedna je ženska glava imala političkog instin¬ 
kta. — 

To je bila majka Franje Josipa, nadvojvotkinja So¬ 
fija. 

Hrvatski general Jelačić, uz pomoć još dvojice voj¬ 
ničkih kolega: Radetzkog i Windischgratza, spasio je 
austrijsku krunu i Habsburgovce od propasti. 

Naravno, za to je kasnije hrvatski narod doživio 
gorko razočaranje od onih, koji bi bili izgubili možda i 
glavu, da nije bilo hrvatske sablje, koja je vodila kon¬ 
trarevoluciju. 

Nadvojvotkinja Sofija bila je u stvari regentkinja 
i nije čudo, da se mladi i za vodjenje državnih poslova 
još nezreli Franjo Josip pokoravao svim njezinim želja¬ 
ma i zahtjevima. 

I ne samo u politici, nego i u ljubavi. 


O- je izabirala ministre, pa je odlučila, da mu iza¬ 
bere ,enu. 

a odluku da oženi sina, ponukale su je razne gla- 
sir o odnošajima Franje Josipa prema ženama sum¬ 
njivih moralnih kvaliteta. 

Pobojala se je naročito, da se odnošaj prema jed¬ 
noj ženi, nekoj glumici, ne bi razvio u pravu ljubav, pa 
bi onda rastava bila mnogo teža. 

Stoga se je požurila, da posjeti svoju sestru i da 
uredi sve, kako će se Franji Josipu dopasti Helena ba¬ 
varska. 

Franjo Josip je nju bio već upoznao u Miinchenu, i 
majka je njegova mogla zaključiti, da mu je Helena sim¬ 
patična. 

To je bilo dovoljno, da kraljeva majka spremi či¬ 
tav plan. 

Franjo Josip nije naravno bio upućen u zakulisnu 
igru svoje majke, jer bi možda to djelovalo, da ne dodie 
do zaruka i vjenčanja. 

* 

Dok se je kočija iz bavarske preštolnice preko Traun- 
steina i Salzburga, kotrljala lošim putevima do Ischla, 
vozeći sentimentalnu Helenu i vragoljastu Sisi sa nji¬ 
hovom majkom, dotle je nadvojvotkinja Sofija, svake 
večeri držala predavanja Franji Josipu o seksualnoj 
higijeni i o potrebi braka, ne samo zbog zdravlja svog 
sina, nego i zbog interesa države. 

Tebi je, za koji dan dvadeset i četvrti rodjen- 
dan. Ja bih bila sretna, kad bi baš 18. augusta, proslavili 
ne samo ja i ti, nego još netko iz naše rodbine, pa i či¬ 
tava država — tvoje zaruke. 

Ja nemam ništa protiv, ali je pitanje, da li će i 
moje srce pristati na tvoj predlog i želju. 

Nadvojvotkinja Sofija je diplomatskom opreznošću, 
najprije hvalila svoju sestru Ludoviku, a zatim nastavi¬ 
la da hvali i njezinu djecu, te pričala s udivijenjem o lje¬ 
poti, karakternosti, privlačivosti i nježnosti Helene. 

_ Oni će doći za koji dan, — nastavila je nadvoj- 

votkinja Sofija — da uzvrate moj posjet. . 

. j a se takodjer veselim, njihovom dolasku, jer 

davno nisam vidio Ludoviku. 

— A Helenu? 

— Pa... inju! , c 

_ Vidit ćeš njezinu najnoviju shku — nadoda So¬ 
fija i skoči do ormara, da izvadi sliku Helene, u boga¬ 
toj krinolini ,sa briseljskim čipkama. 

— Zar nije lijepa? 

— Elegantna je — odgovori Franjo Josip. 

_ I pametna, — nadoda Sofija. Kao rodjena da bu¬ 
de kraljica. 

Franjo Josip je sa izvjesnom mrzovoljom slusao od¬ 
više veliko hvalisanje o Heleni, ali je ipak šutio, jer je 
imao veliko poštovanje prema majci. 

Sutradan rano u jutro pozove Sofija svog sina, te 
mu plamenim očima, i s posmjehom na licu javi: 

— Naši su gosti već u Ischlu! 

Franjo Josip obuče paradnu uniformu, i kao da ide 
na čestitanje, uredjivao je toaletu nešto duže nego obi¬ 
čno. 

* 

Sastanak sa Helenom bio je pun udvornosti, pošto¬ 
vanja i finoće, ali je provejavao dah hladnoće i prisilje¬ 
ne srdačnosti. 

Sastanku su prisustvovali Franjo Josip, Helena, Lu- 
dovika i Sofija. 

Dvije sestre -— majke i njihova djeca. 

Elizabeta, mala pustopašna, vragoljanka Sisi, bila je 
u susjednoj sobi sa guvernantom. 

Guvernanta poslije nekog malog nesporazuma, ka¬ 
ko je bila nervozna, plane i osorno prigovori Elizabeti, 
neka se glasno ne smije, jer su u drugoj sobi — budući 
zaručnici. 

_ Zar je moj bratić već došao? — klikne Eliza- 

' beta. 

— Šutite, — vikne guvernanta. 

— Tko, zar ja? Neka vam je to zadnji put, da sa 
mnom tako postupate, — odgovori jakim glasom Eliza¬ 
beta, i potrči na vrata te ih otvori. 

Rumena u licu, od sukoba sa guvernantom, odjeve¬ 
na u prpošnoj djevojačkoj haljinici, bez naročitih ukra 
sa, ali ukusno i elegantno, Sisi se nadje pred Franjom Jo¬ 
sipom, kao da je pala sa stabla. 

Bez sramežljivosti, iskreno i djevičanskim žarom 
mlade šesnaestgodišnje djevojčice, poskoči prema svom 
bratiću, zagrli ga i poljubi. 

Osvojila ga je na prvi mah. 

Kao hicem pogodjen, Franjo Josip uzdrhta i strastve¬ 
no poljubi malu Sisi u čelo i — usta. 

Helena je samo u tom momentu spustila oči. 

Ludovika, njezina majka, drhtala je od uzbudjenja, 
htijući prekoriti malu Sisi, ali... uzdržala se. 

Etiketa je zahtijevala hladnoću živaca i zatomljenje 
osjećaja. 

Sofija, preneražena od nenadanog dolaska Elizabe¬ 
te, ostala je ukočena, te nije proslovila ni riječi. 

Tek pošto su se Franjo Josip i Elizabeta zagrlili i 
poljubili, reče Sofija: 

— Djeco, idemo u vrt. Tamo ima Franjo Josip da 
nešto razgovara sa Helenom. 

— Pa možemo biti svi zajedno — odgovori Franjo 
Josip, očitom željom da bude u društvu sa Elizabetom. 

Sofiji je ovaj odgovor Franjin bio neugodan, ali pro¬ 
gutala ga je, smišljajući plan, kako bi udaljila Elizabetu. 

Odoše svi u vrt. 

Franjo Josip uzeo je pod ruku Elizabetu i srdačno 
sa smiješkom na licu pitao, kako provodi dane u Pos- 
senhofenu. 

Za njega je pitanje zaruka bilo riješeno. 

U tom momentu je odlučio, da zatraži ruku Sisinu od 
Ludovike. 

& 

Poslije ručka Sofija pozove Franju Josipa u poseb¬ 
ni plavi salon, da čuje njegovu odluku o zarukama. 

— Ja pristajem -— reče on! 

— Helenu? 

-— Ne! Elizabetu! 

— Zar tu malu još potpuno neodgojenu... 

— Kako, govoriš! — ljutio se je Franjo Josip... — 
što mu majka upotrebljava nezgodne izraze o ženi, za 
koju je odlučio, da mu bude zaručnica i supruga. 

Uzalud je Sofija nagovarala svog sina, da Elizabe¬ 
ta nije za kraljicu, da je ona odviše slobodno odgojena 
od svog oca, da njezin temperamenat ne odgovara stro¬ 
gom ceremonijalu bečkog dvora, da je premlada, da je 
odviše živa i nezrela. 

— Ne ! Ili nju ili nikoga ! — glasio je brutalni i 
energični odgovor Franje Josipa. 

Uzalud je sutradan pokušavala njegova majka, da 
slomi njegovu odluku. 

Nije uspjela. 

* 

18. augusta na 24. rodjendan Franje Josipa, proslav¬ 
ljene su zaruke sa 16-godišnjom Elizabetom. 

Službeni list »Wiener Zeitung«, u posebnom izda¬ 
nju, donio je tog dana na prvoj strani, sa masnim slo¬ 
vima ovu vijest: 

»Njegovo Carsko i Kraljevsko Apoštolsko Veličan¬ 
stvo ... Car Franjo Josip Prvi... po odobrenju Njego¬ 
vog Veličanstva Kralja Maksimilijana drugog Bavarskog. • 
zaručio se je danas u Ischlu, sa Princezom Elizabetom 
Arnalijom Eugenijom, vojvotkinjom u Bavarskoj, kćer¬ 
kom Njihove Visosti Vojvode Maksimilijana Josefa i 
Vojvotkinje Ludovike, rodjene kraljevske princeze Ba¬ 
varske. Neka ih providnost božja blagoslovi«. 


II. 

Elizabetino vjenčanje 


Zaruke Elizabete sa Franjom Josipom porazile su u 
duši Elizabetinu sestru Helenu, koja je otputovala bila 
iz Possenhofena, uvjerena da će se povratiti kao zaruč¬ 
nica austrijskog monarha. 

Polazak njezin iz Ischla sličio je sramotnom bijegu 
poraženog generala, koji je u džepu imao već sastavljen 
telegram za vladara, vladu i javnost o pobjedi, sa kojom 
je računao. 

Helenina majka, a i sama Elizabeta su nastojale da 
utješe razočaranu Helenu, ali sve je to malo koristilo. 

Čim su više govorili, to je Helena u duši osjećala 
još veću sramotu, blamažu, poniženje i stid. 

Elizabeta u svojoj mladenačkoj naivnosti, nije ni ci¬ 
jenila, u pravom smislu, veliki dogadjaj, da će postat? 

kraljica i carica. . 

» Nju je više veselio sam Franjo Josip, mladi oficir, 
kojemu lijepo pristaje uniforma i koji znade lijepo udva¬ 
rati. , . . . 

Elizabeta je bila sretna, naivno vesela i njezino ve¬ 
selo raspoloženje se samo udvostručilo. 

Kad je kočija došla u Possenhofen, familiju je do¬ 
čekao Maksimilijan, kojega je kurir bio već obavijestio 
o veselom dogadjaju. 

-- Čestitam, slata Sisi, — bile su mu prve riječi, 
te je onda radošću sretnog oca zagrlio i poljubio u čelo 
svoje iniljenče. 

Tek onda je prišao Heleni i rekao; 

— Nemoj se žalostiti, draga Helena, već će se i za 
tebe naći dobra partija. Znaj, brak bez ljubavi, makar bio 
kraljevski brak, to je juha bez soli, kupatilo bez vode 
i džep bez para. 

Onda je prišao svojoj ženi Ludoviki, koja mu je de¬ 
taljnije ispričala slučaj sa Elizabetom i razgovore sa 
Sofijom. 

Maksimilijan se je u duši veselio, da je njegovo mi- 
ljenče Sisi imalo više sreće, nego Helena, ali to nije ka¬ 
zao, ma da mu se lice sjalo od sreće i zadovoljstva, a 
brk mu je malo podrhtavao od ugodnog uzbudjenja. 

* 

Mjesece listopad, studeni i prosinac 1853., te sije¬ 
čanj, veljaču i ožujak 1854., sprovela je Elizabeta di¬ 
jelom u Possenhofenu, a dijelom u Miinchenu, gdje je 
naručila sve potrebno za udaju. 

Učinila je i par posjeta svom zaručniku u Beč, na¬ 
ravno u društvu svoje majke Ludovike, ali boravak u 
Beču nije nikada potrajao više od nekoliko dana. 

Kao zaručnik Franjo Josip piše svaki dan svojoj za¬ 
ručnici. Kraljevski kuriri nose ljubavna pisma i sa nes¬ 
trpljenjem se očekuje dan vjenčanja. 

On je nastojao, da vjenčanje bude što prije, ali 
španjolski ceremonijal je zahtijevao svoj rok, a i pripre¬ 
me oko opreme Elizabetine zahtijevale se takodjer iz¬ 
vjestan broj mjeseci. 

Sama vjenčana haljina radila se u jednom modnom 
ateljeru puna tri mjeseca. 

* 

Franjo Josip se poslije zaruka skoro potpuno pro¬ 
mijenio. 

Više nije dolazio tačno u dvorsku kancelariju, a 
spisi su po nekoliko dana čekali na potpis. 

Jednog dana mjeseca siječnja 1854., podnijeli su mu 
na potpis nekoliko smrtnih osuda, baš kad mu je u gos¬ 
tima bila zaručnica i buduća punica. 

, Elizabeta ga je neočekivano posjetila u radnom ka¬ 
binetu. baš u času, kad mu je ministar policije Freiherr 


21 


von Kempen referirao o potrebi, da se uapšeni studenti, 
umjetnici i ostali omladinci u Pragu osude na smrt, zbog 
buntovnih demonstracija. 

— Što? Zar su ti omladinci nekoga ubili ili orobili? 
— zapita Elizabeta. 

— Ne, Visočanstvo, to su revolucijonarci, koji bune 
narod protiv dinastije i države. To su opasni elementi, 
koji ugrožavaju i vaš život. 

— Molim, da nas pustite same, — reče na to Franjo 
Josip ministru policije Freiherru von Kempenu. 

Kempen izadje pokunjeno napolje. 

— Zar bi ti htio unesrećiti toliko familija i okrvariti 
ruke?! — reče Elizabeta Franji Josipu. 

' Učinit ću sve što ti želiš, — odgovori Franjo Jo¬ 
sip, pokornim tonom. 

— Imaš da ih pomiluješ, možda su i nevini. 

-- Iz akata vidim, da su spremali bombe i atentate, 
te izdavali revolucionarne letake. 

— Pomiluj ih — reče kratko Elizabeta. 

— Hoću! — odgovori Franjo Josip, i uzme crvenu 
olovku, te na rubu akata napiše: Schanzarbeit, a 
ispod ovog svoj kratki potpis (paraf): Franz. 

Grupa omladinaca je imala biti osudjena na smrt; 
potpis zaljubljenog zaručnika osudio je mlade revoluci- 
jonarce samo na — kopanje šanceva u lakim željeznim 
okovima. 

❖ 

Dvadesetog travnja 1854., bilo je sve spremno za 
odlazak Elizabete u Beč, jer je 24. istog mjeseca bio od- 
redjen dan vjenčanja Franje Josipa i Elizabete te krvno 
spajanje loze Wittelsbach sa lozom Habsburgško-Loren- 
skom. 

Odlazak Elizabetin iz Possenhofena, i dvorca gdje 
je sprovela svoju veselu i sretnu mladost, bio je popra¬ 
ćen veseljem i žalošću. 

Okolina i služinčad otpratila je Elizabetu sa glazbom 
i cvijećem, ali su mnogi iskreno plakali, što više neće 
tako često viditi malu vragoljanku, koja nije pravila raz¬ 

like izmedju princeze i kćerke svog lovca i lugara, te 
se s njome igrala i zabavljala, kao sa svojim sestrama. 

Odlazak iz Miinchena bio je impozantan. Mala ne¬ 
poznata princeza, postala je najpopularnija žena u Ba¬ 
varskoj, jer je i Bavarcima imponiralo, da će jedna ba¬ 
varska princeza postati austrijska carica. 

Glazba, pucanje mužara, cvijeće, bezbrojne ličnosti 
u uniformama i cilindrima, buka i gužva, i neki ukočeni 
ceremonijal njoj nepoznat i neprirodan — sve se to vrlo 
neugodno dojmilo Elizabete, koja je volila mir, iskrenost 
i prirodnost. 

Od Miinchena do Straubinga, na Dunavu, gdje je Eli¬ 
zabetu čekala ladja, svagdje u svakom selu, u svakom 
mjestu opetovalo se uvijek isto: — dosadni pozdravni 
govori, neugođ: a eksplozija mužara, cilikanje glazbe i 
. . . cvijeće. 

Sve joj je išlo na živce osim cvijeća. 

Ona dijete prirode, strastvena prijateljica lijepih 
pejsaža i — cvijeća, volila je od svih tih parada samo 
cvijeće, i najradje bi bila mimoišla te dočeke — ali . . . 
sve je to moralo biti. 

Elizabeta osjeća, da pomalo gubi svoju pravu slo¬ 
bodu, i da ulazi u zlatni kraljevski kavez. 

To ju je ražalostilo, ali se je morala pokoravati oko¬ 
vima društva i lancima ceremonijala. 

Ladja »Stađt Regensbug«, otplovila je sa Elizabe¬ 
tom i velikom njenom pratnjom niz Dunav. 

Mjesta uz Dunav, bila su sva iskićena zastavama. 
Svagdje: glazba, cvijeće, mužari, kao da čitav Dunav 
slavi slavlje. 

U Pasavi je priredjen prvi doček Austrijanaca. To 
je granica njezine stare i nove domovine, ali se tu ladja 
dugo ne zaustavlja, nego plovi dalje uz Dunav do Linza, 
gdje se priredjuje svečani, službeni doček. 

Tu je čeka i zaručnik. 

* Čim je ladja bila na vidiku, počela je zvonjava zvo¬ 
na na svim crkvama. 

Topovi gruvaju, mužari bubnjaju, a zastave bijelo- 
crvene i crno-žute lepršaju na vjetru, dok mnoge glazbe 
sviraju izmjenično razne koračnice. 

Generalima, na njihovim ogromnim šeširima leprša 
zeleno perje, kao da im iz glave duva vihor ili da u tr¬ 
buhu imaju mijeh sa ventilom na glavi. Sunce pada na 
žute i bijele niklaste gumbe lomeći zrake i zasjenjujući 
oči, kao da su male žarulje. 

Oficiri i činovnici u paradnim uniformama nestrplji¬ 
vo i ponizno čekaju dolazak ladje. 

Svima je jedina želja, da vide tu razvikanu ljepoticu 
bavarsku, da li je zbilja lijepa, ili samo zato, jer je bu¬ 
duća kraljica. 

Na posebnoj uzvisini, do Dunava, uz samu obalu, sa- 
gradjena je drvena tribina, sa velikim slavolukom od 
zelenila i cvijeća. 

Kad je u Linz pristao »Regensbug«, prolamali su 
uzvici sa sviranjem glazbe, te bubnjanjem mužara i to¬ 
pova — tako, da je nastala zaglušna dreka, koja je Eli¬ 
zabeti više smetala, nego prijala. 

Do obale je stajao drugi parobrod »Franz Josef«, 
nakićen cvijećem i zelenilom iz Schonbrunna. 

Na ladji se nije vidilo drvo ili željezo, sve je bilo po¬ 
kriveno lišćem, granama i južnim cvijećem svih mogu¬ 
ćih boja. 

S tom je ladjom Elizabeta nastavila put do Beča. 

Dvadesetdrugog travnja u pet i pol sati poslije pod¬ 
ne prispije Elizabeta sa ladjom u bečku luku Nussdorf. 

Doček je bio impozantan, ali svi opažaju, da masa 
naroda više aklamira Elizabetu, nego Franju Josipa. 

Bečanima je on antipatičan jer je zauzimanjem vla¬ 
sti, okrvavio bečke ulice krvlju nezadovoljnih Bečlija. 

Čuju se glasne, primjedbe: 

— Ona je prelijepa za njega. 

— Oficir krvavih hlača ne zaslužuje takovu bjelo- 
putnu golubicu. 

Detektivi prisluškuju opaske pučana i samo pamte, 
da malo kasnije pobilježe i referiraju. 

Beč je očito nepritajenim neprijateljstvom susretao 
Franju Josipa, dok je Elizabeta svojom visokom, vit¬ 
kom pojavom, mladošću, prijatnim smiješkom, — koji je 
odavao djevičansku iskrenost, plemenitost srca i dobro¬ 
tu — osvojila srca Bečkinja, a još više Bečana. 

Slike u bojama i fotografije mlade Elizabete bile su 
razgrabljene po Beču. 

Špalir publike sezao je od Nussdorfa do Schonbrunna. 
Znatiželjne publike je bilo na desetke hiljada i svi su 
žalili, što je već pala noć, pa nisu mogli jasno viditi lice 
lijepe zaručnice. 

Osam bijelaca vozilo je kraljevsku kočiju, bečkim 
ulicama, koje su bile djelomično posute cvijećem i ze¬ 
lenilom. 

Elizabeta je jedva dočekala, da se odmori od napor¬ 
nog puta, koji je trajao tri dana. 

Put je još ne bi toliko umorio, koliko mužari, govori 
i dosadna lica znatiželjnika. 

Jedva se je domogla sobe, odmah se spustila u na¬ 
slonjač Schonbrunnskog dvorca, koji joj je izgledao kao 
plašilo sa svojim ogromnim brojem potrebnih i nepo¬ 
trebnih soba. 

— Na stotine soba ima ta zgrđdurina, a nema ni 
pristojnog zahoda — primjeti Elizabeta svojoj majci. 

— Pa daj si napraviti . . . Kraljica ši sutra — reče 
joj smiješećim tonom Ludovika. 

Jedva je dočekala da legne u krevet. 


Sanjala je ružan san. 

Ladja neka vodi ju na nepoznat otok, gdje živi neki 
zaljubljeni princ. Ona se najednom transformira, dobije 
krila i bježi iz gnijezda. Ali neka ptičurina joj otkine srce 
1 — odleti. Padne na neku klisuru uz jezero, krvava, a 
kraj nje knjiga lirskih pjesama i bodež. 

U jutro se probudi neraspoložena. 

Svanuo je dvadeset i treći travnja. 

Pogleda kroz balkon i traži očima, samo ne zna što. 


Prija joj svježi zrak, ali je muči noćašnje sanjanje. 
— Što bi to moglo značiti?!? — pitala je samu sebe 

te ie uslijed toga osjećala i bol glave. . . . 

Sjetila se je žene nadlugara u Possenhofenu, kojoj je 
tajno odilazila, i koja joj je iz nekog starog sanovnika 
tumačila sne. 

vima _ govorila je sama sebi. 

— Da pošaljem nekog, da mi kupi? — razmišljila 
je o svemu tome, ali nije došla do nikakvog zaključka. 

U tom je momentu još jače osjetila strašnu osam- 
Ijenost, tim više, što se u nikoga nije pouzdavala. 

Misao, da je Schonbrunnski dvorac njezin kraljev¬ 
ski i zlatni kavez, ali ipak kavez, — sve ju je više mu- 


To je danas, na dan udaje, a što će tek biti kas¬ 
nije _ razmišljala je u samoći, gledajući odrezana sta¬ 
bla Schonbrunnskog parka. 

— Tko je odrezao vrhove stabala u ravnoj liniji? 
— pitala je sama sebe. 

— To je nagrdjivanje divne prirode, pa onda nije 
čudo, da su ljudima odrezivali i glave, valjda zato jer 
stoje visoko! 



Najednom je začula, kako je iza vrata nešto za- 
škrinulo, kao da je škripanje drvenog poda. 

Podje do vratiju, otvori ih i pred vratima vidi, kako 
ukočeno stoji neko žensko nepoznato biće. 

— Što želite? — zapita je Elizabeta. 

— Visočan . . . veličanstvo ... ja sam imala noć¬ 
nu službu — odgovori zaprepaštena dvorska sobarica, 
kao da je uhvaćena u zločinu. 

U stvari je ona virila kroz ključanicu u spavaonicu 
Elizabetinu, da bi vidila, što radi sretna zaručnica, koja 
će danas postati kraljeva i careva žena. 

U to je došla i Elizabetina majka Ludovika, koja od 
nervoze nije spavala čitavu noć. 

— Drago dijete moje, kako si spavala? zapita je 

fn q t k p 

— Hvala dobro, samo sam nešto neugodna sanjala, 
— te joj ispripovijedi san. 

_Ah, san je laza, a Bog istina, — reče joj kratko 

Ludovika. — Spremi se i za probu odjeni vjenčanu ha¬ 
ljinu, da te vidim još jedanput, kako izgledaš u njoj, a i 
da se malo privikneš. 

Vjenčana haljina bila je od teške bijele svile, obve- 
zana pravim zlatom i srebrom, tako, da je na njezinom 
krhkom tijelu stajala kao oklop. 

Haljini je lijepo pristajala duga koprena od tankih 
i skupocjenih briseljskih čipaka, koja je bila zakopčana 
s agrafom od velikih dijamanata. 

Najviše je sjajio ogroman diadem od dijamanata 
vjenčani dar Sofije, kraljeve majke. 

Taj isti diadem nosila je Sofija takodjer, kad se je 

vjenčala. 

Svlačenjem i oblačenjem vjenčane haljine prošao 

joj je nervozni dan do podne. 

* 

Poslije 24. aprila čitav je Beč bio mobiliziran od 
znatiželje, da vidi vjenčanje simpatične Elizabete, ali i 
neprijatnog Franje Josipa. 

U dvoru Schonbrunnskom je bilo sve napeto i uz- 
žurbano. 

Došao je i čas odlaska u crkvu. 

Elizabeta, po ne znam koji put danas, oblači svoju 

vjenčanu haljinu. 

Na glavi joj je vjerenički vijenac svježih mirta i 
narančinog cvijeta. 

Ogrlica od briljanata ukrašuje joj dugi ali obli vrat. 
Dolje pred stubama čekaju dvorska kola sa upreg¬ 
nutih osam plemenitih' bijelaca. Svijetle se od bjeline, 
kao da su namazani ili oličeni bijelim emailom. 

Lakaji, dvorski kočijaši i jahači stoje na kolima i 
konjima ukočeni, kao da su od voska, a u svojim crve- 

nim frakovima obrubljenima zlatom u stilu španjolskog 
ceremonijala, djeluju više komično nego ozbiljno, jer iz¬ 
gledaju, da će nastupiti u cirkusu ili da idu na neku re- 
dutu. 

Sa trouglastim šeširima na glavi, te bijelim perikama, 
izgledaju, kao da svi hoće da oponašaju francuskog fi¬ 
lozofa Voltaira, koji se je u svoje vrijeme isto tako 
oblačio. 

Napokon je došao cas odlaska u crkvu. 

Zvona na svim bečkim crkvama zabrujiše, i topovi 
zagruvaše, kad se je povorka uputila. 

Povorka je zaustavljena na granici kod mosta Beč¬ 
kog predgradja, i tu gradonačelnik sa gradskim savjet¬ 
nicima pozdravlja Elizabetu. 

Odavle do Karntnertora postavio se gusti špalir na¬ 
roda, Bečana i provincijalaca, koji su u ogromnim ma¬ 
sama dohrlili u Beč, da vide carevo vjenčanje, odnosno 
još više — da vide tu vilu iz priča: Elizabetu! 

Na pragu prvog kotara poredale su se djevojke 
bečkih purgera, sve odjevene u bjelini. Bacaju cvijeće, 
kuda prolazi vjerenička kočija. 

Deset hiljada djevojaka, deset hiljada mladih ruku 
siplje cvijeće i kliče: Hoch Elisabeth. 

Rijetko koja je zaviknula i: Hoch Franz Josef. 

Na glavnom ulazu Hofburga čeka Franjo Josip, 
okružen čitavim štabom oficira, dvorjanika, ministara, 
diplomata, stranih misija i svećenstva. 

Sa tornja crkve tuklo je sedam sati, kada je Eliza¬ 
beta ušla u crkvu Augustinera. 

Crkva je bila svečano okićena. Svi zidovi bili su 
obloženi dvorskim goblenima, a na hiljade voštanih svi¬ 
jeća obasjava crkvu. 

Boje 11 a odijelima prisutnih tuku se i kriče. 

Zeleno perje na šeširima generala uz bijelu svilu 
dama, pa kao šarlah crvene odore kardinala, te deputir- 
ci sa svim mogućim narodnim nošnjama, iz Ugarske, 
Češke i Poljske, odavajući šarenu sliku nemogućeg 
mozaika. 

• , oltaru stoji svečano knez nadbiskup Rauscher, 
nekadašnji učitelj Franje Josipa. 

Grobna tišina zavlada, kad je izustio prve riječi. 

U tom času zagruvala je baterija topova sa Josefs- 
platza. 

Elizabeta, ma da je znala, da će zagruvati topovi, 
strese se od straha, tako da je drhtala dvadesetak se¬ 
kundi. 

Topovi su neprestano gruvali i prekidali riječi kne- 
za-nadbiskupa: 

. . . Budite sretni . . . ljubavna veza . . . neka vas 
sreća prati . . . 

U crkvi se nisu čule nego isprekidane riječi tako- 
đjer uzbudjenog svećenika. 

Topovi su gruvali u neposrednoj blizini, tako da je 
u crkvi vladala atmosfera kao na ratištu. 

Od Bodenskog jezera ... do Sedmogradske pa do 
doline rijeke Pada . . . 

I opet topovi nadviknuše svećenikov glas . . , tride¬ 
set i osam milijona vesele se . . . 

Sada se čula puščana paljba pješaštva iz još veće 
blizine. 

Nervi Elizabetini su bili kao strune na harfi. 

Ma da je bila na korak udaljena od svećenika, koji 
je obavljao vjenčani obred — nije čula ni desetinu go¬ 
vora. 

— »Budite sretni«, bile su posljednje riječi, koje je 
čula. 


Vojvotkinja Ludovika, Elizabetina majka 

Bračno putovanje 


Ženidba Franje Josipa proslavljena je u čitavoj mo¬ 
narhiji na način, kako je odredio ministar Alexander 
Freiherr von Bach. 

Bivši advokat i revolucionarne vodio je mase pro¬ 
tiv dinastije, da par godina kasnije postane dvorska uli¬ 
zica i svemogući čovjek na dvoru. 

Svojim špijunima kao ministar unutrašnjih poslova, 
uhadjao je Elizabetu, da bi to javio Franji Josipu. 

Drugim špijunskim agentima uhodio je Franju Josi¬ 
pa, da bi mogao u svoje vrijeme to upotrijebiti za Eli¬ 
zabetu. 

Sa trećim pak osobama, koje su naravno sve bile 
plaćene iz državne blagajne,' špionirao je sve ministre.. 

On je za ovu službu upotrebljavao lijepe žene sum¬ 
njive prošlosti, koje su tražile put i način da doznadu 
sve što koji ministar govori i radi, s kim se druži, koga 
prima, koliko troši i t. d. 

Svojom organizacijom znao je uloviti u svoju mrežu 
sve osoblje pojedinih ministara i diplomata, od kuharice 
i sobarice, pa redom, preko kočijaša, sluge, pisara, do 
dvorskog lakaja, dvorjanika, činovnika, oficira, sve do 
najvećih slojeva bečkog društva. 

U tom je njegova tajna, da je mobilizirao sve ljude, 
da govore i rade za njega, a tko bi kazao riječ protiv 
Bacha, taj bi osjetio udarac u ledja, a da nije znao, da 
mu ga je priredio glavom sam Bach. 

Tom je čovjeku povjereno da sastavi program za 
bračno putovanje Franje Josipa i Elizabete po austrij¬ 
skim zemljama, i to u prvom redu po Češkoj i Morav¬ 
skoj, a onda po Lombardiji, koja je u to vrijeme pripa¬ 
dala Austriji. 

❖ 

Prije odlaska na bračno putovanje, pozove sebi 
Franjo Josip svoje najintimnije ministre, zatraživši, da 
mu podnesu referat o političkom raspoloženju u zemlja¬ 
ma, koje namjeravaju proputovati. 

— Veličanstvo — reče Bach na prvom sastanku, na 
kojemu se raspravljalo o putu: Čitav je narod odušev¬ 
ljen i jedva čeka da vidi i pozdravi svoga cara i caricu. 

— Ali . . . koliko ima političkih osudjenika u čitavoj 
državi — zapita Franjo Josip. 

— Sad ne bih znao na pamet, ali mislim nešto manje 
od deset hiljada! 

— Samo deset hiljada? — upita dosta hladno Fra¬ 
njo Josip. 

— Mislim, da ne će biti više od deset-petnaest hi¬ 
ljada. 

— Koliko se ja sjećam, toliko ih je osudjeno na smrt. 

— Za vrijeme mojeg ministrovanja, Veličanstvo, taj 
broj, čini mi se, ne bi bio točan. Mislim, da je nešto 
manje. 

— Dobro, dajte spremiti opću amnestiju, da se svi 
politički krivci puste iz zatvora, naročito u onim pokra¬ 
jinama i gradovima, koje ćemo posjetiti. 


Kad je ministar Bach došao u svoj ured, pozvao je 
svoga ličnog sekretara, pojedine referente i načelnike, 
te im je nakon kratkog uvoda o putovanju Franje Josi¬ 
pa i Elizabete otčitao: 

— Podnesite mi točan izvještaj, koliko je ljudi osu¬ 
djeno na smrt za vrijeme vlade našeg apostolskog Veli¬ 
čanstva. Zatim ... 


U to ministar Bach opazi, kako su se dvojica činov¬ 
nika značajno pogledali okrenuvši samo pogled očiju, a 
da nisu ni makli glave. 

— Gospodine Singeru — drekne ministar Bach — 
što znači ta nepažnja, kad ja govorim?! 

— Ekscelencijo, pomislio sam, da je o tome nemo¬ 
guće podnijeti točan izvještaj, kad znamo, da je solda¬ 
teska za vrijeme okupacije u Italiji pod generalom Ra- 
detzky-jem strijeljala ljude u masama, a da mi u Beču 
nismo o tome primali nego kratke izvještaje, — reče 
Singer, znajući da ministar Bach rado sluša ovakve na¬ 
padaje na vojsku. Ta ovo su u stvari Bachove izjave s 
drugim riječima. 

— Imate pravo, gospodine savjetniče! 

— Radetzky je divan vojnik, ali loš administrator. 
Pošto je vojska zauzela Lombardiju, trebalo je tamo po¬ 
slati jedno civilno lice, koje pozna prilike, ljude i jezik, 
pa bi s tom Lombardijom imali ovdje u Beču više mira. 

— Dakle idite — nastavi ministar — i spremite mi 
sve do subote, imate pet dana vremena, jer u nedjelju 
moram Njegovom Veličanstvu referirati. 

Činovnici se duboko pokloniše te izadjoše iz mini- 
strovog kabineta. 


Elizabeta se je spremala takodjer na put, te je tre¬ 
bala neke stvari, koje nije donijela svojom garderobom 
iz Mtinchena, odnosno Possenhofena. 

— Poslije podne oko četiri sata poći ćemo do Gra- 
bena, da nabavim neke sitnice za put — reče Elizabeta 
svojoj dvorskoj sobarici. 

— Zar sami bez pratnje? — upadne zaprepaštena 
sobarica. 

— Pa naravno! Nemojte kazati o tome nikome ni 
riječi. U četiri sata neka kočija čeka pred velikim por¬ 
talom. 

Dva upregnuta bijelca, sa crnom elegantnom koči¬ 
jom čekala su nervozno udarajući kopitama. 

Kočija je najprije zaokrenula lijevo od dvora, kao 
da će kraljica poći na šetnju. 

Na jednom reče svojoj pratilici: 

— Neka kočija zaokrene i neka vozi na Graben. 

Konji su ponosno dizali glavu, kočijaš je stajao uko¬ 
čen na visokom sjedalu, pratilica je okrenula glavu pre¬ 
ma Elizabeti, dok je kraljica veselim pogledom i živim 
očima gledala sad lijevo, sad desno, srdačno odzdrav¬ 
ljajući prolaznicima, koji su je prepoznali i pozdravljali. 

Kad su kola stala pred jednom trgovinom na Gra- 
benu, i kad je publika vidila Elizabetu, nastala je prava 
gužva oko kočije. 

— To su dvorska kola? — pitao je jedan bečki pur¬ 
ger drugoga. 

— To je carica, glupane, zar je nisi vidio, kad je 
ušla u dućan? 

— U koji? 

— Pa u taj tu, ne vidiš li? 

— Bogme idem i ja unutra, kupit ću bilo što, samo 
da je vidim iz bliza. 

Policija je rastjeravala masu publike oko kola, ali 
je bila nemoćna. 

Jedan je stražar potrčao da zovne u pomoć još ne¬ 
koliko svojih kolega. 

Dok je Elizabeta kupovala stvari u dućanu, čitav 
Graben se je tako napunio svjetinom, da je postojala 
opasnost, da dodje do nesreće od opće stiske. 

— Kako će dvorska kola napolje, kad izadje carica? 
— pitao se sav očajan šef policije, koji se je sav usplahi¬ 
ren s kolima dovezao do Grabena na vijest, da je carica 
ušla u jedan dućan da kupuje kao svaka druga žena. 

U dućanu, gdje je ušla Elizabeta, bila je takva stis¬ 
ka, da je gazda dao zatvoriti vrata sa ulice i zamolio 
publiku ,koja je već nabavila stvari, da izadje na dru¬ 
ga vrata. 

— Veličanstvo, oprostite, dao sam zatvoriti vrata, 
jer se bojim, da mi svjetina ne sruši sve. 

Trgovac je bio sretan zbog posjeta kraljice, ali se 
je u duši bojao da mu toliki svijet ne pokrade pola stva¬ 
ri, jer ono malo posluge za normalan promet bio je u ne¬ 
mogućnosti, da nadzire ogromnu masu, koja je tobože 
kupovala i tražila sve nemoguće predmete, a u stvari 
gledala, kako Elizabeta navlači i proba nove rukavice, 
gleda neke suncobrane, pregledava neke čipke i t. d. 

-— To je demokratsko dijete — reče jedan gradjanin 
u dućanu na sav glas, da ga je kraljica mogla čuti. 

— Pa zašto bi ona nosila, što joj drugi kupe? — re¬ 
če jedna žena iz puka. 

— Izabire si sama po svom ukusu, tako i treba, 
— dobaci trgovački pomoćnik. 

Kad je Elizabeta osobno platila kupljene stvari, 
te izašla iz dućana, masa publike bila je zatrpala čitav 
Graben i sve pokrajne ulice. 

Stražari su teškom mukom držali kordon do kočije, 
svega par koraka, ali oko kočije je publika bila gusta 
kao sardele u bačvi, te nestrpljivo čekala Elizabetu. 

Kad se Elizabeta pojavila iz dućana i ušla u kočiju, 
zaorili su poklici: Živila! 

Aklamacije su trajale sve dok se kočija nije udaljila. 

Jedva jedvice su se konji, a /pred ovima stražari 
protukli kroz masu, dok se kočija nije poslije pola sata 
mogla slobodno kretati. 

* 

Šef policije je odmah podnio referat ministru unu¬ 
trašnjih poslova, da je posjet Elizabetin bio opće opa¬ 
san, ne samo za život caričin, nego da je kroz čitav sat 
bio obustavljen svaki promet u najstrožem centrumu 
grada. 

Ministar unutrašnjih poslova podnio je referat dvor¬ 
skoj kancelariji, da se Njezinom Veličanstvu skrene pa¬ 
žnja za opću pogibelj od eventualne nesreće, a i da po¬ 
stoji najveća opasnost, da koji neodgovorni mračni tip 
ne bi učinio i atentat u uličnoj gužvi na ličnost Elizabete. 

Franjo Josip je te večeri imao duži sastanak sa So¬ 
fijom, svojom majkom, koja se je zgražala nad tom ne- 
taktičnošću neodgojene Elizabete: 

— Zar misli ona, da je još u bavarskim brdima, pa 
da sama kupuje stvari po dućanima. Mi smo ovdje na 
parketima, a ne po divljim šumama kod Possenhofena 
— drekne Sofija, kraljeva majka, koja je jedva čekala, 
da se može okomiti na Elizabetu, koja je protiv njezine 
volje postala carica i ušla u bečki Burg. 

Prije odlaska Franje Josipa na put dignuto je opsad¬ 
ne stanje u Galiciji, Ugarskoj i Vojvodini. 

Kralj i kraljica svečano su primljeni po mnogim po¬ 
krajinama. 

Na Elizabetu su naročito djelovale raskošne i živo¬ 
pisne nošnje u Češkoj i Moravskoj, a još više je uživala 
gledajući na dugim putovanjima divlje, vrletne gore, 
koje je u Alpskim zemljama gledala proždrljivim očima, 
kao da ih hoće progutati svojom dušom. 

Najviše se je zanimala za put u Italiju, preko Trs¬ 
ta, Venecije u Milano, ali . . . tamo je vladalo opće ne¬ 
raspoloženje naroda protiv austrijske okupacije. 

Padom Napoleona i mirom u Campo Formiju, do¬ 
mogla se je Austrija gornje Italije, t. zv. Lombardije, u 
stvari najplodnijih talijanskih krajeva oko doline rijeke 
Pada i najljepših talijanskih gradova Venecije, Milana 
te znatnih važnih utvrda Mantove, Vincenze i Verone. 

General Radetzky je sa četama svih mogućih naro¬ 
da Austrije osvojio talijansku zemlju, ali nije osvojio ta¬ 
lijanske gradjane, pogotovo ne njihova srca. 

Milanski šef policije i politički direktor Milana, ne¬ 
ki Martinec iz Češke, bio je strah i trepet Talijana. 

Onaj -ec na kraju imena Martinec je Talijanima zvu- 
čio, kao da je Španjolac . 

— Quel maledetto Spagnolo«, — onaj prokleti Špa¬ 
njolac, zvali su Milanezi tog austrijskog krvnika. 


17. novembra 1856. zakazan je dan odlaska kraljev¬ 
skog para na put u Italiju. 

Franjo Josip pozove ministra Bacha, da mu podnese 
'izvještaj o raspoloženju u Italiji. 

Bach u posebnoj audijenciji izvještava kralja: 

Radetzky zna samo što je mamuza, bajunet i top, 
— izgleda da za drugo nema smisla. 

— Pa... u Milanu je postavljen baron Burger za 
kraljevskog namjesnika, — reče Franjo Josip. 

— On je pokušao da umiri duhove, ali izgleda da 
mu nije uspjelo. 

— Pa on je dobra administrativna sila. 

— Dozvoljavam ... ali je pod papučom generalo¬ 
vom. Tamo vlada još uvijek soldateska — umjesto mo¬ 
zga. 

— Da li igra još kazalište »Scala?« 

—r Da, ali vojnici naoružani s puškama stoje pred 
pozornicom za vrijeme predstava. 

— Zašto? — upita Franjo Josip. 

—- Vojna komanda se boji, da se kazalište ne bi po¬ 
bunilo i ugrozilo okupaciju, jer u »Scali« se sastane na 
večer oko 2.000 gradjana. 

— Ali imam izvještaj od vojne komande da publika 
kliče Austriji i meni prije svake predstave. 

— Da, kad Martinec postavlja u svaki red sjedala, 
po jednog detektiva koji bilježi imena svih onih koji ne 
kliču. Ako kojeg ne poznaju, onda ga legitimiraju i sutra¬ 
dan se več zna što je s njime. 

— Odakle su regrutirani detektivi? 

Svi su Talijani iz Sardinije. Sardinci su poznati 
kao najbolji policijski i detektivski materijal. 

— Da li je Radetzky zaplijenio i koliko imanja u 
Lombardiji? 

Razmjerno dosta. 

— Da li znate detaljne cifre — zapita Franjo Josip 
ministra. 

— Zaplijenio je imanja vojvodi i grofu od familije 
Littra. Imanje je u vrijednosti od skoro milijun lira, za- 


38 


39 





tim familijama Viscontini, Merelli i Borromeo zaplijenje¬ 
na čitava imanja u vrijednosti od oko pola mi!ijuna : lira. 
Mnogim familijama, čiji su članovi sudjelovali u ustanku 
zaplijenjena su takodjer čitava imanja. 

— Zar je to moralo biti? 

— Pa odakle bi se vojska snabdjevala i odakle bi 
generali i oficiri primali platu, da nisu zaplijenili goto¬ 
vinu milanskih grofova? 

— Koliko ima uapšenika? 

— Sada oko 6.000 proskribiranih. 

— A strijeljanih? 

— Prema autentičnim izvještajima privatnih' mojih 
pouzdanika u Milanu je za vrijeme opsadnog stanja stri¬ 
jeljano 960 ljudi. 

— A u ostalim gradovima? 

— Najveći revolucijonarci su u Mantovi, tamo ih je 
poslije Milana bilo najviše. 

— A u Cremoni, Brescii i Veroni? 

— Tamo nešto manje. 

— A tko je bio vodja ustanka? 

— Neki svećenik Don Ricco Tazzoli. 

— Svećenik? 

— Da! 

— Ko je u Mantovi bio sudac istražitelj? 

— Kraus, izvrsna sila, pravi djak španjolske inkvi¬ 
zicije. Njemu su svi priznali sve. 

* 

Elizabeta je od Franje Josipa doznala za situaciju 
uslijed austrijske strahovlade u Lombardiji. 

— Pa zar da odemo u očito neprijateljsku zemlju!? 
— primjeti Elizabeta. 

— Raspisat ću opću amnestiju prije svog dolaska, 
pa će biti sve dobro — reče hladnim tonom Franjo Jo¬ 
sip, kao da se radi o uvrijedjenom podčinjenom, kojeg se 
hoće udobrovoljiti sa — kratkim dopustom... bez pla¬ 
će! 

* 

Milanska rulja napada austrijsku kočiju za vrijeme revolucije 





Prije dolaska Franje Josipa u Lombardiju vojne i ci¬ 
vilne austrijske vlasti razglasile su po čitavoj zemlji o 
velikoj dobroti i velikodušnosti Franje Josipa, koji je 
amnestirao sve političke osudjenike, samo »da baci velo 
zaboravi nad prošlost«. 

»Dočekajmo ga kao oca« — glasili su štampani pla¬ 
kati potkupljenih ili terorom prisiljenih načelnika gra¬ 
dova i općina u Lombardiji — uoči dolaska Franje Josi¬ 
pa i Elizabete. 

Medjutim podzemna akcija nacijonalističke omladi¬ 
ne imala je velikog uspjeha, jer osim odgovornih lično¬ 
sti i potkupljene mase, te službenog aparata, nitko od 
srca nije dočekao Franju Josipa. 

Elizabeta je bila iznimka. 

Nju su poštivali i govorili o njoj kao dami, koja nije 
kriva, a možda ni ne zna. da za muža imade ne čovjeka, 
nego krvožednika, koji je potpisao na desetke hiljada 
smrtnih osuda!... 

Dok su načelnici gradova u Lombardiji davali na¬ 
loge da se plakatiraju proglasi za doček Franje Josipa 
i Elizabete, skoro u svakom većem gradu Lombardije 
tajne političke organizacije održavale su svaka za sebe 
tajne sastanke, kako bi se demonstriralo za vrijeme pa¬ 
rada u počast Franji Josipu. 

— Neka mu se pošalje žena kojeg načelnika, koja je 
faktično austrijski raspoložena i neka se ovaj uruči naš 
bouquet cvijeća. 

— Ona naravno ne bi smjela znati, da je u bouque- 
tu bomba. Pa neka raznese nju i njega — predlagao je 
sazivač komplota. 

— To je nesigurno! 

— Tko će uručiti bouquet, pa onda... težina bou- 
queta s bombom bi upozorila sigurno ... i ne bi došlo 
do uspjeha. 

— Najbolje je pucati iz pištolje, pa se izgubiti u 
masi — predlegao je drugi. 


__, kako bi bilo tempirati paklenu mašinu, pa jw 

postaviti u kola, u kojima će se voziti kralj. 

— A doći do kola? Ta pratnja će biti ogromna! — 
padale su upadice prisutnih. 

_ Ja znam jednog kuhara, koji je naš član. Neka 

se on ovuče u kuhinju za vrijeme banketa u Milanu, na 
kojemu će biti nekoliko stotina uzvanika, pa neka tem¬ 
pirana bomba bude u jednoj velikoj torti sa zvonikom. 
Neka onda kuhar nekako progura tortu sa prikrivenom 
bombom do kuhinje, a lakaji će automatski torte odni¬ 
jeti na stol... Neka se onda nastoji, da ova velika torta 
bude postavljena baš pred Franjom Josipom i čim takne 
tortu, da će je načeti — bomba će eksplodirati i... Fra¬ 
njo Josip će slatko — odletiti u nebo ... 

— Kolosalna ideja — zakričaše skoro svi prisutni i 
prasnuše u smijeh. 

Poslije stišanog veselja o tom predlogu, kako bi se 
demonstriralo protiv Franje Josipa, ustane jedan stari¬ 
ji student .inteligentnih linija lica, crnih kuštravih kosa 
i malom crnom bradicom, tip brava iz Manzonijevog 
romana: »Vjerenici«. 

— Gospodo, — reče on glasnim i imponira'jućim to¬ 
nom: 

— Mi ćemo poći u Veneciju i za vrijeme predstave 
u kazalištu »Fenice«, naoružani pištoljama i bodežima, 
prokrčit ćemo sebi put do kraljeve lože, ubit ćemo sva¬ 
kog tko nam na put stane i onda kad se domognemo ži¬ 
vog Franje Josipa, zarobit ćemo ga i odvesti u tvrdjavu 
San Secondo! 

- Pa onda? — začudjeno zapita jedan konspirator. 

— Onda ćemo tražiti da austrijske čete napuste 
Lombardiju, te zadržati cara za taoca dok posljednji au¬ 
strijski vojnik ne napusti teritorij do Isonza. 

Taj je predlog bio prihvaćen, ali je medju konspira- 
torima bio, naravno, plaćeni špijun neki Talijan iz Sar¬ 
dinije^ koji je izdao plan podzemne tajne organizacije. 

Svi su članovi bili uapšeni i zatvoreni. 

Za ironiju sudbine austrijske vlasti najprije platiše 
tog talijanskog špijuna iz Sardinije za njegovu izdaju, ali 
ga jedan dan prije dolaska Franje Josipa, u noći uhva¬ 
tiše i zavezana u vreću baciše u jedan zeleni kanal Ve¬ 
necije. 

Takva je sudbina svih špijuna! 

Prije ili kasnije nadju svoju sramotnu smrt. 

Put od Beča do Venecije trajao je preko mjesec da¬ 
na, tako, da su Franjo Josip i Elizabeta proveli Božić 
1856. u gradu divnih zelenih kanala, zamamljivog mjese¬ 
čevog svijetla i svaku su večer uz svirku gitara išli na 
počinak. 

To je zapravo za Elizabetu bilo prvo uživanje na 
putu. Crkva svetog Marka, pa duždeva palača, divne 
ostale crkve i muzeji vožnja gondolama po kanalima 
Venecije — za Elizabetu je to bio... oživotvoren san. 

U Veneciji se Elizabeta osjeća bolje nego kod kuće 
u Beču, jer tu nema Sofije, koja je s njom postupala kao 
guvernanta sa nekim neodgojenim derištem. 

17. januara 1857. Elizabeta i Franjo Josip ulaze u 
Milan kao triumfatori kroz Porta Romana. 

Kraljevsku pratnju uz mnogobrojnu služinčad i voj¬ 
sku, sačinjavaju i četiri ministra: Bach, baron Bruok, 
grof Buol i grof Griinne. 

Posljednji je pouzdanik Sofije, kraljeve majke, ko¬ 
joj sve javlja kako se Elizabeta ponaša, što radi i što go¬ 
vori. 

Revolucijonarna omladina sprema buntovničku de¬ 
monstraciju protiv Franje Josipa, ali kolovodje bivaju 
uapšeni uoči dolaska kraljevskog para. 

— Milan mi izgleda tako sumnjivo miran — primje- 
ti Elizabeta Franji Josipu. 

— To nije ispravno. Vidit ćeš večeras u kazalištu, 
kako će nas publika aklamirati. Poslije himne će aplauz 
nama trajati nekoliko minuta — tako me barem uvjerava 
Martinec. 


Tako je i bilo, jer je policija... pokupovala skoro 
sve karte za svečanu predstavu u »Scali« te ih porazdi- 
jelila svojim plaćenim agentima, koji su se derali kao 
bijesni. 

— Opažam, da u ložama nema onih finih aristokrat¬ 
skih lica, koje Milan bez sumnje ima. Sve su neki čudni 
ljudi s velikim rukama i brutalnim crtama lica, a crna 
odijela im stoje kao da su ih pozajmili. 

t Elizabeta je točno opažala, to su bili preodjeveni 
detektivi iz Sardinije, koji su stupili u policijsku službu 
Austrije. 

— Kako to — upita Elizabeta za vrijeme predsta¬ 
ve — da neke dame imaju crne rukavice, umjesto biie- 
lih? 

— To su familije, koje žale za palima za vrijeme 
revolucije — odgovori Franjo Josip. 

Medjutim to je demonstracija onih, koji su se usu¬ 
dili da i u ložama mučeći demonstriraju protiv austrij¬ 
ske strahovlade u Lombardiji. 


Elizabeta provodi dane u Milanu zaokružena detek¬ 
tivima i vojskom, jer je svaki dan boravka bio pogibe¬ 
ljan ne toliko po njezin život, koliko protiv Franje Jo¬ 
sipa. 

Franjo Josip opaža takodjer očito neprijateljsko ras¬ 
položenje naroda, pa pozove ministarsko vijeće. 

— Što je sa gradjanima Milana? — zapita Franjo 
Josip ministra Bacha. 

— Mirni su, — reče Bach. 

— Kakav je rezultat rada odbora za veliki dvorski 
ples? 

— Veličanstvo, odbor milanskih gradjana zaključio 
je, da će u počast boravka Vaših Veličanstva prisustvo¬ 
vati dvorskom plesu samo uz uvjet... da ni jedan au¬ 
strijski^ oficir ne zapleše sa milanskim damama. 

— Pa to je onda nemoguće održati dvorski ples! — 
Otkažite ga! 

— Ja mislim ... započne grof Griinne. ^ 

_ Hvala, gospodine grofe... — presiječe ga Franjo 

Josip. — Plesa neće biti. 

— Kako stoji pitanje sa zaplijenjenim imanjima i 

— Konfiscirano je ... . . 

_ Znam. Spremite reskript, kojim se sva imanja 

vraćaju bivšim vlasnicima. 

— A novac? 

— Ako Radetzky ima u kasama novaca, neka i taj 

— Prema mojim informacijama, ima još za nekoliko 
mjeseci za plate oficirima. 

— Pozovite mi Radetzkog i recite mu prije toga, 
da se sam zahvali na položaju generalnog guvemeia 
Lombardije. 

— A koga da postavite? — zapita skromno barun 
Bruck, ministar financija. 

— Šta mislite o mom bratu Erzherzogu Ferdinandu 
Maksimilijanu? Njemu je doduše samo 25 godina, ali 
ima dobro srce! 

— To je sjajan izbor — kliknuše skoro u horu pri¬ 
sutni ministri. 


Poslije ove konferencije Franjo Josip referira sve 
Elizabeti. ' 

— Evo učinio sam sve po tvojoj volji. Radetzky je 
smijenjen, dolazi ovamo moj brat Maksimilijan. 

— Pogledaj — reče Elizabeta — što piše »Augsbur- 
ger Allgemeine Zeitung« — »da je slavlje za vrijeme na¬ 
šeg boravka u Milanu takovo — da stotine familija od 
radosti... plaču!« 

— Idemo odavle — zaključi Elizabeta. 

Spremljeno je sve za put za najkraće vrijeme. 

Njihov je odlazak iz Lombardije sličio bijegu. 

IV. 

Prvi udarci sudbine 


Od prvog dana, kada je Elizabeta došla sa svojom 
majkom u Ischl, i kada je na najveće iznenadjenje sviju, 
postala najprije zaručnica, a onda i supruga, — Sofija, 
majka cara Franje Josipa, nije trpila Elizabetu. 

Jedva je dočekala nešto, da bi mogla prigovoriti 
svom sinu, da ona nije rodjena za kraljicu, pa ni za maj¬ 
ku. 

— Zar nije još u drugom stanju? — znala je Sofija 
zlobno primjetiti pred dvorskim damama. 

Napokon je Elizabeta sva sretna mogla zatvoriti us¬ 
ta svojoj svekrvi, i to ne riječima, nego činom. 

U proljeće 1855. Elizabeta osjeti, da je u blagoslov¬ 
ljenom stanju. 

Hvala Bogu, — cikne Elizabeta, kad joj je liječ¬ 
nik potvrdio tu radosnu vijest. 

— A da li bi se nešto moglo učiniti, da bude muško? 
zapita Elizabeta naivno svog liječnika. 

— To može samo Bog! 

— Zar medicina nije došla tako daleko? 

Neće nikad ni doći, to će ostati vječna tajna pri¬ 
rode. 

, .. ~ Ja , u to ne vjerujem. Kad nas ne bude, možda će 
koji genijalni liječnik doći do toga. 

— Isključeno! Čovječanstvo proučava to pitanje od 
svog opstanka, pa nije došlo do nikakvog pronalaska. 

— Ah molim Vas, do Kopemika su ljudi mislili, da 
je kuglja zemaljska centar svijeta, a danas? Danas tvrde, 
da i na Marsu ima ljudi. 

— Možda, ja ne vjerujem! 

—. A vjerujete li u čudesa? 

__ j^ao liječnik ne, ali kad sam čitao knjigu o Lur- 

du, onda sam se u svojim temeljima poljuljao. 

— Eto vidite! Ispunite moju želju, pa nećete više 

trebati, da radite u životu. 

— Veličanstvo, ja bih i bez nagrade udovoljio Va¬ 
šoj apostolskoj želji, — ali mi smo neznatni stvorovi, da 
dokučimo tu tajnu prirode. 

* 

Koliko je god Elizabeta želila, da rodi sina, da bi 
začepila usta poganom jeziku Sofije, — na svoje veliko 
razočaranje, radosni dogadjaj na dvoru nije bio najra¬ 
dosniji. 

Rodila je kćerkicu. ' . . 

Sofija, majka careva, šutila je samo prvi dan, 
dan rodjenja, ali već drugi dan je opet nastavila ogova¬ 
ranjem. . 

_ Pa ja sam znala, da ce biti žensko. 

— Kako? — zapita njezin sin. 

_p a Z ar bi moglo drugo biti? Ona je preslaba, da 

dade na svijet muško dijete. ... 

— Pa ti znaš više nego liječnici.... — reče srdito 
Franjo Josip, koji je osjećao prema majci izvjesno čuv¬ 
stvo bojažljivosti, ali ne naročitog poštovanja. 

__ Kakovo ćemo ime dati našem miljenčetu za¬ 
pita Franjo Josip najprije Elizabetu, pa onda to pitanje 
ponovi i pred svojom majkom. 

Elizabeta je šutila neko vrijeme razmišljajući o ne¬ 
kom vilinskom imenu iz Wagnerovih opera — pa onda 
reče: 

_ Zar ne bi bilo lijepo ime Sieglinda. 

Franjo Josip sa kćerkom Gizelom 
i sinom Rudolfom 





— Kakva Sieglinda, upane stara Sofija nekim te¬ 
škim, hrapavim i debelim glasom. Mala? Zvati ce se 
Sofija! Sofija znači »pametna«. ^ 

Franjo Josip je popustio, a da nije m-pokušavaš da 
se opre predlogu svoje majke, dok- je Elizabeta slegla 
s ramenima, očito raspoložena, da udovolji svim : ili¬ 
rima, prohtjevima i željama svoje svrkrve, samo da bi 
imala mirniji život. 


Nije prošlo ni nekoliko mjeseci, Sofija je opet na¬ 
stavila kampanju protiv Elizabete. , 

Jednog dana, u svojoj ženskoj pokvarenosti, dodje 
do paklenskog plana, da zatruje veselo raspoloženje Eli- 
zabetino. 

Dade nekim naročito štampanim slovima postaviti 
na Elizabetin stol pismo ovog sadržaja: 1 

— »Mi Vas nismo uzeli i primili u Dvor, da nam 
dajete bavarske savjete, nego da nam radjate djecu i to 
ne žensku. Mi trebamo prestolonasljednika, a ne tuber¬ 
kulozne princeze«. 

Kada je Elizabeta našla tu cedulju na svom stolu, 
pokaže je svom mužu. 

Franjo Josip je bjesnio. 

Povedena je istraga, tko je bio toliko drzak, da se 
usudio carici i kraljici podmetnuti tu infamiju. 

Otpušteno je čitavo dvorsko osoblje. Izmijenjene su 
i neke dvorske dame, na koje se je sumnjalo, da su to 
učinile. 

Padala je sumnja na dvorskog maršala, na neke ge¬ 
nerale, koji su tog dana bili u dvoru. 

Optuživalo se je potajno skoro sve, -— ali se nitko 
nije usudio ni pomisliti, da je autor tog pamfleta — gla¬ 
vom careva majka. 

To nije nitko znao, ali je Elizabeta u duši to osje¬ 
ćala, jer joj je Sofija, sada otvoreno, a sada opet iza le- 
dja podmetala i priredjivala raznih neugodnosti. 

* 


Lipnja mjeseca 1856., Elizabeta dariva svom mužu 
— drugo čedo. 

I opet žensko. 

Nadjenuše joj ime Gizela. 

Stara Sofija vodila je i dalje ogorčenu, ali potajnu 
borbu protiv Elizabete. 

Kada bi Elizabeta izašla ujutro, da malo gimnasti¬ 
čka, nastavljajući tako one vježbe, na koje ju je naučio 
njezin otac Maksimilijan, Sofija bi graknula: 

— Zar je to za jednu caricu? 

Svom sinu Franji Josipu, znala je opetovano reći: 

— To je nezdravo, vježbati se ujutro na svježem 
zraku. 

— Baš protivno — rekao bi njezin sin. 

— To izgleda, kao da je cirkusko dijete, a ne bivša 
princeza. 

— Ali to djeluje na tok krvi, širi i jača pluća. 

— To nije istina! Ja nisam nikad vježbala, pa imam 
bolja pluća od nje. Zašto se ne brine za svoju djecu? — 
reče Sofija. 

— Pa brine se! 

— Više za svoje konje, nego za svoju djecu. 

Ma da je Franji Josipu dodijavala njegova majka 
sa raznim prigovorima, ipak nije dolazilo do otvorenih 
svadja, tim više, što je car u težim političkim situacija¬ 
ma uvijek pitao savjet svoje majke. 


Car Franjo Josip poslije sklopljenog braka propu¬ 
tovao je skoro čitavu svoju državu od sjevera do juga 
i zapada, ali se na istok — u Madžarsku nije usudjivao. 

— Bilo bi ipak vrijeme da odeš posjetiti i Madžar¬ 
sku — glasio je savjet careve majke Sofije Franji Josipu. 

;— *A što je to bilo s Madžarima — zapitala je ne¬ 
upućena Elizabeta. 

—Ah, to je stari sukob izmedju Madžara i Habs- 
burga — reče kratko Franjo Josip, koji nije baš mnogo 
poznavao madžarsku povijest i njihov mentalitet, nego 
je samo bio informiran, da ga Madžari mrze! 

— Zar imaju razloga, — zapitala je malo zlobno Eli¬ 
zabeta. 

— To su stari sukobi još od vremena Szecheny-a, 

Kossutha i Batthanyi-a. 

— Zar hoće da budu samostalni? 

— Tako barem izgleda! Kada se je 1848. pobunio 
Beč protiv mene i moje dinastije, onda su Madžari je¬ 
dva dočekali da otvore vatru. 

— Ali si medju Hrvatima našao potpore — to satrt 
naime tako čula. 

— Hrvati ne, i oni se bune i traže neka svoja pra¬ 
va, ali Jelačić me je zbilja spasio. Da nije 11. septem¬ 
bra 1848. prešao Dravu i udario na Madžare, ne znam 
kako bi danas izgledala država. 

— A koji je uzrok i povod bio ustanku? 

— Na budimpeštanskom mostu ubili su komesara 
grofa Lamberga 28. septembra 1848., i to je bio znak 
za opći ustanak. 

— Ali su ipak kasnije bili pokoreni. 

— Knez Windisch-Graetz potukao je njihove čete 
kod Kapolne i zaposjeo Peštu 5. januara 1849., ali to ni¬ 
je dugo potrajalo, jer su se Madžari reorganizirali, pa 
je mjeseca maja Madžarima uspjelo, da moje čete pro¬ 
tjeraju iz Pešte. 

— Tko ih je vodio? 

— Kossuth, koji je čak proglasio otrgnuće i svr- 
gao moju dinastiju sa prijestolja, pa sebe imenovao pred¬ 
sjednikom republike. 

— Ali se je kasnije situacija izmijenila ... 

— Da! Da nisam pozvao ruskog cara u pomoć... 
nastavi Franjo Josip — 

— Ruski general Paškjević potukao je Madžare i 
njihovog diktatora Gorgey-a prisilo na kapitulaciju 

kod Vilagoša, a pomogao je Rusima nešto i general Hay- 
nau... 

— Sada se je Madžarska stišala? ... 

I Da nešto, ali se sada bune Hrvati. — Prigova¬ 

raju mi da ih nisam nagradio... što su upokorili Ma¬ 
džare. 

- • * 


Duigog maja 1857., Franjo Josip i Elizabeta upute 
se iz Beča sa svojim kćerkicama Sofijom i Gizelom. da 
posjete Budimpeštu. 

Franjo Josip je nosio uniformu austrijskog maršala. 

To je bezobrazluk i uvreda — glasili su prigovo¬ 
ri madžarske opozicije. 

Pristojnost zahtjeva, da kralj, kad nas posjeću¬ 
je, nosi uniformu madžarskog generala konjaništva, a 
ne austrijskog maršala — otvoreno su se bunili Ma¬ 
džari. 


— To je otvorena provokacija, — primjećivali su 
madžarski plemići. 

j Zar misli on, da je nas pokorila austrijska voj¬ 
ska i njezini maršali, — glasili su prigovori madžarskih 
revolucijonara. 


Da nije bilo Rusije... — opetovao je po stoti 
put narod, koji je pošao da vidi Franju Josipa, i to više 
iz znatiželje, nego iz dinastičke vjernosti. 

' ^ što mislite, zašto Franjo Josip nije obukao- 

uniformu madžarskog generala — zapitao je jedan bir- 
tas svoga gosta. 


sku zasfavu! ^ M W ^ SVdjim prsima imao ma džar- 


otvnrpnn te oirtije, koja se je 

< tvoreno zapravo proglasila opozicijom. 

tom bfrtaš tk ° 36 d ° Čekao Franiu Josi P a — nastavi upi- 

- U stvari jedan jedini čovjek i taj nije Madžar 

— Tko je to? 

— Neki doseljeni Grk Sina, koji je s parama stekao 
barunat... 

* 

Budimpešta je hladno primila Franju Josipa. 

Bilo je doduše klicanja po ulicama, ali je dreku di¬ 
zala plaćenička garda besposličara, te za ovu zgodu na¬ 
ročito iz Beča otposlani austrijski detektivi. 

Poslije Budimpešte carska obitelj posjetila je . ma¬ 
džarsku provinciju proboravivši nekoliko dana u većim 
mjestima bogate madžarske ravnice. 

Putujući kroz selo, car Franjo Josip zapita jednog 
seoskog glavara na putu, očito u namjeri da ispita i as- 
položenje naroda prema habsburškoj dinastiji. 

_No, kako je, jeste li zadovoljni sada, — giasilo je 

pitanje Franje Josipa. . 

_ Dobro je, veličanstvo, ljudi su dobri i vjerni, za 

vas ćemo i u vodu i u vatru, samo, kralju, imamo jednu 

tužbu, naš župnik je crnožuti.... 

Župnik je naime bio austrofilski raspoložen, i nije 
se slagao sa separatističkim raspoloženjem toga glavara. 


Tridesetoga svibnja carska familija nenadano pre¬ 
kine putovanje. . . ,._. 

Hitno je pozvana da se vrati, zbog bolesti male 

kćerke Sofije, koja je oca i majku pratila samo do 
Pešte. 

— Što je, za Boga, da se moramo tako žuriti? - 
pitala je Elizabeta svoga muža. 

— Crna vijest . . . 

— Što je? Kaži! 

— Ali moraš biti otporna. 

— Hoću, samo reci! 

— Maloj Sofiji je vrlo zlo. 

— Umrla? 

— Ja mislim da nije, ali... telegram je vrlo čudno 
sastavljen. 

Napokon je majka doznala pravu istinu. 

Mala Sofija je preminula. 

Smrt kćerke djelovala je na dvadesetgodišnju Eli¬ 
zabetu tako porazno, da se je poslije toga tako promije¬ 
nila i veoma se postarala, kao da joj je trideseta. 

* 

Poslije udarca, gubitkom svog prvorodjenčeta, ko¬ 
jeg Može da osjeti i procijeni samo majka, — Elizabeta 
je bila sva sretna, što se je po treći put osjetila majkom. 

Dvadeset i prvog kolovoza 1858. El'zabeta pokloni 
državi prijestolonasljednika. 

Sto i jedan topovski hitac ispaljen je od svake ba¬ 
terije velikog carstva. 

Sofiji su začepljena usta. 

—■ Hoće li sada još rogoboriti — reče Elizabeta 
glasno, kad su joj saopćili, da je Sofija primila sa zado¬ 
voljstvom vijest o rodjenju kraljevića. 

Franjo Josip sav ushićen i srćtan, uzme zlatno runo 
i odiikova svog prvog sina. 

Imao je tri sata života, a već je mali prestolona¬ 
sljednik imao najveće carsko odlikovanje. 

Nadjenuše mu ime R u d o 1 f. 

* 

Franjo Josip je uživao u sreći, da ima sina, ali baš 
tih dana uznemiriše ga vojni izvještaji iz Lombardije. 

Ministar rata mu referira: 

— Prema izvještajima naših talijanskih konfidenata, 
koji su u službi Austrije, Pijemont se grozničavo naoru¬ 
žava protiv nas. : 

— Pa ja sam bio u Milanu. Ne vjerujem, da će ti 
»katzelmacheri« nešto učiniti. 

U arsenalima rade radnici u tri partije po osam sati. 
To znači dvadeset i četiri sata t. j. dan i noć. 

— Da li Pijemontezi namjeravaju sami udariti iii 
imaju neke saveznike. 

— Prema izvještajima iz Pariza, general Mac Ma- 
hon, taj najsposobniji strateg Napoleona III., bio je lično 
u Lombardiji, preodjeven kao turista. Posjetio je na¬ 
vodno najveće naše utvrde Veronu i Mantovu, a bio je 
i u Milanu. 

— A šta hoće s nama taj mali vlađarčić, koji misli 
da je Napoleon Bonaparte Veliki, kojega je ipak snašla 
zaslužena sudbina na Svetoj Heleni,' jer je imao veće 
oči nego želudac — reče ogorčeno car. 

— A kakova je politička organizacija Pijemori- 
teza ? 

— Cavour, taj opasni govornik i agitator nije imao 
nego 38 godina, kad je postao zastupnik i ministar. Prije 
tri godine dokazao je, da je i diplomata za vrijeme Krim- 
skog rata 1855., kada je sklopio alijansu sa velikim si¬ 
lama. * 

* 

Kad je Franjo Josip bio zabrinut za Lombardiju, on 
nije znao, da se Cavour sastao u Plombieresu sa Napo- 
leonom III. i sklopio savez sa Francuskom za rat protiv 
Austrije. 

Tamo je iz Torina Cavour otputovao, sa krivom put¬ 
nicom na ime Giuseppe Benso, a vratio se je sa svojim 
diplomatskim pasošem kao: Camillo conte Cavour, mi¬ 
nistar vanjskih poslova Nj. Veličanstva kralja Viktora 
Emanuela II. 

Cavour pregovara i sa hrvatsko-ugarskim rebeli- 
ma, koji su nezadovoljni sa habsburškom dinastijom. 

Tu je politiku odobravao i Napoleon III. 

Eugen Kvatemik hrvatski revolucijonar i madžar¬ 
ski general Klapka vode pregovore sa Napoleonom i 
Cavourom, ali skeptični Francuzi ne poznavajući situa¬ 
ciju u Austriji i Madžarskoj, a pogotovo ne u Hrvatskoj 
— ostaviše Kvaternika na cjedilu. 


Uslijed opasne agitacije Cavour ove protiv Austrije, 
Engleska pokušava posredovati, ali sve uzalud. 

Umišljeni Franjo Josip,- vjerujući, da je protiv Pije- 
monteza dovoljno poslati jednu armiju, da ih za osam 
dana upokori — naredi svom poslaniku barunu Kellers- 
pergu da pijemonteškoj vladi u Turinu preda ultimatum 
s kojim carska i kraljevska vlada Njezinog apostolskog 
Veličanstva Franje Josipa traži — da se Pijemont razo¬ 
ruža u roku od osam dana. 

Pijemont to odbija. 

Franjo Josip dvadeset i sedmog travnja naredjuje 
generalu grofu Gyulay-u, da austrijska vojska predje 
granicu. 

Elizabeta doznaje preko svojih dvorjanika, da je si¬ 
tuacija u Lombardiji kritična. 

Franjo Josip sav nervozan dodje k njoj i reče joj: 

— Ja moram da odem na bojno polje. Trupe će se 
valjda bolje držati, kad budem ja prisutan. 

— Zar je potrebno, da odeš baš ti? 

— Moram. Evo ti i prepis oporuke. 

— Zar se bojiš, da ti se što ne dogodi? 

— Za svaki slučaj. Rat je rat. 


Franjo Josip ode u Lombardiju, ali uzalud. 

Osmog lipnja udje Napoleon III. sa svojim četama 
u Milan. 

Pijemontezi tuku Austrijance u skoro svim bitkama. 

Agitacija Eugena Kvaternika u Pijemontu ima us¬ 
pjeha. 

Kvatemik štampa na hrvatskom jeziku letake po¬ 
zivajući hrvatske graničare, da se ne bore za Austriju 
protiv naroda koji traži slobodu. 

Letači prebačeni plaćenim agentima i dobrovoljnim 
-seljacjma medju graničare u austrijskoj vojsci imaju 
naročito djelovanje. 


Bitka kod Solferina je sudbonosna za Austriju. 

24. lipnja 1859. jave Franji Josipu, da se Hrvati i 
Madžari povlače pred nadmoćnim neprijateljem, a da 
ono malo pravih Austrijanaca nije dovoljno da suzbiju 
Pijemonteze i Francuze. 

— Riickzug — uzmak — naredi Franjo Josip. 

Jedanaestog srpnja potpiše mir u Villafranci i tog 
dana piše Napoleonu: 

»Učinio sam veliku žrtvu. Lombardija je bila moja 
najljepša pokrajina«. 

* 

Elizabeta u Beču doznaje za poraz vojske i udarac 
dinastiji gubitkom Milana, Venecije, odnosno čitave 
Lombardije. 

Ministar grof Kempen joj referira o debaclu u Lom¬ 
bardiji i ona ga otpušta riječima: 

— Tako se uvijek dogadja, kad lavove vode ma¬ 
garci. 

* 

Franjo Josip nije- izgubio samo Lombardiju nego i 
ljubav Elizabete. 

Za vrijeme njegovog boravka u Lombardiji za vrije¬ 
me rata, Elizabeta doznaje od svojih sobarica, kako 
Franjo Josip, dok je u Beču, skoro svaku noć ostavlja 
Burg te se sastaje sa nekim prijateljicama. 

— Da to nisu samo govorkanja? — primjeri Eliza¬ 
beta svojoj informatorici. 

— Ne! Veličanstvo evo i nekoliko pisama, koje sam 
dobila iz tajnog ormarića carevog. 

— Gdje je taj ormarić? 

— U carevom radnom kabinetu. 

— Idemo tamo, možda još nešto nadjemo. 

Premetačina je imala uspjeha! 

Elizabeta Domoću svoje informatorice nadje neke 


fotografije poznatih glumica, uvojke kose, pozive na no¬ 
ćne sastanke poslije kazališta itd. 

— To su te njegove noćne konferencije sa ministri¬ 
ma, — primjeri Elizabeta. 

❖ 

— Gubitak male Sofije i udarac zbog gubitka drage 
Venecije, koju neću više vjerojatno nikad viditi — govo¬ 
rila je Elizabeta — strašno su me deprimirale. 

— Brak bez ljubavi..., to je najveća nesreći koja 
u životu može zadesiti jednu ženu, makar imala miliju¬ 
ne, pa i krunu na glavi, — znala je Elizabeta opetovati 
po nekoliko puta na dan samoj sebi, a i glasno kojem in¬ 
timnom biću, koje je znalo za tugu, koju ona krije u svom 
srcu. 

Nezadovoljstvo i očiti osjećaj da je nesretna, — ba¬ 
cilo je Elizabetu u melankoliju. 

Zatražila je savjet kod liječnika. 

— Vi trebate oporavka i blagu klimu — glasio je 
odgovor. , 

— A kamo? 

— Na Kanarske otoke ... Madeiru ... 

Elizabetu je pregledalo nekoliko liječnika i Svi su 
konstatirali tešku bolest u želucu i defekt na plućima. 

Ona je znala, da ne boluje samo na plućima i želucu, 
ona je osjećala i drugih fizičkih i duševnih bolova. Ipak 
je poslušala liječnika i otputovala u Madeiru. 

V. 

U zemaljskom raju, na Madeiri 


Prije odlaska na Madeiru, u stvari bijega iz Habs¬ 
burškoga dvora, Elizabeta pozove svog kućnog liječ¬ 
nika iz Munchena, koji ju je liječio još kao djevojku u 
Possenhofenu. 

Po hitnom pozivu Elizabeta ga je čekala razmjerno 
kratko vrijeme: par dana. 

Kad je liječnik došao, Elizabeta je bila sramežljivija 
nego kao djevojka. <*. 

— Ali, dozvolite ... Veličanstvo, vaš stari doktor 
mora pregledati sve, što nalazi potrebnim, da konstatira 
pravi uzrok bolesti. 

Ja znam što mi je, samo se ne usudjujem reći —- 
mislila je Elizabeta. 

Liječnik je pregledao Elizabetu, pa je u prvom redu 
konstatirao stadij plućne bolesti. 

— Molim, duboko disati : — govorio je liječnik sa 
glasom kao od paučine, nastojeći, da sa Elizabetom bu¬ 
de nježniji od najnježnijeg oca. 

Zakašljite malo, — nastavljao je doktor, — ali 
ne previše. Nemojte se previše naprezati... To nije do¬ 
bro ni za najzdravije ... 

Doktore, vi znate mene, ja možda previše gorn- 
bam ili previše jašim, ali... to je moja jedina strast. 

— Veličanstvo, nijedna strast nije zdraviju kori¬ 
sna. Samo umjerenost koristi. 

Liječnik je konstatirao, da su vršci na plućima na¬ 
četi laganim katarom, ali da stvar nije opasna. 

— Veličanstvo, nema nikakove opasnosti, samo se 
morate čuvati prehlade i prekomjernog umaranja bilo 
jahanjem, bilo kakovim drugim gombanjem, ali umjerena 
gimnastika može da koristi. 

— Da, dragi doktore, ali, mene boli želudac. Kat¬ 
kada osjećam, kao da sam se najela kamenja, a u stvari 
nisam založila nego neku sitnicu. 

— Možda imate previše kiseline u želudcu. Veli¬ 
čanstvo, ja bih vam toplo preporučio, ako možete pod¬ 
nijeti, da svaki dan popijete litru i pol do dvije litre 
mlijeka. Mlijeko ubija otrovne bakcile, koji se stvaraju 
u probavnim organima. 

— Oh, ja mlijeko pijem vrlo rado. To mi neće biti 
teško. 

— Uostalom ja ću vam, Veličanstvo, pripisati i re¬ 
cept za neki naročiti preparat od stanovitih trava. To je 
izvrsna stvar. I ja to uzimam. 

— Doktore, sve je to lijepo i dobro, ali me vi mo¬ 
rate čitavu pregledati, da meni još nešto možda nije u 
potpunom redu, osim pluća i želudca. 

_ ?!? 

Elizabeta pocrveni od stida, ne usudjujući se kazati 
liječniku za boljeticu intimne prirode. 

Ali ... liječnik, psiholog i dobar poznavalac ljudi, 
a naročito žena — shvatio je! 

Poslije detaljnog pregleda liječnik je bio sav u ne¬ 
prilici, kako da odvije daljnji razgovor. 

— Ali, Veličanstvo ... 

Samo me izliječite — reče Elizabeta, okrenuvši 
glavu na drugu stranu. Nemojte me osudjivati Ja... 
nisam kriva. Ja sam bila i jesam poštena i vjerna žena 
svom mužu, samo, nažalost, vidite činjenicu, da to nije 
bio i moj . v . suprug. 

— Ali, Veličanstvo, atko dozvolite, ja bih pozvao jed¬ 
nog mog kolegu, koji je specijalista za te bolesti. 

— Pa i vi ste doktor sveukupne medicine, znati će¬ 
te valjda i za to neki lijek... 

— Veličanstvo... 

— Ja bih — razumijte me —' htjela, da to zna sa¬ 
mo Bog, ja i vi... 

— Veličanstvo... » 

— Vjerujem, dragi doktore, vi ste stari prijatelj iz 
mog djetinjstva, pa se nadam, da ćete biti i u buduće. 

—- Veličanstvo... htio je nešto reći liječnik, ali ga 
Elizabeta prekine. 

— Recite mi radije: Sisi, kako ste me zvali, kad 
sam vas kao djevojčica prvi put vidila u našem dvorcu 
u Possenhofenu. 

— Ja sam vam uvijek bio sklon. 

— Vjerujem, dragi doktore — reče bolno Elizabe¬ 
ta, smirena u duši, da je riješila tešku brigu oko liječe¬ 
nja podmukle bolesti. 

* 

Elizabeta pozove sobaricu, pa zatim svoju dvorsku 
damu, te ih uputi, da spreme sve, što je potrebno za da¬ 
leki put na Madeiru. 

— Ne zaboravite staviti u moj ručni kovčeg Hei- 
neove pjesme, Lamartina i Rousseaua — reče Eliza¬ 
beta svojoj sobarici. 

— Samo Heineov »Buch der Lieder?« 

— Čitavog Heinea! Put je dug. 

* 

Odlazak Elizabete iz Beča je bio popraćen od be¬ 
čke štampe sa vrlo malo riječi, da naime Nj. Veličan¬ 
stvo treba oporavka. 

Medjutim to je bila: rastava od Franje Josipa. 

Elizabetin put do Trsta bio je potpuno incognito. 
Samo su detektivi na putu obavještavali neke službene 
ličnosti, da kraljica ide u inozemstvo. 


Elizabetina sestra Helena, kneginja 
Thurn-Taxis, nesudjena žena Franje 
Josipa 

Tko je znao za slom u duši Elizabetinoj? 

U detalje nitko, u odsječcima samo neke ličnosti 
njezinog povjerenja, a i te su bile vrlo rijetke. 

Odlazak iz Trsta za Madeiru — taj daleki portugal¬ 
ski otok u Atlantskom oceanu — bio je Elizabetin bijeg 
ne samo od braka, nego i od ljudi. 

Elizabeta je osjećala, da su joj se svi ljudi zgadili,, 
a ne samo Franjo Josip. 

}): 

Elizabeta se je na parobrodu osjetila kao preporo- 
djena, kad je vidila, kako se obala — udaljuje. 

— Madeira! — Kako mi čudno zvuči to ime — pri¬ 
mijeti Elizabeta svojoj dvorskoj dami, šetajući s njom 
po palubi parobroda. 

— To je divan otok! 

— Zbilja? — reče veselim glasom Elizabeta, ugod¬ 
no raspoložena. 

— Samo je malo daleko. 

— Ne smeta. Na moru sam kao kod kuće, odnosno 
bolje nego kod kuće! Bar nema dosadnih ljudi. A kad 
parobrod plovi... uvijek je nešto novo i opet novo .... 
nikad isto. Vječna promjena i to me veseli... 

— Doznajem od kapetana, da je otok udaljen od. 
afričke obale oko sedam stotina kilometara. 

— To je divno! Bar da je sedam hiljada ... 

— Pa onda bi bili na drugoj zemaljskoj polutki! 

— A zar to ne bi bilo lijepo? 

— Veličanstvo, zar vam ne će dosaditi to vječno- 
more? 

— More? Dosaditi? To je najzabavniji eiemenat! 

— Da, kad je mirno ... 

— Kad je nemirno, onda je još zabavnije! 

— Ja se bojim samo, da tamo neće biti možda pre- 
vruće za vaše Veličanstvo, jer mislim, da ćemo biti blizu 
ekvatora... 

— Kakav ekvator... Otok je u Atlantskom oceanu 
i vječno hlade morski vjetrovi. Uostalom pitajte kapeta¬ 


na, koji je već tamo bio, on će nas najbolje informirati 
o svemu. 

— Već mi je rekao, da je mjesto zaštićeno od bu¬ 
re zbog gorja, koje leži u sredini otoka, pa da je stoga 
klima blaga. 

— Koliko iznosi maksimalna odnosno minimalna 
temperatura? 

— Kad je drugdje najoštrija zima, onda je — vele 
— na Madeiri na pr. u mjesecu veljači 15 stupanja, da¬ 
kle skoro proljetna temperatura. 

— A ljeti? 

— Za najtoplijih dana na pr. u kolovozu je oko 22 
stupnja. 

— A kiše? 

— Prema opažanjima metereologa u godini ima 
oko 50 kišnih dana. 

— To nije puno. Na mene kiša djeluje strašno. Ja 
sam žalosna, kad kiša pada i bijeg od kiše znači za me¬ 
ne bijeg od žalosti. Kad dodju oni tužni, tmurni, očaj¬ 
ni jesenski dani, puni kiše, kao da i moja duša zapane u 
maglu i kišu. A kad se razvedri dan, onda mi se razve¬ 
dri i duša. Kad bi me tko osudio, onda neka me pošalje 
na otok, gdje vječno kiši. 

— Pa zato su Napoleona i ekspedirali na Svetu He¬ 
lenu, jer tamo traje devet mjeseci jesen, odnosno kiša i 
naoblačeno vrijeme. 

— A šta je sa snijegom na Madeiri? 

— Snijeg ne pada skoro nikad. Prodje desetak go¬ 
dina, a da se uopće i ne vidi. Vidi se jedino na vr¬ 
huncima gorja — i to je ugodno. Zato je Svajcarska i 
privlačiva, jer čovjek vidi snijeg — a grije ga toplo 
sunce! 

— A kakvi su ljudi na Madeiri? 

— Naseobina je portugalska. Tamo je bila od vaj- 
kada mješavina najrazličitijih rasa. Ima najviše uveze¬ 
nih robova crnaca i Talijana, a ima i nešto Židova. 

— Pa zašto su mi liječnici baš skoro jednoglasno 
Preporučili Madeiru? 


— Veličanstvo, tamo je tako blaga klima, koja ja¬ 
ča pluća, a ljudi, koji su nježni i osjetljivi, vaše Veli¬ 
čanstvo, trebaju ne samo pažljivu pratnju i sklonu oko¬ 
linu, nego najviše prijatnu i ugodnu klimu, a to je klima 

Madeire. 


Dugo putovanje po mom, izliječilo* je malo bolesnu 
dušu Elizabetinu, ali je tijelo trebalo duže njegovanje i 

oporavak. ^ r . 

Vijest o slomu izmedju Elizabete i branje Josipa 

najviše je kosnula njezinu familiju. 

Očekivali su, da će se Elizabeta povratiti u očinski 
dom, ali joj ponos nije to dozvoljavao. Sramotni doživljaj 
i odvratni poraz u svojoj duši, najodvratniji što ga su¬ 
pruga i majka može doživiti, da joj muž svojim nera¬ 
zumnim dezerfiranjem okuži i otruje brak i život, to ju 
je moralno pokosilo, da je tražila lijeka samo u bijegu, 
dalekom odlasku, makar na kraj svijeta... 

* 

Njezina sestra Helena, nesudjena supruga Fra¬ 
nje Josipa, postala je medjutim žena kneza Thurn-Taxis. 

Helena kao starija i razboritija žena od male Sisi, 
sada nesretne carice, najbolje je shvatila sudbinu svoje 
sestre Elizabete i poslije kratkog dogovora sa svojim 
mužem — otputuje na Madeiru, u posjete svojoj sestri. 

Elizabeta je znala, da Helena nju voli, ali da je ta¬ 
ko nježno i duboko ljubi — nije znala. 

Ona je to doznala na Madeiri. 

I to je bio melem na njezine rane duše i tijela. 

Helenin dolazak na Madeiru bio je naravno najav¬ 
ljen, ali je Elizabeta mislila, da je to samo san. 

— Zar da se Helena odvaži na tako dalek put... 
zbog mene? To mi je skoro nemoguće vjerovati mi¬ 
slila je Elizabeta. 

A ipak je bilo tako! 

Helena je imala misiju, da vrati Elizabetu natrag u 
Evropu, to je imala biti prva etapa puta; a kasnije ... bi¬ 
lo samo gdje ... samo da je bliže onima, koji je faktično 
vole. 

Dolazak Helenin bila je svečanost za Elizabetu. 

Već je prošlo nekoliko dana od dolaska Helene na 
Madeiru, ali ona nije još »otkrila karte«. 

Čekala je momenat iskrenosti i veselijeg raspolože¬ 
nja kod Elizabete, pa da odvije svoj plan. 

— Pa što je zapravo bio uzrok, da si otišla od nje¬ 
ga — započela je razgovor Helena, da udje u detalje 
bračne drame svoje sentimentalne sestre. 

Elizabeta nije odgovorila odmah, nego je zamišlje¬ 
no gledala u morsku pučinu i poslije duže stanke rekla: 

— Radije bi bila vlasnica ovog našeg hotela, u ko¬ 
jem stanujemo, nego carica Austrije. 

— Pusti to, draga Sisi, — reče joj utješljivim gla¬ 
som Helena, — ipak je ljepše biti carica nego hotelijerka. 

— Kako gdje i kako s kim — reče suho i rezigni¬ 
ranim glasom Elizabeta. 

— Ti si malo ogorčena, pa naravno da te uzbudjuje 
i najmanja sitnica, ali moraš biti mirna i zaboraviti na 
neugodnosti, koje si imala u Beču. 

— Ti to zoveš neugodnostima. A što bi ti rekla, da 
ti tvoj muž mjesto vjernosti donese bolest? 

Helena nije još ništa znala za uzrok katastrofalne 
depresije kod Elizabete. 

Kad je saznala u čemu je stvar, dugo je šutila i nije 
znala što bi kazala i kako utješila svoju sestru Eliza¬ 
betu. 

Poslije duže stanke, kad je opazila, da se je Eliza¬ 
beta malo umirila, odoše na večeru, ne govoreći nijed¬ 
ne riječi. 

Njihov je muk govorio više nego najveća psovka. 

* 

Poslije večere Heleni nije — što no narod kaže — 
»vrag dao mira«, pa je nastojala, da od Elizabete diplo¬ 
matskim načinom izvuče koju riječ. 

— Ja te žalim, Elizabete, mnogo vise i to iskrenije 
i dublje nego je možda žalila tvoja svekrva Sofija, kad 
se je razočarala u svojoj odluci, da ja postanem žena 
tvog sadanjeg muža. 

_ Koja sreća za tebe — reče toplim glasom Eliza- 

bCta L Da sreća - opetovala je Helena, ne znajući što 

bi zapravo rekla svojoj sestri. _ . , 

L Tvoj sam križ, — koji ti sudbina nije htjela sta¬ 
viti na ledja — preuzela ja, ali nadajmo se, da ga dugo 
neću nositi. 

— Nemoj tako govoriti... 

— Ti misliš valjda, da govorim o samoubojstvu. 

Helena kimne samo glavom. 

_ Oh, ne! Ja se držim Tolstoja, koji je negdje na¬ 
pisao, da naš život ne pripada nama, nego našim bliž¬ 
njima, a naročito našoj djeci, ako ih imamo. 

— To si dobro kazala. 

_ p a naravno! Nisam mislila o samoubojstvu, mu 

da bi to bilo rješenje svih patnja i bolova Ne! J £ to I je 
ću i ne mogu učiniti, jer imam moju dragu ^cuJCako ta 
mogla otići, kad mi je Rudolf tako zlatan i lijep sin U 
a ii ga volim, i mislim, da bi samo za njegaimalo smi¬ 
sla živiti, makar još više trpila, samo da vidim, da on 
bude sretan u životu. 

— Mislila sam ti kazati — nastavi Elizabeta — da 
mene, na žalost, neće dugo biti na životu. Pluća su mi na¬ 
četa, probava mi ne funkcionira, osjećam, da me sile 
ostavljaju, pa mislim, da se približava kraj mog jadnog 
života. 

_Nemoj tako govoriti! Ti si žilava, jahanje i gim¬ 
nastika uopće djćlovali su na tebe, da si postala otpor¬ 
na i snažna. Ti si samo duševno malo deprimirana, • ah 
ja se nadam, da će te ovo tropsko^ sunce i ovaj svježi 
oceanski zrak ovdje oporaviti i duševno i tjelesno. 

— Daj Bože! 

Ja mislim... započne grof Griinne. 

— A sada mi pričaj, kako si živila inače u Beču? 
Ono što si mi pisala, to znam, nego inače, što si možda 
u pismima izostavila ... ■■ ' 

— Da... dobro si me sjetila. U pismima sam izo¬ 
stavljala mnoge stvari, jer sam najprije osjetila, a ka¬ 
snije i opazila, da se nad mojim pismima vodi izvjesna 
cenzura. 

— Zbilja? 

— Na primjer pisma, koja primam, redovito su za¬ 
lijepljena jače, valjda naknadno, a opazila sam i pokidan 
pečatni vosak. To svakako nije slučajno. 

— Nije moguće! — reče začudjeno Helena. 

— A što me najviše smeta, to su tajni detektivi,’ 
koji me uvijek prate na svakom koraku i to upravo ne¬ 
snosno. 

— Valjda ih ovdje nema... 

— Ti misliš? A ja mislim, da ih ima! Na parobrodu 
ih naravno nije bilo, u koliko se možda nije ušuljao neki 
tajni agent poslan od austrijskog ministra policije. Ja 
medjutim vjerujem, da je s nekom engleskom ladjoni 
naknadno doplovio neki detektiv, jer baš ovih dana pri¬ 
je tvog dolaska, nezgrapno se je verao iza mene neki 
miađji čovjek, koji mi izgleda, da je Austrijanac. 

— Ta nemoj tako uvijek sumnjati u svakog — re¬ 
če Helena, — pa nadoda s posmijehom na licu: 

— Možda je -koji mladji čovjek vidio u tebi svoj 
ideal ljepote i ne znajući, da si carica, nego možda vje¬ 
rujući, da si engleska turistkinja. Ta ti svojom vitkošću 
sličiš više Engleskinjama, nego kojoj drugoj evropskoj 
rasi. 

— Ti uvijek nadješ opravdanje, a ja baš mislim, 
da je to bio detektiv, jer da je bio neki Don Juan, onda 
ne bi pobjegao pred mojim pogledom, nego bi ga baš 
osokolio moj pogled. Ja sam ga naime promatrala, a on 
umjesto da se odvaži, on se je pokunjio! 

— On možda pripada kasti sramežljivih ljubavnika. 

— Moguće, ali prije detektivskih. 

Razgovor se vodio dalje u sličnom tonu i Elizabeta 
je pokušavala, da uvjeri svoju sestru Helenu o svom 
ispravnom uvjerenju glede detektiva, međjutim je He¬ 
lena počela sumnjati o tome. da Elizabeta ima »maniju 

proganjanja«. 


_ A sada. da ja pitam tebe. Kako mi ti živiš? 

započne Elizabeta. , , 

— Hvala! Vrlo dobro — relativno. Doduše nisam 

kraljica, nego samo kneginja, ali u životu kraljica — ja 
bih kazala — da je vrlo često baš kraljevska kruna... 

najteža! 

— Vrlo dobra misao — usklikne Elizabeta. 

— Ta misao nije doduše moja, ali je vrlo tačna. 

_ To imaš pravo. Najveće istine obično nemaju 

svog oca, odnosno hoću reći poznatog autora. 

_ A kako ti Thurn-Taxisi. Ja sam bila toliko za¬ 
poslena svoiim brigama, da nisam nikad ni pomišljala na 
ovo pitanje. Znaš, ja sam obično indiskretna, pa me mo¬ 
žda i zbog ovoga nisu trpili na ukočenom austrijskom 
dvoru, gdje se svaki drži kao da je progutao štap špa¬ 
njolskog ceremonijala. 

— Kolosalno... — usklikne Helena. 

— Dakle, koliko je staro to pleme Thurn-Faxisa? 
Ja bogme ne znam, da li su to Nijemci, Englezi ili Špa¬ 
njolci po svom porijeklu. 

_ Vidiš, to nisam ni ja znala. Od svog muža sam 
doznala, da su zapravo porijetlom Talijani. 

— To ne bi nikad bila kazala. 

— Plemstvo Thurn-Taxisa potječe navodno prema 
nekim starim listinama iz — Bergama, a zvali su se del- 
la Torre e Tassis. 

_ Da vam nije bio u rodu i Torpuato Tasso, tali¬ 
janski pjesnik? 

— Možda! Moj muž ima takodjer pjesničku žicu, ali 
samo kada putuje... 

.— Praotac Thurn-Taxisa, odnosno della Torre, — 
zvao se je Franjo, koji je umro negdje u 15, vijeku, a 
stric ovog Johann Baptista (Ivan Krstitelj) Thurn Taxis 
postao je slavan po tome, što je uredio prvu poštansku 
vezu, s redovitim odlaskom i dolaskom pošte Beč-Bru- 
xelles. A u 16. vijeku je kuća Thurn-Taxis dobila dr¬ 
žavnu koncesiju za poštu. Kasnije na temelju usluga, ko¬ 
je je ova familija pružila prenašanjem pošte, a naročito 
državnih i diplomatskih listova, dobila je ona knežev- 
ski naslov. 

— Dakle ti si neka poštanska ili poštarska knegi¬ 
nja — reče Elizabeta u šali Heleni. 

— Kako vidiš i čuješ. — Moja bi familija u stvari 
morala imati poštansku marku za grb, — reče smijući 
se Helena. 

* 

Dani su prolazili i Helena je jedva čekala, da uzmo¬ 
gne nagovoriti Elizabetu na povratak. 

Napokon se je odvažila i počela nagovarati Eliza¬ 
betu da ostavi Madeiru. 

— Pa ovdje nije taj zemaljski raj, o kojem su mi 
mnogi govorili. To je običan otok, kojih silesiju imaš u 
u jadranskom moru. Tu su međjutim mnogi stranci, na¬ 
ročito Englezi, koji su došli, da liječe tuberkulozu, a to 
mi nije baš najsimpatičnije, kad gledam ona izmoždena 
suha lica i kad čujem njihov promukli kašalj. 

— Pa ja sam bolesna ... 

— Možda, ali... ne tuberkulozna, dragi Sisi. 

— Ali ja moram izliječiti i svoje živce i svoj želu¬ 
dac i svoja pluća i... 

— Sve to možeš i kod nas u Possenhofenu. 

— Da se vratim kući? 

—* To žele svi moji, ako... baš hoćeš potpuno i de¬ 
finitivno prekinuti sa Franjom Josipom ... 

— Ne! Ostat ću ovdje neko vrijeme, pa ću onda od¬ 
lučiti ... _ 

_ Ja te ne ostavljam. Ostat cu i ja s tobom. 

— Zar se bojiš, da mi se što ne dogodi? 

_ To ne. Ali ja sam mirnija, kad te vidim. 

— Pa što ću? Kamo ću? 

— Idimo odavde ... 

* * 

Teškom mukom je Heleni uspjelo, da na pola slo¬ 
mi volju Elizabeti, da ostane na Madeiri. 

Osjećala je, da je napola voljna da ide, ah se je jos 
protivila. Ne doduše onako ogorčeno i tvrdokorno kao 
prve dane, ali ipak... Još se je nećkala. 

Jednog dana padne razgovor na njihovog rodjaka 
Ludvviga Bavarskog. 

— A što je s njim? 

- Zaljubljen je — reče Helena. 

_ To znam. da je zaljubljive prirode, ali koga vo¬ 
li? 

— Jednu princezu, koja je postala kraljica. 

— Ne bih se mogla sjetiti. 

— A ipak jb tako. 

— On je jedini čovjek, kojeg ne mrzim. Kad su nu 
se zgadili ljudi, onda je on jedini bio iznimka — reče ti¬ 
him šapatom Elizabeta, i njezine su riječi bile mekane 
kao pamuk. 

Kad bi izgovorila ime Ludwig, onda bi pogledala u 
neku prazninu i upiljila pogled u -— neodredjeno. 

— Tebi ću se ispovijedi«, Heleno, jer vidim, da me 
voliš — reče Elizabeta. 

— I ja tebe ljubim. Budi mi slobodno iskrena. Naša 
sudbina je išla istim putem, pa mjesto da je susrela me¬ 
ne — zahvatila je tebe. 

— Nažalost! Barem da je i mene mimoišla... 

— Ja sam fatalistkinja! 

— Možda je tako moralo biti... 

— Dakle, što veliš o Ludwigu? 


— Znaš, ja ću ti priznati... To nisam još nijednoj 
živoj duši rekla ... ja ... volim ... Ludwiga — reče n.a- 
to Elizabeta isprekidanim riječima i nekim dugim to¬ 
nom, što bi glazbenici napisali nad notama: larghissiino 
con sentimento! (Vrlo razvučeno sa osjećajem). 

— A sad ću ja tebi nešto reći, što možda ne znaš... 

Elizabeta digne glavu i očito velikim interesom upi- 
Iji oči u Helenu. 

_ ??? 

—- I Ludwig ljubi tebe ... 

— Kad bi znala, da je to istina, ja bi bila najsretni¬ 
ja žena na svijetu. 

— Onda jesi! 

— Sretna? Oh, ja nemam sreće u životu. 

— Uvjeravam te, da te on voli... 

— Ludwig? 

— Da, Luđwig! 

— Oh, kad bi on bio ovdje i kad bi ga samo mo¬ 
gla viditi, ja bi na njegovim očima to odmah vidfla... 

— Evo ti i dokaza ... 

— Dokaza!?! 

— Evo ti njegovog pisma. 

—- Ludvvigovog? 

— Da. Piše ti, da bi te bar jednom u životu još htio 
viditi... 

Elizabeta zaplače od radosti, kad je vidila Ludvvi- 
govo pismo. 

* 

Nije trebalo dalje nagovarati Elizabetu, da napusti 
Madeiru. 

— Idemo! 

— Natrag u Evropu? 

— Vratimo se! 


Poslije tri dana Elizabeta je ostavljala otok, nazvan 
raj zemaljski i plovila natrag... 

Magnet Ludwigovog srca ju je privukao i povra¬ 
tio... 


VI 

Žena koja nije bila stvorena 
za — kraljicu. 

Bračni sukob izmedju Elizabete i Franje Josipa 
najbolje se kosnuo njezine majke Ludovike. 

Polazak Elizabetin na Mađeiru i sastanak sa njezi¬ 
nom sestrom Helenom, to je bila ideja stare majke Lu¬ 
dovike, koja je iz iskustva znala, da se vrlo često sukob 
u braku najlakše izgladi odlaskom na putovanje. 

Ludovika je takodjer dolazila u sukob sa svojim 
mužem Maksimilijanom i kad bi on otputovao, onda je 
tek ona osjećala prazninu u domu. 

Ma da je imala više djece, koja su joj ispunjavala 
kuću, ipak je osjećala neku pustoš, dapače veliku pra¬ 
zninu, kad joj muž ne bi bio kod kuće. 

Ludovika je najbolje poznavala svoju kćerku Eliza¬ 
betu, malu Sisi, kojoj je u jednom pismu najbolje karak¬ 
terizirala njezin karakter. 

Ludovika joj jednim slučajem, kada je doznala za 
njezin sukob sa Franjom Josipom s jedne i sa svekrvom 
Sofijom s druge strane, pisala slijedeće pismo: 

»Ti si, draga Sisi, od prirode vrlo nadarena, te imaš 
plemenit karakter, ali ti nisi u stanju, da se prilagodiš 
okolini. Ti si se rodila ili prerano ili prekasno. Svakako 

je činjenica, da ti ne spadaš u ovaj vijek, u kojem vla¬ 
daju obziri društva, zakoni etikete i poredjaj klasa, ka¬ 
kav je danas.« 

A što joj je Elizabeta odgovorila? 

»Ja ne tražim od nikoga ništa. Ja samo hoću da ži¬ 
vim u miru i da mi nitko ne dosadjuje. Mislim da sam 
dovoljno skromna, i da mi se ta želja može udovoljiti. 
Ja svaki dan dolazim sve više do uvjerenja, da sam 
se imala udati za bilo koga, samo ne za — kralja!« 

* . i 

No povratku sa Madeire Helena je po uputi svoje 
majke Ludovike nastojala, da nestašnu i uvijek naivnu 
Sisi uputi, da se prilagodi prilikama, kako bi joj dvorski 
život postao bliži i razumljiviji. 

To je bila teška zadaća. 

Helena je svaki dan na parobrodu držala »lekcije« 
i vrlo oprezno nastojala, da Elizabeta udje u kolotečinu 
dvorskog ceremonijala, koji joj je bio smiješan i dosa¬ 
dan. 

— Ja priznajem, — reče Elizabeta svojoj sestri, — 
da sam kao ptica, koja je ispala iz gnijezda, a još nije 
naučila letjeti. 

— Vidi se, da si više sklona književnosti, nego sa¬ 
mom dvorskom životu. 

— Pa valjda sam to naslijedila od svog oca. 

— Bilo bi bolje za tvoju budućnost i životnu kari¬ 
jeru, da si se uvrgla više na majku nego na oca. 

— Meni je lično draže, da sam tatina nego mami¬ 
na kći. 

— Ti bi više pristajala da budeš žena jednog vele¬ 
posjednika, koji živi na svom imanju, daleko od gradske 
vreve, nego u Habsburškom dvoru. 

—• To si pravo rekla. Vidiš, kad sam došla u Beč, 
u početku su me silili, da prisustvujem svaki dan dvor¬ 
skom doručku. Servirao se je maslac sa bijelom kafom, 
pa mekano kuhana jaja, a ja ti kafu ni maslac ne volim. 

Bila je uzbuna u dvoru, kad sam prestala da zajednički 
jedem njihov bečki »melanž«. Ja ti volta ujutro pojest 
par kobasica, komad kruha i čašu bavarske ^ “ 

tako prija. Ja sam to naučila od svog oca, kad smo ra 
nn ustaiali išli u lov i na brdinama iz naše naprtnjace 
^vadUl tomad kruha i kobasice, a užitak nam je bio, 
kad bi u kojoj gostionici zajedno sa seljacima pili pivo 
^razgovarali o lovu, divljači, životinjama divljim i pi¬ 
tomim. Mene životinje više zanimaju nego ljudi. 

— Sada razumijem, da te je odmah u početku za¬ 
mrzila careva majka Sofija. 

_ Promisli. Ja sam jednog dana na nekom pra¬ 
nju skinula rukavice. Bila je strašna vrućina, pa sta ce 
mi onda rukavice, kad mi se ruke znoje. 

— Pa što se onda dogodilo? 

— Ukorila me je svekrva, da je to protiv svake 
etikete, da carica skida rukavice. A ja sam je onda^za¬ 
pitala gdje to piše, da ja moram nositi rukavice, kad mi 

ie vruće i kad se znojim od sparine. 

_ Pa to je običaj i stroga etiketa zahtjeva od¬ 
govorila mi je Sofija. 

A ja sam joj odsjekla: 

_ Onda neka od danas bude običaj, da se ne nose 

rukavice kad je sparina, nego samo kad je hladnije vn- 

}e To nije kraljevski ni carski — dobaci mi sve- 
krva 

— Valjda carica i kraljica ima pravo^ da uvadja ne¬ 
ke nove običaje i odredjuje formu ponašanja. 

_Vi ste odgojena u brdinama, a ne na parketima, 

pa nam nećete odredjivati nekulturne i necivilizovane 

manire... — glasio je odgovor Sofijin. 

_ Slušaj, što su mi na tom vajnom austrijskom 

dvoru još prigovarali. 

_ Slušam, — reče joj dosadnim glasom Helena. 

__ Njihova etiketa traži, da carica svaki dan obuje 

sasvim nove cipele. 

—■ Pa to nije neugodno ... 

—- Baš je neugodno, jer cipela se mora tokom više- 
dnevnog hodanja prilagoditi nozi. Nema tog postolar- 
skog majstora, koji bi mogao tačno po mojoj nozi napra¬ 
viti cipelu, da potpuno odgovara nozi. I znaš li, što mi 
je rekla Sofija? 

— Pa valjda ona nije dirala u tvoje — cipele! 

— Baš i u moje cipele! Ona veli, da carica ima no¬ 
siti cipele samo jedan dan i da ih onda mora darovati 
služinčadi, da ih ove nose ili darivaju, pa da se govori 
po Beču: Ove je cipele ... nosila ... carica ...! 

— Eto takovih je scena bilo sa Sofijom, kad sam 
god došla s njom u dodir. Nije me trpila i htjela je svom 
silom vladati samnom i vezati me ropskim lancima 
habsburškog ceremonijala, koji mi je postao nesnosan, 

— U tome leži tvoja pogreška. 

— Pa kako mogu raditi protiv svog boljeg uvjere¬ 
nja? 

Mudrost jedne žene, i čovjeka je, da riječima i 
ponašanjem sakrije ono što mu može škoditi. 

— Ja sam uvijek bila iskrena . 

— Ali iskrenost, draga Sisi, ne znači otvoriti želu¬ 
dac, da svatko vidi što si pojela... reče joj blagim to¬ 
nom Helena. 

— Možda je to istina, ali u mojoj duši se uvijek bu¬ 
ni nešto protiv glupih običaja, koji mi nisu prirodjeni i 
prirodni. 

— Ali Sofija je razborita i pametna žena još k to¬ 
mu starija od tebe, a što je najvažnije, majka tvoga 
muža. 

— Time nije rečeno, da se moram pokoravati svim 
njezinim hirima, prohtjevima i ambicijoznim željama. 
Ona hoće da svakog podučava i da joj se svatko poko¬ 
rava. 

— Vidiš, ona je u diplomaciji imala uspjeha. Kako 
doznajem, ona u stvari vlada Austro-Ugarskom, dok je 
Franjo Josip samo formalna figura na prestolju. 

— To je istina! Ona ima u rakama kraljevsko že¬ 
zlo, dok Franz samo caruje ... 

— Pa pusti je da vlada, nastoj ublažiti oštncu, koju 

je za tebe nabrusila. 

_ Mene malo sm^ta, što ona hoće da vlada s mo¬ 
narhijom, samo neka mene pusti na miru. Ja nemam 
vladarskih ambicija... 

_ Budi pametna, pa nadji u svakoj situaciji srednji 

PUt _ Kad sam razmišljala o mojoj sudbini, draga He¬ 
leno, sjetila sam se jedne vračarice, koja mi je rekla, 
kad smo se vratili iz Lombardije, da žene rodjene na 
Badnjak imaju obično tužnu sudbinu. Ja sam naime odje¬ 
vena u obično gradjansko odijelo pošla jednoj staroj ba- 
bi-vračari i ja vjerujem u njezine riječi. Ona nije znala^ 
da sam carica. 

_ Da znade sudbinu drugih, onda bi znala i za svo¬ 
ju, pa ne bi ostala vračarica, nego bi se nekako bolje 
pomogla. Uostalom, kad znade budućnost drugih, onda 

je morala znati i za — sadašnjost, da si ti naime- 

carica. 

— Možda je i znala... 

— E, onda ti ne bi to kazala, bojeći se da se ne bs 
carska srdžba okomila na njezinim ledljima. 

—Ja se nikad ne bi nikome osvećivala. 

— To vjerujem ... 

* 

Razgovori izmedju Helene i Sofije najviše su se 
okretali oko habsburškog dvora, a naročito Sofije. 

Dok je medjutim Elizabeta podvrgavala oštroj kii- 
tici postupak svoje svekrve, Sofija je u Beču sa dvor¬ 
skim damama rešetala Elizabetu i bila zadovoljna da je 
nema u Beču, samo da bude slobodnija i jača u svojem 
uplivu na Franju Josipa. 


— Ona više spada u cirkus, nego u dvor — govo- 
I rila je Sofija o Elizabeti. 

— Pa njezin je otac imao cirkus u Miinchenu. 

— Nije moguće, — uskliknula je jedna dvorska da¬ 
ma, koja nije vjerovala riječima zlobne nadvojvodkinje 
Sofije. 

Dajem vam časnu riječ nadvojvodkinje, da je to 

tačno! 

Zbilja??? — reče klimajući glavom i prevrćući 
očima, ropski i ponizno dvorska dama, koja je zna¬ 
la za rnoć Sofije i htjela joj se dodvoriti, samo da bi 
ostala u milosti svemoćnoj majci Njegovog apostolskog 
veličanstva... 

Pa da! Ako hoćete točno znati, vojvoda Maks, 
otac Elizabetin, je poslije povratka s Orijenta, otvorio 
u Miinchenu u Ludwigstrasse cirkus, gdje \je nastupao 
kao cirkus-direktor, dok su jahačice bile takodjer neke 
bavarske princese. 

— Zar je na to bio spao!?! 

— Ne! To je bila njegova strast: konji. Za to je ži¬ 
vio. On je u stvari svojim nastranim pogledima na ži¬ 
vot i pokvario inače darovitu Sisi. Da je Elizabeta ima¬ 
la drugi odgoj, možda se s njom ne bi dogadjalo, što se 
dogadja. 

— Vidi se, da ste, Visočanstvo, imali dobar nos, 
kad ste htjeli, da Helena bude careva žena, a ne Eliza¬ 
beta. 

■v- Šta ćemo. Sudbina mi je presjekla plan. A ja sam 
svog Franza toliko volila, da sam mu ipak u času maj¬ 
čine slabosti — popustila. 

— A kakav je inače bio njezin otac. 

Moram vam biti iskrena, vrlo načitan i pismen. 
Proputovao je Aziju i Afriku i pod pseudonimom »Fan- 
tasus«, napisao nekoliko novela i dramatskih djela. Ja 

sam pročitala njegovu knjigu ,Wanderungen nach dem 

Orient«, vrlo interesantna knjiga e" 1 ™'«-.. 

__ t 0 se vidi i po carici, da je tatina kci. 

— Da, samo on je putovao i pisao, dok ona putuje 

i — čita. v 

_ Čuiem, da previše čita. , . 

— Da! I po tome se razlikuje od svog muza. Moj 
Franz nije pročitao nijedne knjige, a ona i gu a 'ao 
kol&Čc • • • 

— Taj je Maks čudan čovjek. 

— Pravi čudak! Ako se ne varam, 1837. na nekom 
koncertu čuo je igrati na citri nekog p etema y era mace 
dnbro 2 muzikanta. Petzmayer mu se toliko dopao, da 
ga je imenovao svojim tajnikom i s njim pošao na_P«r 
oko svijeta. On mu je morao uvijek svirati citru. Pio 
mislite, dao se je slikati na jednoj piramidi ^odJK^a 
Na vrhu piramide stoji nadvojvoda Maks i 1 etzmaye , 
koji mu je svirao citru! 

— Čudaci! 

_ I ne samo to, Maks je uživao, da Petzmayer svi¬ 
ra po kavanama, a da drugi gosti, kočijasi, radnici i se¬ 
ljaci — plešu. 

— Nevjerovatno. 

_ Ali istinito! A što je najpikantnije, Elizabeta je 

kao djevojčica s njim putujući po Bavarsko] takodjer 
svirala jedanput u nekoj gostionici. Gosti nisu znali, da 
je čovjek u lovačkom odijelu — nadvojvoda, a djevoj¬ 
čica koja ga je pratila pjevanjem ... njegova kci, pa su 
poslije koncerta sabrali svoticu novaca i dali... Eliza¬ 
beti! 

— Nemoguće!?! 

— Prava istina. To mi je sama Elizabeta, u svojoj 
naivnosti, pričala i još mi je rekla, da je to jedini novac, 
kojeg je u životu zaslužila, pa uvijek taj sitniš nosi so¬ 
bom kao neki amanet. 


Takvi su se razgovori vodili u bečkom dvoru iznie- 
dju Sofije i raznih dvorskih dama, dok je Elizabeta bila 
na Madeiri. 

* 

U Beču se je očekivalo, da su Elizabetini dani od¬ 
brojeni i da bi svaki dan mogla doći vijest o njezinoj 
smrti. 

Medjutim na Madeiri se je Elizabeta tako oporavila, 
kao da se je uistinu pomladila. 

Poslije četirimjesečnog boravka na Madeiri, Eliza¬ 
beta se opet osjećala snažna, raspoložena i razgovor¬ 
ljiva. 

Prije Madeire, bila je šutljiva, povučena do skraj- 
njih granica, mrzila je ljude, a svijet joj bio postao ma¬ 
len, tako da joj je i najdulje putovanje bilo prekratko. 

Njezine tamno-plave oči bile su malo izgubile sjaj, 
a sada poslije oporavka taj se je sjaj povratio. 

Njezino je oko blistalo opet kao nekad, kada se je 
bezbrižno sa svojim ocem verala po Alpama i uživala 
u divljoj prirodi. 

~ * 

Elizabeta je otputovala sa Madeire za Trst, sa div¬ 
nom jahtom »Victoria and Albert«, koju joj je stavila 
na raspoloženje engleska kraljica Viktorija. 

Ladja je bila luksusno udešena, ali nije bila gradje- 
na za veliko more, pogotovo ne za ocean. Ta je jahta 
na Atlantskom moru ploveći od Madeire do Gibraltara 
skoro nastradala. 

Elizabeta je uživala kako se ladja kotrlja niz valo¬ 
ve, kako je igračka bijesnog elementa i najveća opas¬ 
nost ju nije uznemirivala. 

Kljun ladje je zadirao u more i stajao pod vodom 
nekoliko minuta, tako da je izgledalo da se ne će više 
ni podići. 


82 


83 


Bura je frcala valove preko palube 1 brijala ladje, od- 

noseći s nje sve što je bilo pomično. 

Elizabeta je samo gledala uzburkani ocean i Panu- 

mU ' Možda bi ova smrt na moru bila najsvečanija. 
MiestrTglazbe pjevao bi nadI nama Malje 

nove ili Bethovenove pogrebne tužne koračnice. 

Dok se je-Elizabeta bavila ovakovim mislima, do 
dje do nje kapetan i zabrinutim glasom reče: 

- Veličanstvo, vi ste u opasnosti, vas može da je¬ 
dan val naprosto odnese sa ladje, i onda je moja kape- 
fanska Sera kod Nieainok Veličanstva kralj.ce V.k- 
torije — zapečaćena! 

_ Gospodine kapetane, ja uživam gledajući ovaj 
plavi razbješnjeni i rastopljeni dijamant, kojeg vi zovete 
ocean. Ja hoću da ga i dalje gledam i da mi ovaj vjetar 
srladi i dalje moje lice. Ja zaboravljam na udarce sudbi¬ 
ne, koji su me dosada udarali, kad gledam udarce mora 

o bokove ladje. , 

— Ali, veličanstvo, ja Vam moram savjetovati, da 

bi imali dobrotu poslušati me. Uzmite ovaj konop i ako 
dozvolite, da vas pričvrstim uz jarbol ladje jer... 

I dok je oficir još govorio, Elizabeta je kimnula gla¬ 
vom da pristaje. . 

Da kapetan u tom momentu nije obujmio Elizabeti- 

no tijelo i da nije pričvrstio istodobno konop uz jarbol 
ladje, udarac morskog vala bio bi fatalan. 

Mlaz mora pokrio je Elizabetu i kapetana, koji su 
jedini bili na otvorenoj palubi. 


Horizont se nije raspoznavao od mora. Bili su tako 
sljubljeni kao dvije duše u jednom tijelu. 

Ocean je ključao, more je kipjelo, a ladja se je sa¬ 
mo tresla. 

Bokovi su joj drhtali, i čulo se je škripanje, kao da 
cvokoću zubi neke divlje ogromne nemani. 

Kad bi val udario o stražnji dio ladje, ova bi se po¬ 
digla, kao da ju je Neptun udario u nezgodno mjesto, 
(na kojem ljudi običavaju sjediti), te bi se vijak pojavio u 
zraku i zviždao neki čudni zvižduk, pun sablasnih to¬ 
nova, a kad bi ladja utonula sa stražnjom stranom, — 
vijak bi zaklopotao u more i zatutnjio podmuklim čvr- 
čokanjem, kao da se guši neka pretpotopna životinja. 

Konopi na jarbolima su zviždali piskutljivim gla¬ 
som nekih uškopljenika, dok su strojevi monotono uda¬ 
rali ne popuštajući u tempu, svoju odmjerenu pjesmu, 
hranjenu crnim ugljem i žutim uljem. 

Elizabeta je uživala gledajući i promatrajući borbu 
male ljuske u obliku parobroda, sa tamno-plavom nema¬ 
ni, te je u formi valova otvarala usta, koja su se pjenila 
od bijesa i proždrlijvosti... 

* 

Kad je ladja prošla Gibraltar i ušla u Sredozemno 
more, — more se je stišalo i pojavilo se sunce, koje ih 
je pratilo do Jadrana i preko ... 

Plavi Jadran se je razlikovao od Sredozemnog mo¬ 
ra, jer je prozirniji, svijetliji i ugodniji. 

Nema onih pustih pučina, bez otočja, bez ladja, bez 
gradova i obala. 

Jadran je prijateljskiji i draži, pogotovo dalmatinska 
obala sa svojih hiljadu otoka. 

»Victoria and Albert« je plovio u pravcu Trsta. 

18. svibnja se je engleska jahta susrela u gornjem 
Jadranu sa austrijskom jahtom »Fantasia«, koju je pra- 

tilo još pet brodova, nakićenih sa zastavama sviju naci¬ 
ja i signala. , .. . 

Na »Fantasii« bio je Franjo Josip, koji je posao u su- 


srct FJizabeti. 

Pred Porto Rose, južno od Trsta, na dani signal 
zastavama, stale su obe jahte i Franjo Josip je prešao na 
jahtu »Victoria«, da pozdravi Elizabetu. 

Elizabeta ga je veselo pozdravila, ali ne toplo kao 

nekad.' ^ 

Njezino veselje bilo je malo prisiljeno zbog engles¬ 
ke pratnje i engleskih oficira pred kojima nije htjela po¬ 
kazati, da je njihovo bračno zvono bilo napuklo. 

U 10 sati prije podne zagruvali su pozdravni hitci 
iz topova sa tršćanskog Castella, kao znak, da se cai- 
ska flotilja približuje. 

U tršćanskoj' luci usidrene austrijske ratne ladje 
gruvale su iz svojih topova, i najavljivale dolazak Nji¬ 


hovih Veličanstva. 

Elizabeta i Franz odoše praćeni velikom svitom do 
Miramara, nedaleko Trsta, divnog dvorca nadvojvode 
Maksimilijana, kasnijeg kralja Meksika, kojeg su revo- 
lucijonarci 19. lipnja 1867. — ustrijelili zbog veleizdaje 
i nepoštivanja domaćih zakona... 


Šest dana kasnije otputovali su Franz i Elizabeta u 
Beč, koji je svoju caricu (ne cara!) toplo pozdravio, jet 
se je medjutim po carskoj prijestolnici bio proširio glas, 
da je Franz Josef kriv bračnim nesuglasicama, koje su 
nastale izmedju njega i Elizabete. 


T 


VII. 

Bijeg na Krf 


Povratak Elizabetin sa Mađeire u Beč, 14. augusta 
1862. bio je proslavljen od austrijske prijestolnice veli¬ 
kom pompom. 

Kolodvor je bio sav iskićen cvijećem, a gradonačel¬ 
nik Beča Zelinka, porijeklom Čeh, ali inače pravi bečki 
purger, pozdravio je Elizabetu dobrodošlicom, kao da 
je po prvi put došla u Austriju. 

Dvorska kancelarija unapređ je stilizirala govor Ze- 
linke i odgovor carice Elizabete. 

Zelinka je pročitao govor, ma da ga je znao na pa¬ 
met, jer ga je u tri dana, od kako je isti primio iz carske 
dvorske kancelarije, — pročitao valjda stotinu puta. 

Kada se je Elizabeta iskrcala iz vagona, maršal dvo¬ 
ra predao je carici tekst govora, koji je ova imala da 
pročita. 

— Što je to? Govor? Hvala, ja ću se sama zahva¬ 
liti, — odsječe kratko i hladno Elizabeta. 

— Ali... Veličanstvo ... — reče konsternirani mar¬ 
šal dvora — etiketa i obziri... to još nije bio slučaj.., 

— Molim vas, odstupite — presječe ga Elizabeta. 

Uzalud je i Franjo Josip htio nagovoriti Elizabetu, 
da pročita govor. 

— Ne, onda ne govorim, — glasio je odgovor. 

— Ali to ... moraš! 

— Što? 

_ Odgovoriti na pozdrav ... 

— To hoću 

čitava dvorska svita bila je ustravljena i nervoz¬ 
na ne znajući što će odgovoriti Elizabeta, a najviše se 
je bojao Franjo Josip, da ne bi Elizabeta nešto bubnula, 
što ne bi bilo u skladu sa dvorskim običajima... 

Medjutim je Elizabeta Sjajno izvršila svoj govorni¬ 
čki nastup. ...... , , , 

Rekla je par riječi, ali bez treme. Riječ joj je tekla 
mirno i govor je dirnuo Bečlije, jer je izrečen od srca. 

16.000 bakalja plamtilo je po Beču u počast po¬ 
vratka carice Elizabete. 

Elizabeta se nije veselila toliko povratku, koliko 
tomu, da vidi svoju dragu djecu, a i da ponovo ugleda 
svoje omiljele konje, i da malo pro'jaši. 

Jašenje je bila njezina najveća siast. 

Sutradan, po dolasku u Beč, posjetila je sve svoje 
konje, koji su je prepoznali i hrzanjem pozdravili svojti 

gospodaricu. . , 

Prvi je izlet učinila do Laxenburga, ali je pri jase- 
nju spopadoše jaki grčevi, tako da je od bolova skoro 
pala u nesvijest. 

Vratila se je u dvor pješke i odmah pozvala svoga 
liječnika. 

Poslije potankog pregleda, liječnik kinine glavom t 
reče joj: 

— Veličanstvo, vi još niste potpuno ozdravili. Una 
podmukla bolest je poprimila akutni stadij. 

__ Vi mislite ona franz-josefinska ... 

Liječnik prigne glavu, i spusti kapke svojih očiju, jei 
mu je očito bilo neugodno pogledati carici u lice, u mo- 

mentu, kad ova predbacuje svom mužu nevjemost i sra- 

m ° tU l A što za te bolesti nema radikalnijih lijekova? 

__ Veličanstvo, u Indiji ima neka vrst koljena, koji 
treba kuhati i tu vodu onda piti. Vele, da ona može izh- 
~ a nflistariii stadij ove potajne boljetice, kojemu naša 
na falos« onu važnost, koju b, mo- 

rala. 

__ To je nepodnošljivo! 

— Veličanstvo, preporučio bi vam, da vise ne ja- 
šite i da svaki dan uzimate toplu kupelj. 

— Ovdje? Pa ovaj carski dvor nema ni pristojne 

kupaone, — reče ljutito Elizabeta. 

— Veličanstvo... . 

— Oh, hvala doktore, — uzdahne Elizabeta i promi¬ 
sli, da bi najbolje bilo otputovati i otići opet negdje d 
leko... 

* 

Elizabetina djeca nisu bila u Beču. Careva majka 
Sofija uzela ih je i odgajala ih na svoj način u Bade 

kod Beča. , . ~ ... ^ • 

Kad je Elizabeta pošla k svojoj djeci, Sofija se e 

tako ponijela prema Elizabeti, kao prema ^f^da po- 
je zbog nemorala otjerala iz službe, pa se ova sada po 
novo povratila da moli namještenje. 

Sofija je doznala, da je Elizabeta obolila na najin¬ 
timnijim organima, ah je bila uvjerenja, da j 
beta dobila negdje na putovanju, doživljavajući ljubav 
avantire sa kojekakovim kavalirima sumnjiva zdravlja. 

Kad je Elizabeta došla k djeci, Sofija joj to zabiani 
i dočeka riječima: 

_ Djeca su zdrava i ja na njih pazim, da ih tko 

ne bi zarazio. . 

— Pa valjda majka neće okužiti svoju djecu.. . 

Sve se može dogoditi — odbrusi zlobno Šonja. 

Shvatila je, da i Sofija zna za njezinu bolest. 

— A da li je vašem visočanstvu poznato, da je vaš 
sin kao bračni dezerter obolio te prenio bolest i na me¬ 
ne? — reče podignutim glasom Elizabeta, upotrebljava¬ 
jući i naglašujući naročito ono: Vi. 

— To je laž!!! — za viče Sofija. 

Elizabeta je sva drhtala od uzbudjenja. 

Okrenula se i plačući udaljila. 

Elizabeta je bila kao lavica, kojoj su ukrali mlade 
i još je k tome ranili d srce i dušu. 


Pošla je Franji Josipu, te ispričala čitav tok sukoba 
sa Sofijom. 

— A sada idem. Čim spremim putne kovčege — 
putujem! 

— Kamo? — zapita zabrinutim glasom Franz? 

— Bilo gdje! Ja trebam odmora i mira. — Bolesna 
sam, a valjanih lijekova nema za tvoje sramotne bole¬ 
sti. 

Uzalud je Franjo Josip zadržavao Elizabetu. Uzalud 
joj je govorio o sramoti koja će buknuti za čitav habs¬ 
burški dvor. Uzalud je obećavao dvorce, da ih sagradi 
gdje god hoće u državi, samo neka ne ide u inozemstvo. 

Sve uzalud. 

— Ne! — bila je posljednja riječ Elizabetina i ona 
je jednog dana, samo — nestala iz Beča. 

Nije prošlo ni tri nedjelje od povratka sa Madeire, 
Elizabeta je već bila na putu za — Krf. 

Otputovala je iz Beča, a da Franjo Josip nije ni 
znao kamo je otputovala. 

Tek je preko policije iz Trsta doznao, da se je ca¬ 
rica ukrcala na jedan parobrod, koji je otputovao za 
bliži Orijent. 

Kad ’je došla na Krf, tek je onda Franjo Josip do¬ 
znao, da se nalazi u Grčkoj. 


Nijedna austrijska novina nije javiia o odlasku Eli- 
zabetinom iz Beča, ali su zato strane novine donijele 
vijesti o Elizabeti, da se liječi na Krtu. 

Bečom i Austrijom je letio glas od usta do usta, od 
kuće do kuće i od grada do najzabitnijeg sela o teško? 
bolesti Elizabetinoj. 

Svi su govorili, da boluje na plućima i srcu, ali je 

rijetko tko znao, što je zapravo njoj. 

Simpatije pučanstva su rasle, ali ne zato što bi ona 
bila carica, nego zato što je bila nesretna i — lijepa.- 

Lijepim ženama puk mnogo oprašta i htio bi da bu- 
du i sretne, ali je obično to obratno. 

* 

Parobrod je iz Trsta do Krfa putovao tri dana. 

Otoci dalmatinski, od plavog krša, pravili su špahr 
parobrodu, koji je putovao na jug. 

More je bilo mirno, kao da je i ono imalo respekta 
pred bolesnim Veličanstvom, te nesretnom ženom i maj¬ 
kom ... 

VIII. 

Elizabeta na Krfu 


Otok Krf, koji na Otrantskim Vratima spaja Jadran¬ 
sko i Jonsko more, ta nekad slavna Kerkyra, od Home¬ 
ra opjevana, koja se priljubila uz Epir obraštenih ledja 
sa bogatom florom, — primila je Elizabetu posmjehom 
južnog sunca. 

Sunce je živo sjalo te grijalo nešto blijedo i od pat¬ 
nja malo upalo lice Elizabetino. 

Elizabeta je doputovala ineognito, ali čim se je iskr¬ 
cala na obalu, čitav je Krf doznao, da je austrijska ca¬ 
rica došla k njima da proboravi zimu. 

* 

Dvorac Achileion na Krfu, dala je Elizabeta sagra¬ 
diti za svoje zimovalište god. 1860. 

Vila je proširena i ukusno gradjena na brdašcu Aja 
Kyryahi, pola sata udaljeno od grada Krfa, te je okolina 
obraštena stablima od uljike, palma, smokava, agava i 
ostalog južnog cvijeća i drveća. 

Nalazi se oko stopedeset metara nad morem, a ima 
divan pogled na sjeverni dio Krfa, dok sa dviju strana 
Puca vidik na plavu pučinu jonskog mora. 

Dvorac Achileion nazvan je po staro-grčkom juna¬ 
ku Ahilu, kojeg je u Ilijadi opjevao Homer. 

Ahil je bio najljepši i najhrabriji junak grčki, sin 

kralja Peleja i majke Tetide. 

Majka bojeći se, da joj sin ne pogine u ratu, umou 
ea u vodu rijeke Styx, da bi joj sin postao neranjiv, ah 
kako ga je držala za petu (da se prigodom kupanja u toj 
vodi ne bi utopio) — peta mu je bila jedino mjesto gdje 
ie mogao biti ranjen. 

Ahila je pri svršetku trojanskog rata u petu ranio 
Prijamov sin Pariš, koji je zaveo Helenu, ženu.spartan- 
skog kralja Menelaja i pobjegao s njom u Tioju (Mala 
Azija), zbog čega je i nastao trojansku rat, koji je tm- 
jao deset godina. (Do 1184. prije Krista). 

* ■ 

Elizabeta je zavolila grčku povijest i starogrčku 
kulturu, te joj je to bilo glavno zanimanje za vrijeme 
njezinog boravka na Krfu. 

' Od ostalih knjiga čitala je najradije Heineove pjes¬ 
me, jer su je Heineovi stihovi hvatali za srce, a ona jt 
imala mnogo srca za sirotinju i veliko srce za svog b c, 
tića Ludwiga bavarskog. 

Najmiliji joj je boravak bio pred njezinom i viloim, 
gdje je dala podići spomenik lirskom pjesniku Hemeu. 

Starodrevni običaj grada Krfa bio je, da se svaki 
dan točno u podne (kao sa zagrebačkog Gnca) ispali hi¬ 
tac iz topa, da grčkim ribarima, koji nisu S( J b ^ 
sat — javi, da je došlo vrijeme za ručak, a i stanovm 
ke grada Krfa imao je top upozoriti da je polovina dana 
već izmakla... 

Budući da je Elizabeta bila odviše osjetljiva i ner¬ 
vozna, nije mogla svaki dan da izdrži tu detonaciju.^ 
Obično se je za to tužila svojoj dvorskoj dami, ali sira 
okolina nije znala za to. 

Jednog je dana njezin osobni liječnik slučajno o to¬ 
me razgovarao sa gradonačelnikom Krfa i — vec dru ' 
gi dan, top nije više javljao, da je podne prosio. 

Krfliani su se u početku bunili, zašto top vise ne pu- 

ca, Stod » te-S. ^ toP vile ne pali, 

rušavao potreban mir carici tlizabeti — mko 

llije FUzabeta je to honorirala tako, da je preko grado¬ 
načelnika dala oveću svotu novaca za Siromašne obite- 

^ ^ KUma na Krtu je za nju bila ugodnija i blaža od kli¬ 
me na Madetti, te se poslije mjesec dana boravka na tom 
otoku osjećala kao preporodjena, poslrje neugodnog 
koba sa Sofijom u Badenu. 

Svakog bi jutra izlazila u šetnju i najmiliji put joj 
ie bi „ pješačenje oko Aja Kyryahi i do vrhunca tor 
brdašca zaraslog crnogoricom, — gdje se nalazi m 
crkvica uokvirena visokim vitkim cipresama. 

Svako jutro još prije nego bi sunce ^^ u °’ na js _ 
bi bila kod crkvice i čekala izlaz sunca, bul] 
fok iekataći da iz zemlje nikne okrugla užarena ploha. 

, ~ioi *jum 

%££ (bCome,) kaS S ^ danas živi u progonstvu u 

U00 N, U on nije bio bolje sreće, što,se tog dvorca tiče 
Dvorac Te za vrijeme rata zaplijenjen od grčke vlade 

nrodan na dražbi. , 

U tom istom Elizabetinom dvorcu, stanovao je^ - 
že vremena kralj Petar Karagiorgievtc za vrueme 
kada je sa štabom srpske vojske te sa ostatcim 
de poslije prelaza preko Arbanije, Prešao na Krf. 

Kao i na Madeiri — prvi posjet Elizabetin bila je 
njezina sestra Helena Thurn-Taxis. 

Helena je dobro razumijevala Elizabetu, i ona je 
bila jedina osoba, kojoj se je carica potpuno povjerava¬ 
la i bila joj uvijek iskrena. 

— Mene nitko ne razumije, — govorila je Eliza¬ 
beta. — Mene možda razumije samo jedan jedini čovjek 
na svijetu. 

— Znam na koga misliš — reče Helena. 

— I ti si jedina, ikoja to znaš! A što je od njega? 

On luduje za tobom, Ali ti znaš, da je to isključe¬ 
no, da bi se ti možd^^tpp^d Franza i pošla za 
njega. 

— Na žalost je nemoguće. Kad he bih bila kraljica, 
to bih odmah učinila, a ovako... ne smijem. Sada tek 
najviše trpim od te krune na glavi. Ona je teža, nego je 
Kristu bio križ... 

Helena je samo šutila i svojom nježnom rukom gla¬ 
dila dugu kosu Elizabetinu. 

— Kad ja mislim na njega onda uvijek placem. Za¬ 
što to? 

j t , _ Umiri se, draga Sisi. Još se ništa ne zna, što će 
biti sa Franzom. On je često bio u pogibelji života, pa 
X tko zna, što će još biti... Ta onaj mesar skoro ga je 
\ ubio u Beču. 

— To bi bilo jedino riješenje. Onda bi barem bila 
oslobodjena dvorskih obzira. 

Mislim, da bi i onda išlo teško — ali kao udovici 
bi ti se oprostilo . . . 

— Ah, ja ću već naći izlaz . .. . 

* . 

Poslije desetak dana, kad je Franjo Josip daznao, 
za boravak elizabetin na Krfu, odmah je otputovao iz 
Beča, preko Trsta, da prvim parobrodom ode u posjet 
svojoj ženi. 

Kad su bečke novine donijele vijest, da je car Fra¬ 
njo Josip otputovao na Krf u posjete svojoj supruzi, - 
po Beču se proširila vijest, da je stanje Ehzabetino vrlo 
teško i da je opasno oholila na plućima, pa se svršetak 


može očekivati svaki dan. 

Medjutim se ona baš dobro oporavljala. 

Susret Franza i Elizabete na Krfu bio je hladan i 

bez dvorske etikete. 

Franjo Josip je nastojao, da je nagovori na povra¬ 
tak, ali jaka Elizabetina volja, u na pola krhkom tijelu, 


nije popuštala. 

Uzalud joj je Franz obećavao, da će nadvojvotkinji 
Sofiji oduzeti djecu i predati njoj — majci, uzalud je go¬ 
vorio, da je sada zdrav i potpuno izliječen, uzalud joj se 
ispričavao, da je žensku bolest dobio u momentu, kad je 
zaboravio bio na dužnost supruga i čast carsku, uzalud 
ju je nagovarao, da se vrati, obećavajući joj zlatna brda. 

_ Ne! Ne! Ne! — glasio je Elizabetin odgovor na 

sva moljakanja Franje Josipa. 

Austrijski car praćen ratnom flotom od Trsta do 
Krfa i natrag — osjećao je u duši jači poraz, nego da je 
poražen na bojnom polju. 

Čitavo je vrijeme na parobrodu bio pokunjen i ne- 
raspoložen. 

• Uzalud mu je glazba svirala vesele koračnice, on 
je slušao mrtvačke tonove jednog srušenog braka, čiji 
je krivac bila jedna obična zaražena seljanka iz Miirz- 
stega, sela blizu Miirzzuschlaga u Štajerskoj, gdje se je 
nalazio habsburgški dvorac, koji tamo ima dvostruku 
važnost, jer su se tamo kasnije (1903. god.) potpisale 
punktacije sporazuma izmedju Rusije i Austrije za umi¬ 
renje Macedonije! 

Spomenik Ahilu u bašti dvorca Achileion 

Poslije odlaska Franje Josipa iz Krfa, nastavljala je 
Elizabeta iskrene i intimne razgovore sa sestrom He¬ 
lenom. - U 4. 

_Meni je ovdje postalo dosadno — reče Elizabeta. 

" _p a onda otputujmo, — odgovori Helena, očito u 

namjeri, da ugodi svim hirima i prohtjevima Elizabete.. 

— Što misliš, kamo bi otputovali? — upita Eliza¬ 
beta svoju sestru. 

_p a kamo hoćeš. Ja mislim, da bi bilo lijepo otpu¬ 
tovati u Italiju, ali ja bih za moj račun najviše volila os¬ 
tati ovdje na Krfu bar još neko vrijeme. 

_Ne mogu biti na jednom mjestu i u jednom gradu, 

pa bio to najljepši grad na svijetu, a kuća najudobnija 
gradnja na kugli zemaljskoj. — Ja sam nemirna, ne mo¬ 
gu gledati više od mjesec dana istu okolinu, ležati u is¬ 
tom krevetu i gledati istu poslugu. Hvata me volja da 
letim i to uvijek i neprestano, da mijenjam ne samo gra¬ 
dove, nego — pokrajine, države, podneblja. Misao, da 
bih morala uvijek ostati na jednom mjestu, mogla bi mi 
raj pretvoriti u pakao. Ja sam poslije nego sam zamiži¬ 
la Franza — zamrzila sve ljude — osim jednog — (tiho 
nadoda Elizabeta). 

—- Pa kamo bi htjela putovati? 

— Htjela bih viditi opet Veneciju, gdje sam prvi put 
bila poslije vjenčanja. Zaželila sam se pjesama uz gitaru 
i noćnog lutanja s gondolom po kanalima Venecije. Mje¬ 
sec tamo drugačije svijetli, nego u Beču ili ovdje na Krfu. 
Tamo je nebo prozirnije nego kod nas u Bavarskoj, a 
oblaci su mekši i ljepši. Pa osim toga moći ćemo protu- 
ći vrijeme hraneći golubove na trgu Sv. Marka, te gle¬ 
dati stare majstore slikarstva u Palazzo dei Dogi... 

— A kad bi htjela otputovati ? 

— Prvim parobrodom. 

— On ide već sutra. 

— To je sjajno. Onda ćemo pozvati pratnju, neka 
uredi sve za put. 

IX. 

Elizabetina ljubav sa bavar¬ 
skim kraljem Ludvvigom II. 

Poslije odlaska sa Krfa, svršetkom mjeseca listopa¬ 
da 1863., Elizabeta posjeti sa sestrom Helenom Thurn- 
Taxis Veneciju, grad, gdje je poslije vjenčanja provela 
nekoliko ugodnih dana sa Franzom, ali i gdje je mogla 
zaglaviti, da su bili uspjeli planovi revolucijonarne anti- 
austrijske omladine, koja je spremala atentat na Franju 
Josipa. 

Poslije Venecije Elizabeta otputuje u Pariz, gdje je 
živila incognito, te posjećivala kazališta i noćne etablis- 
mane, kao svaka druga neokrunjena glava, koja hoće da 
vidi — Pariz, kad je već u Parizu. 

Njezina putovanja nemaju pravoga cilja, nego da 
neprestano luta ili bolje bježi od ljudi i gradova, a često 
i od same sebe, tražeći mira u bilo kojem kutu, ali taj 
mir Elizabeta nije našla. 

Iz Pariza ode u Marsilju, a odatle u Sjevernu Afri¬ 
ku, da poslije provedene zime na ugodnom toplom trop¬ 
skom suncu ugrije više svoju hladnu dušu, nego izmore¬ 
no tijelo, koje je trebalo više duševne nego materijalne 
njege. 

Njoj je manjkalo prisustvo čovjeka, kojeg je volila 
i koji je nju volio, ali on je bio daleko. 


Osjetivši jake bolove od išiasa, ode na kraće vrije¬ 
me i u Kissingen, dok jednog dana, ne osjeti potrebu da 
se vrati svojem domu u Possenhofen. 

Tu u neposrednoj blizini je i jezero Starnbergersee, 
a na drugoj obali odnosno na samom otočiću povukao 
se je od žena i ljudi čudak-kralj bavarski Ludwig II. 

Čitava kraljevska kuća Wittelsbach imala je ču¬ 
dake, ali je Ludwig II. bio najmarkantniji primjerak. 

Bio je osam godina mladji od Elizabete (rodio se 
25. kolovoza 1845.), ali ga to nije smetalo, da se kao 18 
godišnji mladić zaljubi u onda već caricu austrijsku, koja 
mu je još k tom bila i sestrična. 

Život bavarskog kralja Ludwiga II. je roman za se¬ 
be, i on kod nas dolazi u obzir samo toliko, što je bio 
zaljubljen u Elizabetu, a i ona u njega. 

Njegova je sudbina tragičnija od Elizabetine, jer 
su ga, ma da je bio kralj i darovit čovjek, prijatelj umjet¬ 
nika, a naročito glazbe, jednog dana proglasili ludim, 
te strpali u dvorac pretvoren u tamnicu za ludjaka. 

Ludwig je bio veliki prijatelj Richarda Wagnera i 
da nije bilo njega, ne bi bilo ni došlo do gradnje i ostva¬ 
renja velikog Wagnerijanskog kazališta u Bayreuthu, 
još i danas ponosa glazbenog svijeta i najidealnijeg 
mjesta za prikazivanje Wagnerovih opera. 

Da nije bilo materijalne pomoći Ludwigove — te¬ 
ško da bi Rikard Wagneru, taj glazbeni genij, bio došao 
do potpunog izražaja. 

Ludwig daje Wagneru mjesečnu rentu, da može 
mirno komponirati, da ne treba kuburiti i brinuti se za 
»kruh svagdašnji«, pruža mu najprije potporu od osam¬ 
naest hiljada forinti, a kasnije izvanrednu pripomoć od 
četrdeset hiljada, dok za gradnju kazališta sam Ludwig 

diže zajam od dvjesta hiljada forinti, da omogući Wag- 
neru prikazivanje njegovih opera u posebnom kazali¬ 
štu. 

Ludwig zove Wagnera svojim »Musikgenerallissi- 
mus« dok ga okolina, a naročito neki ministri optužuju, 
da rasipa pare zbog nekog »strašila skakavaca« i ludog 
muzikanta, koji nema ni instrumenata za neke tonove, 
koji mu tobože trebaju da stvara »mačju deraču«. 

Luđ\vig daje Wagneru svoja specijalna kola, kojima 
putuje u Italiju, da bi u Veneciji svršio glazbeno djelo, 
koje može da piše samo u potpunom miru. 

To imponira muzikalnim Talijanima, ali kod Bava¬ 
raca stvara neugodan dojam, da je kralj rasipnik. 

Na vijest, da je Wagner umro (13. veljače 1883.), 
Ludwig plače za njim kao malo dijete za svojim ocem, 
i daje naredjenje, da se Wagnerovo mrtvo tijelo sahra¬ 
ni sa svim počastima kao i člana kraljevske porodice. 

Karakter i mentalitet bavarskog- kralja Ludwiga ra¬ 
zlikuje ‘se od svih njegovih savremenika. 

Nije bio rodjen za kralja, nego za javnog dobrotvo¬ 
ra, skoro umjetničkog direktora koje Akademije zna¬ 
nosti i umjetnosti, jer je njegov ukus više nego profi¬ 
njen za sve manifestacije višeg kulturnog života. 

On bježi od ljudi, ali voli umjetnike, odnosno još vi¬ 
še umjetnost. 

Za sebe reče jednom R. Wagneru, koji je to i pis¬ 
meno ostavio: 

— »Meni su ovacije neugodnije od atentata. Mi¬ 
liji mi je neprijatelj koji puca na mene, nego dvorska 
ulizica, koja se previja predamnom samo zato, jer sam 
kralj«. 

Ludwig rado ide u kazalište, da sluša dramu i ope¬ 
ru, ali pošto mrzi ljude i ne želi da ga vide i da ih on 
gleda, to naredjuje, da se daju predstave samo za njega. 

Čitavo kazalište je prazno, on sam sjedi u loži i uži¬ 
va gledajući predstavu. 

Od 1872. do 1885. godine dao je sebi igrati 208 ka¬ 
zališnih separatnih predstava, na kojima nitko nije smio 
prisustvovati osim — njega! 

Kada je iz Miinchena putovao u Bayreuth, da pri¬ 
sustvuje Wagnerovim operama, ne bi se iskrcao iz kola* 
na kolodvoru, koji je obično zbog njegovog dolaska bio 
okićen zastavama, nego bi izašao jednu stanicu prije 
i krišom se odvezao u dvorac Eremitage. 

Ludwig je bio toliko plah i bježao od ljudi, tako, da 
je njegova mržnja na ljude uopće prelazila u bjesnilo. 

Koliko je mrzio ljude ipak je žalio, ako trpe. 

Tako na primjer nije mogao gledati ranjene, niti je 
ikada bio na bojnom polju, jer mu je sama pomisao pro¬ 
lijevanja krvi izazivala odvratnost. 

Tako nije prisustvovao ratovima 1866. i 1870. go¬ 
dine. 

Ma da je Njemačka ratovala protiv Francuske, — 
Lud\vig kralj Bavarske, nije odobravao taj rat, govoreći 
»da je to zloupotreba naroda, koji se nikad ne bi borio, 
da — ne mora«. 

Kada se je pruski kralj krunisao u Versalju za nje¬ 
mačkog cara — kao rezultat pobjede nad Francuzima, 
— Ludvvig ne prisustvuje toj veliko-njemačkoj demon¬ 
straciji, nego tarno šalje samo svog višeg nadglednika 
dvorskih staja, grofa Helnsteina, koji nije imao pojma 
ni o vojsci ni diplomaciji, koji je poznavao samo — ko¬ 
nje! 

Sitničavi duh bavarskih malogradjana, nije mogao 
ni htio razumjeti Ludwiga, pa je nezadovoljstvo protiv 
njega raslo iz dana u dan. 

Lud\vig nije tome podavao naročite važnosti, nego 
je živio u svojim snovima te fantazirao o muzici, .ima- 

jući za uzor Wagnera i o jednoj ženi Elizabeti, naj 
nježnijoj i najljepšoj ženi svoga vijeka. 

On je nju u pismima zvao »golubica«, a ona njega 

— »orao«. 

Šteta, što se nije sačuvala ova korespondencija iz- 
medju Ludwiga i Elizabete. 

Oboje literarno naobraženi i davajući izražaju na¬ 
ročitu formu — bez sumnje bi u svojim pismima dali vri¬ 
jedno literarno djelo sa sadržajem najzanimivijeg ro¬ 
mana. 

Sastanci izmedju Ludwiga i Elizabete održavali su 
se na Otoku ruža (Roseninsel) na Starnberškom jezeru, 
gdje je Ludwig kultivirao 15.000 vrsta ruža. 

Nijedna živa duša nije se nalazila na tom otočiću 
miomirisnog cvijeća kada su Ludwig i Elizabeta imali 
tamo sastanak. 

Ni pratnje, ni posluge, — nikog. 

Dvorac na otočiću je jedini svjedok njihovih razgo¬ 
vora ... 

Elizabeta bi se sama samcata u čamcu odvezla iz 
mjestanca Feldafing na Starnberškom jezeru prema 
otočiću, gdje bi je u odredjeni sat čekao Ludwig. 

Na otočiću je ukusna vila, gradjena u stilu baroka 
i malena kućica vrtljara, koji bi se — udaljio i otišao sa 
otočića, kad bi se sastajala njihova veličanstva ... 

Što su razgovarali, kako su se tamo zabavljali Luđ- 
wig i Elizabeta? 

To može da konstruira samo fantazija pjesnika. 

Historija o tome samo nagadja. 

Činjenica je, da Ludwig kao neženja traži formu, da 
ne bude tajni prijatelj Elizabetin. 

On jednog dana konstatira, da je Sofija, najmladja 
Elizabetina sestra — slična njegovoj ljubavi... Eliza¬ 
beti i on zaruči — Sofiju! 

Ne ceremonijom kao okrunjeni kralj, nego malo eks¬ 
centrično u stilu bohema. 

Jednog dana u šest sati u jutro, Ludwig probudi 
oca vojvodu Maksimilijana i zatraži — njezinu ruku. 

Već u 10 sati u jutro istog dana, — slave se za¬ 
ruke. 

Nekoliko dana poslije toga odvede zaručnicu iz ku¬ 
će i proživi s njom nekoliko dana slaveći bračnu noć 
— prije braka. 

Zakaže dan vjenčanja, ali ga, dva mjeseca ka¬ 
snije, odloži na neizvjesno vrijeme i povuče se na svoj 
Otok ruža. 

Tu se ponovno sastaje sa Elizabetom i proživljava 
opet dane ljubavne gozbe. 

Opet se odluči za brak sa Sofijom, ali kad dodje 
dan vjenčanja — bježi u Pariz, a vjerenica čeka u Miin- 
chenu na dolazak čudnovatog zaručnika 

Na povratku iz Pariza, dolazi u Possenhofen svojoj 
zaiučnici Sofiji, te je iznenadjuje noćnim posjetom. 

Budi je iza sna u muklo doba noći. 

Nesietna zaručnica izlazi da ga pozdravi. 

Luđwig je došao u Possenhofen sa kočijom upreg¬ 
nutom sa šest bijelaca, i začudjena zaručnica gleda še- 
steropreg, nadajući se, da će s njim pred oltar ali — 
Ludwig joj predaje buket ruža, stavlja ga na glasovir i 
bez rijeci odlazi kao duh ... 

Tko da razumije postupak tog Ludwiga. 

ludjak, ili je ... po svoj prilici u Sofiji tra- 
z *° Elizabetu, jer su obe sestre bile vrlo lijepe i.. 
vrlo slične!!! 

X. 

Tragična smrt Ludvviga II. 
najintimnijeg prijatelja carice 
Elizabete 

Elizabeta se poslije svih tih nerazjašnjivih i nepoj¬ 
mljivih koraka i postupaka Ludwigovih prema njezinoj 
ses t r i _ opet sastaje sa Ludwigom, te je njihova ljubav 
isto tako tajanstvena kao i njihov život. 

»Golubica« voli »orla« i njihovo najmilije gnijezdo, 
bio je Otok ruža... . 

Elizabeta živi u stvari rastavljeno od svog zakoni¬ 
tog muža, i možda je boravak na »Otoku ruža« bio je¬ 
dini sretni i svijetli momenat u njezinom životu, koji — 
nije dugo trajao. 

* 

Elizabeta doživljava opet katastrofalni slom — kad 
je doznala, da je bavarski ministarski savjet proglasio 
Ludwiga — neubrojivim i poremećenog uma, te ga za¬ 
tvorio i svrgnuo s prijestolja. 

U srijedu 9. lipnja 1886. državna bavarska komisija 
sastaje se kod princa regenta Luitpolda gdje zaključi, 
da se kralj Ludv/ig proglasi ludim i internira u dvorac, 
na koji su istog dana postavili na prozore željezne re¬ 
šetke. 


Poslije podne istog dana vozi tu komisiju specijalni 
dvorski vlak u Oberdorf, gdje su ih čekale dvorske ko¬ 
čije, da ih odvezu u liohenschwangau. 

Svi su imali uniforme, da taj zaključak dostave svom 
dosadašnjem kralju ... uniformirani! 

U toj komisiji je bio i viši medicinski savjetnik, pro¬ 
fesor univerziteta Dr Bernhard Gudden, nekad sveuči¬ 
lišni profesor u Ziirichu, a zatim u Miinchenu, onda gla¬ 
soviti psihiatar, liječnik za nerve i kapacitet za anato¬ 
miju mozga. 

On predloži da se kralju u dvorcu Neuschwanstein 
pročita izjava, kojom se za regenta postavlja princ Luit- 
pold, pošto je zdravstveno stanje kraljevo vrlo loše. 

Tako je komisija i učinila i došla pred kralja. 

— Veličanstvo — rekao je na to Dr Gudden — ov¬ 
dje je moj asistent Dr Miiller, te četiri čovjeka iz bol¬ 
nice, i molim Vas, da se odmah podvrgnete njima. Dolje 
su kola, koja će vas odvesti u Linderhof. 

Ludwig je počeo da grdi i viče, ali su četiri jaka 
momka uhvatila kralja za ruke i noge, te ga odvukli u 
kola. 

Uzalud je kralj protestirao. 

Kola su kasom, uz posmjeh komisije odjurila u dvo¬ 
rac, koji je pretvoren u ludnicu. 

Kad je Ludwig vidio, da je svladan i da bi uzruja- 
vanje moglo još više pogoršati njegovu situaciju, obratio 
se sasvim smireno Dru Guddenu s riječima: 

— Da li ste vi mene ikad vidili da sam počinio ma 
kakv čin, iz kojeg bi zaključili, da sam lud? ' 

— Imamo za to i previše dokaza -- odgovorio je 
hladno Dr Gudden. 

Vi me hoćete proglasiti ludim, kao što ste to uči¬ 
nili s mojim bratom Ottom!?! — On je možda ekstra¬ 
vagantan, ali dozvolite, ja sam sasvim zdrav, kao i 
svaka druga okrunjena glava u Evropi. 

Luchvig se je povukao u svoju sobicu i napisao na 
komadić papira, koji se je sačuvao: 

»Hoće da me onemoguće kao i mog brata Ottona. 
Takav postupak ne mogu dozvoliti. Radije ću se otro¬ 
vati ili bilo kako počiniti samoubistvo, nego živiti ova- 
kovim životom«. 

A zatim se obratio čuvaru, kojemu reče: 

— Šta su mi oduzeli krunu i kraljevsku vlast, to mi 
nije mnogo žao, ali da me hoće proglasiti ludim — to, 
to nikako ne mogu podnijeti! 

Sutradan, poslije neprospavane noći, Ludwig reče 
svom slugi — čuvaru: 

—- Evo ti sav moj novac, koji je kod mene. Drži ga. 
Ima hiljadu i dvjesta maraka u zlatu. Tebi će dobro do¬ 
ći. Ja ga više ne trebam! 

A malo zatim reče mu: 

— U pola jedan sam se rodio, u pola jedan hoću i 
da umrem. 

Onda se obrati liječniku Dru. Guddenu, kojemu 
reče: 

— Kako me vi možete proglasiti ludim, kad me 
prije toga niste ni pregledali!?! 

— Veličanstvo, to nije ni potrebno, — glasio je od¬ 
govor »liječnikov«. — Materijal je toliko opsežan i pot¬ 
puno je utvrdjeno vaše poremećeno duševno stanje, — 
zaključi Dr Guddeu. 

* 

Bila je duhovska nedjelja 13. juna 1886. 

Divan sunčani dan! 

— Mogu li se prošetati malo, — zamoli svrgnuti 
kralj liječnika umobolnih Dra Guddena. 

— Možete, veličanstvo, ali samo u mojoj pratnji. 

— Odšetajmo se onda malo do jezera. 

Dr. Gudden pristane. 

— A kako dugo me namjeravate »liječiti«, — za¬ 
pita Ludwig Dra. Guddena. 


„Ludi* bavarski kralj Ludvvig II. sa 
svojom zaručnicom Sofijom najmladjom 
sestrom Elizabetinom 




— Najmanje godinu dana. 

A koliko me ljudi čuva? 

— Osam ljudi. 

— Naoružani? A da li bi oni pucali, kad bi ja poku¬ 
šao pobjeći? 

— Pa kako možete, veličanstvo, da dodjete na ta¬ 
kovu ideju, — odvrati Dr. Gudden, izbjegavajući pravi 
odgovor. 

— Podjimo malo do obale jezera — reče kralj. 

— Molim, izvolite ... 

I dok je Dr Gudden malo zaostao, Ludwig zbaci sa. 
sebe kaput i trkom pojuri prema jezeru. 

Dr. Gudden potrči za njim. 

U trku zbaci Dr Gudden svoj ogrtač i stigne Lud- 
wiga na samoj obali jezera, te ga uhvati za ruke, nasto¬ 
jeći da ga povuče natrag, ali Ludwig uhvati za vrat Guđ- 
dena, snažno ga stisne i dok su se ova dva snažna čo¬ 
vjeka borila, skočila je u pomoć straža, koja je bila u 
neposrednoj blizini. 

Medjutim dok je straža došla, obojica, Ludwig i Dr 
Gudden padoše u jezero. 


Ijevskih ceremonija, ali prisustvo austrijske carice, skr- 
šilo je podlost okoline, koja je zdravog čovjeka strpala 
u ludnicu i — ubila! 

Mrtvo tijelo Ludwigovo sahranjeno je u crkvi Sv. 
Mihajla u Munchenu, i tamo je Elizabeta prolila potok 
suza za čovjekom, koji ju je jedini razumijevao... 

* 

Sofija, Elizabetina sestra i nesudjena žena kralja 
Ludwiga, udala se je kasnije za orleanskog vojvodu od 
Alencona, ali je i ona završila tragično. 

Na medjunarodnoj izložbi u Parizu, prigodom pri¬ 
kazivanja jednog od prvih filmova, zapalila se je vrpca 
od celuloida, koja je zahvatila čitav paviljon, gdje se je 
nalazila Sofija, te je ona živa izgorila sa još 158 nesret¬ 
nih žrtava novog pronalaska. 


Par sati kasnije nadjeno je na dnu jezera uz samu 
obalu najprije mrtvo tijelo Dra Guddena, a odmah za¬ 
tim nedaleko ovoga i tijelo Ludwigovo. 

* 

Elizabeta je bila u Possenhofenu, u neposrednoj bli¬ 
zini jezera, gdje je njezina prava ljubav i zagonetan za¬ 
ručnik njezine sestre našao tragičnu smrt. _ 

Elizabeta čim je doznala za sudbinu svoga »orla«, 
doletila je kao »golubica«, da okiti mrtvo tijelo Ludwi- 
govo. 

Kita jasmina bilo je jedino cvijeće, koje je kitilo 
mrtvo Luđwigovo tijelo, koje su htjeli sahraniti bez kra- 

XI. 


Elizabetin privatni život i 
poraz Franje Josipa god. 1866 

Smrt Ludvviga II. Bavarskog kralja djelovala je 
porazno na Elizabetu. 

Udarac, koji je doživila u braku, nastojala je repa- 
rirati putovanjima, a kad je u svom srcu osjetila ptvi 
put kucanje ljubavnih akorda za plemenitog svog »orla« 
— onda se je »golubica« osjećala kao preporodjena i ni¬ 
je više trpila bolove bračnog sloma, onako kao prije. 

Franza Josipa smatrala je nužnim zlom i bićem, — 
koji je silom zakonskih prilika i društvenih običaja mo¬ 
rao da se za nju brine, te da je izdržava, a da se sama 
nije osjećala nimalo obvezanom, da bilo na koji način 
uzvrati i najmanju sklonost prema njemu. 

Elizabeta prima rentu od 46.000 forinti mjesečno, a 
osim toga za tako zvane male »nepredvidive izdatke* 
još 200.000 forinti godišnje. 

To je iznos ne samo za nju, nego i za uzdržavanje 
njene pratnje, koja se je prema raznim prilikama mije¬ 
njala. Medjutim ni ta svota nije bila dovoljna Elizabeti 
da namiri sve svoje potrebe. 

Izmedju nje i Franza opstojao je bračni ugovor, pot¬ 
pisan 1854. godine, na temelju kojeg Elizabeta, u sluča¬ 

ju smrti svoga supruga, ima iz državne blagajne, od¬ 
nosno ostavštine Habsburgovaca, primati godišnju udo¬ 
vičku rentu od 100 tisuća forinti. 

Skupoća je u toku godina naravno rasla, a i potrebe 
caričine postojale su sve veće, tako da je prvotni bračni 
ugovor promijenjen g. 1875. 

Na temelju tog ugovora imala je Elizabeta primati 
godišnju rentu od 300.000 forinti. 

Franjo Josip je, znajući, da je on kriv slomu u braku, 
udovoljavao svim novčanim zahtjevima Elizabete, tako 
da je često dolazio u neugodnu situaciju sa ministrima 
finansija, koji su morali likvidirati razne račune za na¬ 
bavke, koje je carica pravila u inozemstvu. 

Franjo Josip je zbog toga često mrmljao, ali nikad 
nije davao vidnog znaka nezadovoljstva zbog ovih ma¬ 
lih »sitnica« materijalne prirode. 

Osjećao je da mora biti »kavalir« u financijalnom, 
kad je »imao smolu«, da je ispao nekavalir u moralnom 
smislu. 

Elizabetino poprsje bolova, bilo je dakle postavlje 
no na zlatnom postamentu. 

* 

Elizabeta je liječila svoje udarce sudbine nepresta¬ 
nim putovanjima, te je uvijek putovala incognito. 

Osim svoje pratnje imala je i skrivenu tajnu prat¬ 
nju austrijskih detektiva, koji su se vrlo često mijenja¬ 
li, (skoro uvijek drugi za drugo mjesto), i koji su re¬ 
dovno referirali ministru unutrašnjih poslova sve što 
Elizabeta radi, kamo ide, tko ju posjećuje, kakovu prat¬ 
nju ima i t. d. 

Ta detektivska pratnja imala je naročite instrukcije, 
da pazi osobito na muškaračke posjete, ali... prema iz¬ 
vještajima tih detektiva, Elizabeta se nije upuštala u la- 


komislene i lakoumne avantire s kojekakovim Don 
Juanima. 

Elizabeta nije bila žena koja se brzo zasitila jednog 
čovjeka. Ona je bila više tako reći konzervativne na¬ 
ravi. Prijateljica prijateljskih odnošaja, ona je ljubav sma¬ 
trala darom božjim, a ljubavni poklon jedne žene mu¬ 
škom biću ... običnim nemoralnim aktom, ako u tom in- 
timitetu ne bi bilo — ljubavi... koja bi taj čin posvetila. 

* 

Nije bez interesa činjenica, da je Elizabeta mnogo 
davala važnosti svojoj ishrani odnosno svojoj vitkoći. 

Bio joj je ideal ostati »vitka i tanka« što bi rekao 
Tijardović u svojem muzičkom šlageru »Mala Floramy«. 

Bori se svaki dan proti eventualnom uđebljanju pa 
skoro čitav dan šeta, odnosno jaši, gomba se, kupa i 
masira tijelo, da bi zadržala gipkost i elastičnost. 

Trenirajući se tako, postala je bila energična i ot¬ 
porna, te joj je to naročito godilo. 

Što je interesantno, ona i na putovanjima vodi so¬ 
bom (uz stalnu pratnju) par krava i to pravih krava si- 
mentalske švajcarske pasmine. 

Vladin savjetnik g. Kokula, vodi obračun o izdaci¬ 
ma carice, te tamo vidimo intresantne cifre, da je Eli¬ 
zabeta u Aix-les-Bains-u nabavila dvije krave, koje su 
s njom doputovale u Beč, te da je za njih od ministar- 
tva vanjskih poslova i carske kuće isplaćeno 1473 švaj- 
carska franka, odnosno preračunano 707 austrijskih fo¬ 
rinti. 

* 

Elizabeta ne putuje samo zbog razonode, nego i 
zbog bolesti. 

Osim podmukle Franz-Josefinske ženske bolesti 
za koju u ono vrijeme nije bilo današnjih lijekova, a niti 
liječnika specijalista, ona tešku muku muči sa plućima. 




Madeira i Krf, te sjeverna Afrika su malo usporile 
korak tuberkuloze, ali ipak Elizabeta mnogo trpi na plu¬ 
ćima, te joj prehlade zadavaju tešku brigu. 

Osim toga ju je zahvatila i treća i četvrta boljetica: 
poremećenost probavnih organa, a najviše je patila na 
išiasu. 

Kad joj je liječnik, koji je prvi kod nje konstatirao 
tu bolest, zapitao, da nije možda neko u njezinoj familiji 
imao išias, ona odgovori s posmjehom na licu: 

— Ne! Nažalost samo — u mojim nogama! 


* 





Elizabeta se obično nije miješala u politiku. Ona je tu 
nezahvalnu rabotu prepustila svojoj svekrvi Sofiji, koja 
je skoro uvijek upropaštavala situaciju na štetu Austrije, 
a i ličnog prestiža svog sina Franje Josipa. 

Sofija je bila i ministar vanjskih poslova i unutrašnjih 
djela i finansija, a miješala se je i u ministarstvo rata. 

Naprotiv Elizabeta je više puta opetovala svoje inte¬ 
resantno mišljenje o ministrima. 

Zabilježena je njezina misao: »Političari’ a naročito 
ministri, misle da vode politiku, a redovito ih iznenadju- 
ju dogadjaji«. 

Prema Elizabetinoj filizofiji, političari bi morali »imati 
nos za budućnost« da predvidjaju dogadjaje, a to je ta- 
čno, jer onoga, kojeg nepredvidjeni dogadjaji sruše, znači 
da nema nosa, odnosno da nije — političar. 

Jednom je takodjer rekla veliku političku istinu: 

»Svaka vlada u svojem začetku nosi sobom klicu 
svog pada. Što se tiče historijskih dogadjaja, oni nasta¬ 
ju zbog unutrašnjih razloga i potreba, kao logični zaklju¬ 
čak, i jer je došlo — njihovo vrijeme, odnosno jer su — 
sazreli«. 

* 

Godina 1866. bila je burna i sudbonosna za Austriju. 

Na stolu Franje Josipa stoji nepomično fatalna riječ: 

Rat. 

Mjeseca ožujka tadanja Pruska u svojoj štampi i di¬ 
plomaciji predbacuje Austriji, da ova sakuplja svoje čete 
u Češkoj. 

Franjo Josip nastoji da parira ovaj nasrtaj i da mu 
izbjegne, te kao da sluti fatalnost historijskog čina, koji 
će zadati udarac u glavu monarhiji. 

I pruski kralj Vilim neće da bude onaj koji će prvi 
napasti Austriju. 

Ali kada austrijski car primi vijest o mobilizaciji i 
ratnom spremanju Pijemonta, onda 21. travnja 1866. daje 
nalog za mobilizaciju južne armije. 

Bismarck, željezni kancelar pruskog kralja, koji vodi 
ratnu politiku da se napadne Austrija, nagovori svog 
kralja, da se sve spremi za rat protiv Austrije. 

Mjeseca svibnja su u pokretu sve austrijske željez¬ 
nice sa vojnim transportima za Veronu protiv Italije i za 
Olomuc — protiv Pruske. 

21. lipnja planu prve puške na sjevernoj granici kod 
Zwickau-a i Oswiecim-a. 

Objavljen 'je rat. 

Razbuktao se je ratni vihor. 

Orkan sukoba traje samo sedam dana, ali su bitke 
bile ogorčene. 

Na večer 3. srpnja 1866. Austrija doživljuje kata¬ 
strofu. 

Kod Koniggraetza Franjo Josip doživljava strahoviti 
poraz. 

Habsburzi su aspirirali na vlast u Njemačkoj. Franjo 
Josip nazivao se čak rimsko-njemačkim carem. Ali tim 
porazom gubi sve nade za uvijek ... 

To je najveći historijski udarac za 36-godišnjeg cara. 


Bečani otvoreno viču po lokalima i ulicama »Abzug 
Franz Josef!« »Hoch Maximilijan!« 

Htjeli su srušiti cara, ali njihova opozicija nailazi na 
carevu žilavost, koji u masama zatvara i osudjuje de¬ 
monstrante. 

Sam grodanačelnik Beča drži govore o potrebi, da 
se promijeni ustav, ali Franjo Josip odgovara na ovo — 
sa proglasom opsadnog stanja. 

Austrija se ljulja na valovima nezadovoljstva najši¬ 
rih narodnih masa. 

I... car u svojim najtežim vremenima poziva hitno 
kući Elizabetu. 

On zna, da narod donekle simpatizira s njom, pa s 
njezinim imenom hoće da stiša buru, koja ruši temelje di¬ 
nastije. 

S pozivom Elizabeti da se vrati, hoće da pokaže na¬ 
rodu da su tobože samo glasine, da on od nje živi rastav¬ 
ljeno. 

Elizabeta pristane i vraća se u Beč, ali ne da živi s 
njim kao žena, nego kao — prijateljica. 

Oni su u stvari rastavljeni od postelje, a donekle i 
od stola. 

Žive samo pod jednim krovom! 


XII. 

Elizabeta i grof Julije 
Andrassy 

Debacle Austrije kod Koniggraetza nije samo bio 
preokret u politici Franje Josipa, nego i korektura u sa¬ 
mome bračnom životu. 

Sofija, Franjina majka, bila je sve i sva na austrij¬ 
skom dvoru, ali porazom na bojnom polju, pao je i njezin 
prestiž i vlast. 

Franjo Josip je do tada u svemu nju slijepo i pobož¬ 
no slušao, ali pruski malj po glavi monarhije, otrijeznio 
je od megalomanije i Franju Josipa, koji je povratkom 
Elizabete promijenio i svoje nepouzdane i kratkovidne 
savjetnike. 

Dotadanja Austrija, bila je Austrija Sofijina, a mini¬ 
starstvo trojice grofova: Mensdorff, Belcredi, Esterhazy, 
bila je samo trojka — kola kojima je »kučirala« — Sofi¬ 
ja, dok se nisu prevrnula, polomivši skoro čitavu držav¬ 
nu aparaturu. i 

Sofija se je poslije poraza na bojnom polju, počela još 
više moliti Bogu, tražeći razjašnjenja kod popova i vra- 
čarica. Ali sve uzalud. Neuspjeh bio je zapečaćen time, 
da je i ona maknuta sa prestolja i »neokrunjena carica 
Austrije« udaljena je s rukavicama od državnih poslova 
i bačena u ropotarnicu. 


Elizabeta nije zauzela njezino mjesto, da naime 
upravlja državnim i diplomatskim poslovima, ali bistra 
pamet i instinkt za jednostavno riješavanje zapletenih pi¬ 
tanja — doveo ju je u položaj, da se je Franjo Josip uvi¬ 
jek obraćao k njoj, prije nego bi donio odluku u kojem 
važnom pitanju. 

Za Elizabetu je to bila satisfakcija, jer je uvijek go¬ 
vorila, da je Sofija umišljena babuskara, sa vrlo ograni¬ 
čenim shvaćanjem i da 'je svojom tvrdoglavošću obično 
kvarila svaki posao. 

Poraz Austrije sa Prusijom, dao je poleta Madža¬ 
rima, da dignu glave i da traže svoja prava. 

Austrijski orao dobivši pruski udarac, došao je u 
situaciju, da mu otkinu i jedno krik onda se je mogla 
vrlo lako očekivati i smrt orla, čiji je organizam bio 
otrovan nezadovoljstvom svih naroda, koji su stenjali 
pod njegovom šapom. 

Elizabeta svojim simpatijama za Madžare, bila je 
kao stvorena da riješi teški problem austro-madžarski 
koji je prijetio da sruši monarhiju. 

— Šta hoće ti Madžari, oni se vječno bune i uvijek 
traže neka svoja posebna prava — govorio je Franjo 
Josip Elizabeti. 

— Na to imaju pravo, — odgovarala je Elizabeta. 

Zar misliš da je tu jedan narod da samo tebi služi i 
šuti, da plaća porez i da ide u vojsku, a da nema nikako- 
vih svojih prava? Prema dužnostima pojedinaca i naro¬ 
da moraju s druge strane stajati i prava. To mora biti 
u istoj mjeri, kao na tezulji. Inače ako pojedinac, odno¬ 
sno narod osjeti, da ima samo dužnosti i malo ili nimalo— 
prava, onda nastaje nezadovoljstvo, a nezadovoljstvo 
jednog naroda je klica za svako zlo pa i za bunu i revo¬ 
luciju. U tome stoji mudrost državnika, da reguliraju 
jezičac na državnoj tezulji i da na tanjur prava ubace 
jos vise pogodnosti i olakšica, ako vide, da se drugi ta- 

njur dužnosti, — previše spušta, odnosno ako se osjeti., 
da te dužnosti odviše pritištu narodnu grbaču. 

— Pa ti sa svojim idejama pripadaš opoziciji — za¬ 
grmi Franjo Josip, glasom zagriženog reakcionarca. 

— Ne ! Ja nisam opozicija, nego ja kao pametna že¬ 
na, koja se ne bavi aktivno politikom, promatrajući iz 
prikrajka, samo konstatiram činjenice, koje tvoji minis¬ 
tri ne vide, jer nisu — državnici! 

— Zašto nisu državnici? 

— Zato jer nisu psiholozi, jer nemaju političkog du¬ 
ha, odnosno političkog instinkta i političkog mozga. 
Državnik mora biti psiholog, donekle i prorok, a naročito 
mora imati razvijen osjećaj pravednosti, jer tko nema 
smisla za to, može eventualno biti profesor i to loš, ili 
možda vojnik, ali nikako državnik. 

— Pa što bi ti htjela? 

— Ja lično ništa! Ja samo tvrdim, da je najveća 
mudrost vladara izabirati sebi ministre, isto kao što je 
preduvjet elegantne dame, da ima ukusa, a ne samo no¬ 
vaca za toalete. 

— Ti bi možda htjela, da se ja kao car poklonim re- 
belima, antidržavnim elementima u Madžarskoj, ljudima 
koji su pljuvali na mene i dinastiju, razbojnicima koji su 
sa životinjskim i ljudskim otpatcima onečišćavali zasta¬ 
vu, moj grb i mojim slikama boli oči!? 

— Da imaš vladarski mozak to bi učinio! 

— Ali ti tražiš odviše od mene. 

— Ti zaboravljaš, da je manjina i nekolicina vodi¬ 
la narod u Madžarskoj protiv Habsburga, i da je ta ma¬ 
njina i nekolicina ljudi imala u narodu većinu. Mudrost 
glave dinastije stoji baš u tome, da proguta gorku pilu¬ 
lu tih narodnih rebela i tih vodja, da ih zadovolji, pa ćeš 
onda imati i većinu naroda za dinastiju. 

— Vidim, da možda imaš pravo, reče Franjo Josip 
i razmišljajući malo, nadoda: 

— Pa što bi mi ti preporučila? 



Grof Julije A n d r đ s s y 

— Da se pomiriš sa grofom Andrassy. 

— Ali on je osudjen na smrt. 

_ Upravo stoga! Mudrost državnika zahtijeva, da 

se jedan čovjek osudi na smrt, ako vjeruje, da će nje¬ 
gova politička akcija biti time ugušena. Ali... ako dr¬ 
žava vidi, da taj rebel ima uza sebe narod u još većem 
broju poslije smrtne osude, onda je pametno tog bun¬ 
tovnika učiniti ministrom, da bi time država^ zadobila 
— nezadovoljan narod. Jer hoćeš — nećeš, čvrsti stup 
dinastije je ipak zadovoljan narod. 

* 

Elizabeta je sa naročitim interesom čitala osim lije¬ 
pe književnosti i — političku literaturu, te je od ministai- 
stva policije dobivala sve zaplijenjene članke austrijske 
štampe, kao i brošure političkog sadržaja, a nai očito 
sve ono, što bi bilo od režima — zabranjeno. 

To bilježi u svojem »Dnevniku«, Elizabetin učitelj 
grčkog jezika i kasniji intimni prijatelj caričin Dr Chri- 
stomanos. 

Naročito je na Elizabetu djelovala brošura »Propast 
Austrije«, tajno štampana i na desetke hiljada raširena 
po raznim austrijskim zemljama, ma da je bila strogo za¬ 
branjena. 

A mnogo je Elizabeta držala i do zabranjene knjige 
madžarskog povjesničara Mihajla Horvatha »Madžar¬ 
ska u borbi za oslobodjenje«. 

Franjo Josip je dao strijeljati i objesiti golemi broj 
madžarskih boraca, koji su vojevali perom i puškom pro¬ 
tiv Austrije, i Elizabetin prvi korak za umirenje Madža¬ 
ra bila je amnestija naravno živih i prognanih. Mrtvace 
nije niko mogao uskrisiti! 

Spomenuti Horvath piše, da mu je Elizabetom audi¬ 
jenciji po njegovom povratku iz progonstva izjavila: 

»Vjerujte mi, kad bi bilo u moći mojoj i moga muža, 
mi bi bili prvi, koji bi podijeliti život svima onima, koji 
su za ovih tužnih dana bili strijeljani i vješani«! 

* 


Simpatije Elizabetine za Madžare, bile su poznate u 
Budimpešti. Ma da je mržnja Madžara protiv Franje Jo¬ 
sipa dolazila do paroksizma, Madžari su samo zbog Eli¬ 
zabete pristali, da se pomire s Franjom Josipom. 

To je jedinstveni slučaj u historiji, kad buntovnički 
narod gestom kavalira dozvoljava, da vodje naroda pri¬ 
stanu da razgovaraju s carem, ma da ga mrze i preziru. 

Godine 1866, bila je vrlo opasna za Austriju i Habs- 
burgovce, jer je Pruska prijetila zauzećem Beča. 

Da se je situacija u Beču ozbiljno shvaćala, govori 
i činjenica, da se je Elizabeta zbog nesigurnosti sklonila 
u Budimpeštu. 

Prije dolaska Elizabetinog u Budimpeštu, madžarski 
političari su ozbiljno pretresli pitanje, da li bi primili Eli¬ 
zabetu sa princom Rudolfom, makar je ova otvoreno 
simpatizirala s Madžarima. 

Bitka kod Koniggraetza održana je 3. srpnja i Eliza¬ 
beta sutradan bježi iz Beča, da bi sa djecom što prije sti¬ 
gla u Budimpeštu. 

Vodje opozicije Franjo Đeak i grof Julije Andrassv 
zaključe, da prime Elizabetu. 

Deak se je morao pred narodom izvinjavati i naći 
formulu, da opravda taj gest gostoprimstva. 

On je rekao: »Smatrao bi kukavičlukom, da okre¬ 
nemo ledja kraljici u času, kad je u nesreći i bježi iz 
zemlje zbog nesigurnosti lične slobode. 

Andrassy odobrava Deaku, i to su dvije ličnosti, s 
kojima Elizabeta pregovara za pomirenje Madžara s di¬ 
nastijom. 

* 

Andrassy, tip madžarskog aristokrate tamne puti, 
koji ije zbog kuštrave duge kose, neuredjene brade i za- 
frknutih brkova više sličio cigananu nego aristokrati, 
ušao je naročito u milost Elizabetinu. 

Njoj je baš imponiralo, da je od Franje Josipa bio 
osudjen na smrt. 

A njemu? Imponirala mu je još više ljepota Elizabe- 
tina i gracija njezinih kretnja. 

Za vrijeme jednog historijskog dialoga, reče Eliza¬ 
beta Andrassy-u: 

— »Gubitak Lombardije me je ranio, ali gubitak 
Madžarske za Habsburšku dinastiju, to bi me ubilo«. 

— Veličanstvo, ja se i previše divim Vašim božart 
skini linijama, a da bi mogao i dalje oponirati vašim ar¬ 
gumentima ljepote, a i inteligencije. Pristajem na sve, 
što god vi zaželite. 

—- Da se sastanete s carem... 

— Ponos mi ne dozvoljava da tražim audijenciju 
kod nekog, koji je potpisao moju smrtnu osudu... 

— Ja ću tako urediti, da Vas on zamoli za sasta¬ 
nak ... 

U stvari je Elizabeta diplomatski tako udesila, da je 
Franje Josip mislio, da Andrassy moli audijenciju da 
se zahvali za pomilovanje. 

* 

Elizabeta je mudro odigrala ulogu diplomate. 

Rezultat intervencije bio je taj, da je Franjo Josip 
18. veljače 1867. imenovao samostalno madžarsko mini¬ 
starstva sa predsjednikom grofom Julijem Andrassy. 

Bivši revolucijonar zaljubio se je bio u Elizabetu, ali 
su i interesi Madžarske bili takodjer zaštićeni... 

Madžari su se revanširali Elizabeti, te su pristali, 
da se ova sa svojim mužem okruni madžarskom krunom 
Svetog Stjepana. 

Franjo Josip je punih 19 godina carevao i kraljevao, 
a da nije mogao naći zgodan čas, da se okruni za mad¬ 
žarskog kralja. 

Svečno kranisanje obavljeno je u Pešti 8. juna 1867. 
U crkvi Sv. Matije, Elizabeti i Franji Josipu caru 
Austrije postavio je kraljevsku krunu na glavu ... sam 
glavom grof Julije Andrassy! 


U nama se cigansko srce smije 
neka nas samo bije, bije. bije! 


XIII. 

Krunisanje Elizabete i Franje 
Josipa u Budimpešti, te 
nezadovoljstvo u Hrvatskoj 

Kad Slaven čuje razne Madžare, da govore svojim' 
rodjenim jezikom, sa karakterističnim akcentom na pr¬ 
vom slogu riječi, izgleda (bez uvrijede) — da psi laju... 

To je naime prva impresija tog ugro-finskog jezika. 
Madžarski su književnici, a naročito pjesnici doduše iz¬ 
gladili formu osmero raznih narječja tog primitivnog je¬ 
zika hunsko-tatarskog ili bolje mongolsko-jakiškog, koji¬ 
ma je sličan (jer su iste familije), ali ipak taj jezik zvuči 
grubo i kad dvojica Madžara obično — mirno razgova¬ 
raju, — strancu, koji ne razumije taj jezik, izgleda, da se 
ta dvojica psuju i grde. Forme tog jezika su naročito 
dotjerali madžarski pjesnici Petofi (navodno bivši Pe- 
trović) i Vorosmarty, a pogotovo od novijih Andrija Ady 
o kojemu je Krleža napisao divan esej, te je i preveo 
nekoliko njegovih pjesama, od kojih je pjesma »Nama 
treba Mohač«, jedna od najkarakterističnijih i najljepših.. 
Ady pjeva: 

Ako ima boga, nek’ se ne smiluje na nas! 

Mi smo na batine svikli i jučer i danas. 


Ako ima boga, neka me samo kara 
ja sam se rodio sa sudbinom Madžara! 

Neka mi njegov golub ne nosi maslinove grane, 
nek se obori na me, neka s munjom pane! 

I ako ima boga, negdje od zemlje do neba, 
neka nas samo gazi, jer tako treba! 


Elizabeta, koja je sa uživanjem čitala Heineovu liriku, 
naučivši madžarski, počela je čitati najprije madžarske 
pjesnike, i uživala je baš u toj divljini jezika, koji je kao 
stvoren za govornike i hulitelje, jer treba naglasiti svaku 
riječ. 

U nijednom jeziku možda nije pogrda i psovka tako 
sočna i efektna kao u madžarskom, ma da Talijani, za 
čiji se jezik veli, da je stvoren za — ljubavnike, — naj¬ 
više i najsablasnije psuju... 

Elizabeta je osim njemačkog, najradije govorila 
madžarski, ^ ma da je dugo vrijeme sa ljubavlju učila i 
grčki. Madžarski je što više i dopisivala sa svojim 
sinom Pudolfom. 

Da je volila madžarski jezik i Madžare, pokazuje i ma¬ 
la uspomena, koju bilježi jedna njezina dvorska dama. Ka¬ 
da je naime Elizabeta jednog ljeta došla na ljetovalište 
uastein, ode na izlet do obližnjeg brdašca, gdje je na 
vrhu stajala mala izletnička kućica, u kojoj je bila izlo¬ 
žena kn.,iga, te su se u njoj potpisivali gosti. Dvorska 
dama u ime svoje carice napiše u toj knjizi: »Elisabeth 
Kaisenn von Oesterreich«. Kad je to vidila Elizabeta 
izvuče svoju narukvicu, uzme pero i napiše: »Erzsebei 
magyar kyralyno« (Elizabeta, madžarska kraljica). 

Pressburg, madžarski Poszony danas Bratislava, 

bijaše od šestnaestog do osamnaestog vijeka glavni i pn- 

jestolni grad madžarskih kraljeva. Godine 1848 za vn- 
jeme revolucije, Budimpešta dobiva prviput parlamenat, 
i sada 1867. Budimpešta postaje po prvi put prijestolni 

gl ^Geografski položaj Budimpešte je jedan od najljepših 
u Evropi, a naročito se na slikovitom mjestu u Budi na 
kamenoj hridini nalazi kraljevski dvorac, sa kojega se 
pruža pogled na moderno sagradjeni velegrad Peštu. 

Uoči krunisanja je Budimpešta bila okićena i blije- 
štila od sjaja i svijetla. Skoro svaka kuća u sredini gla¬ 
da bila je okićena madžarskim zastavama, a na tornju 
gradske vijećnice kočila se je u ogromnoj nadnaravnoj 
veličini kraljevska kruna Sv. Stjepana. 

Na dan krunisanja 8. lipnja 1867. došlo je u Budim¬ 
peštu oko sto hiljada ljudi iz čitave države. 

Od kolodvora do kraljevskog dvorca, na pruzi od 
šest kilometara, postavljen je špalir vojske od 60.000 
momaka, iza kojih je stajao gust red gradjanstva. Strani 
diplomati i novinari iz Engleske, Francuske i Amerike 
došli su, da za svoje novine opišu taj rijetki dogadjaj. 

Franjo Josip jahao ije na krasnom bijelcu, sa kra¬ 
ljevskim plaštem na ledjima, ali iako je Elizabeta iz¬ 
gladila spor, ipak je protiv Franje Josipa postojala jos 
mržnja kod pravih radikalnih Madžara. Kao pod pepe¬ 
lom prošlosti gorila je još žerava madžarske mržnje pro¬ 
tiv Habsburgovaca, a naročito Franje Josipa koji je na 
stotine Madžara dao osuditi na smrt i poubijati. 

Pa nije ni čudo, da su nacionalistički madžaiski 
krugovi posprdno gledali tog aristokratu, koji jaši sa 
kraljevskim plaštem po ulicama njihovog grada, gdje 
se do jučer vikalo: »Dolje Franjo Josip!« i »Dolje Aus¬ 
trija!« 

Iza Franje Josipa išla su kraljevska pozlaćena kola, 
u kojima je majestetično sjedila Elizabeta. Osam španjol- 

130 



Elizabeta na dan krunisanja u svojoj 30. 
godini života 



skih bijelaca vuklo je po prvi i posljednji put do danas 
impozantnu kočiju, što je puzila po pločniku. 

Na krovu kočije stajala je pozlaćena kruna, slična 
kraljevskoj kruni, koja ju je čekala u crkvi. 

Dok je povorka išla u crkvu, pucali su topovi pra¬ 
ćeni salvama vojničkih pušaka, a narod se je deiao po¬ 
vicima »Eljen Erszebet! « 

Rijetko je tko klicao :»Eljen Ferencz Joszef!« Dreka 
puka je na nekim ulicama bila takova, da su se popla- 
šili konji, a dva biskupa koji su jašili, pali su s konja, 
udarivši o pločnik. 

Pred kočijom su išle djevojke u bjelini, koje su posi¬ 
pale ulice šarolikim cvijećem. Dvadesetak vagona cvije¬ 
ća pobacano je ulicama Budimpešte na dan krunisa- 
nja. 

Elizabeta je iz kočije pozdravljala narod posmjehom 
i laganim pokretom desne ruke, dok joj je iz očiju tekla 
po koja suza — radosnica. Njezine velike umiljate oči 
poprimile su bile tamni plavi sjaj safira. 

Iza kraljičine kočije jašila je na konjima pratnja od 
dvije stotine madžarskih magnata u madžarskim narod¬ 
nim nošnjama, ukrašenim zlatnim gajtanima i draguljima. 
Uzde i stremeni su bili okićeni zlatom i srebrom, a pre¬ 
ko lijevog ramena nosili su tigrovu kožu. 

Kraljica je imala toaletu od bijelog svilenog broka- 
ta sa prslukom od crnog svilenog baršuna, ukrašenim 
mnogobrojnim dijamantima, a oko vrata je imala veliki 
gjerdan od briljanata. Kraljevski plašt je bio od crnog 
baršuna podložen sa bijelim atlasom, dok je na glavi 
nosila habsburšku krunu, koja je bila svojedobno odre- 
djena za Mariju Tereziju. Procijenjena je bila na tri mi¬ 
lijuna forinti, a bila je sva od zlata, bisera i dijamanata. 

Obred u crkvi trajao je razmjerno dugo, po već una- 
pred odredjenim pravilima španjolskog ceremonijala. 

U crkvi je podignuto prijestolje. Dok se je obavlja¬ 
lo krunisan je Franje Josipa, ona se je skrušeno molila 


klečeći na posljednjoj stepenici oltara. Medjutim je mi¬ 
nistar predsjednik grof Julije Andrassy uzeo kraljevsku 
krunu sa glave Franje Josipa, te istu položio na oltar. 
Kraljica je onda pomazana na ruci i ramenu i u pratnji 
svećenika povedena u sakristiju. 

Knez-primas Madžarske stajao je pred oltarom. Kad 
se je Elizabeta povratila iz sakristije, ona dodje ponov¬ 
no do oltara. Grof Julije Andrassy je drhtao od uzbudje- 
nja, kad je svojoj simpatiji, najljepšoj ženi medju žena¬ 
ma, koje je on upoznao, donosio sa oltara tešku kraljev¬ 
sku krunu, da postavi na glavu onoj, čije je srce poslije 
prekida ljubavnog ritma za tragičnog Ludwiga drugoga 

možda bar nešto kuckalo i za revolucijonarca, sada 
prvog ministra Madžarske. 

Knez-primas joj je zatim pružio žezlo u desnu, a dr¬ 
žavnu jabuku u lijevu ruku i otpratio sa oltara do prije¬ 
stolja, gdje je ukočeno i nešto uzbudjen sjedio Franjo 
Josip. 

Orgulje su zabrujile Te Deum, a kraljici su se opet 
sa toplih očiju spustile dvije tople suze ... 

Salve topova sa obližnjeg trga trgle su ispaćene živ¬ 
ce tridesetgođišnje Elizabete, koja se je sjetila vjenčanog 
obreda u Beču, kad je zadrhtala od straha na prvu deto¬ 
naciju topova sa Josefs-platza. 

Franjo Josip je gledao desno i lijevo, nemirnim po¬ 
gledom, kao da je znao, da ni ovaj čin možda danas ne 
bi doživio, da nije bilo nje — Elizabete. • 

Za uspomenu kraljevskog krunisanja iskovan je zla¬ 
tan novac, na jednoj strani sa likom Franje Josipa, a na 
drugoj sa likom Elizabete. 

Po starom madžarskom običaju, dobio je kralj i kra¬ 
ljica svaki po 50.000 zlatnih dukata. Novac je bio prire- 
đjen u dvije srebrne kasete, ukrašene narodnim rezba- 
rijama. 

Na kaseti Franjinoj stajali su pregnirani likovi ugle¬ 
dnih madžarskih kraljeva, a na Elizabetinoj stajao je lik 

Svete Elizabete i Marije Terezije, dok su dva andjeia 
nosila kraljičinu krunu. 


Narod je većinom klicao okrunjenim glavama po 
izlasku iz crkve, ali je bilo i mnogo nezadovoljnika, koji 
su grdili i ogorčeno spominjali ime Franje Josipa, krvni¬ 
ka i krvožednika, koji je dao poubijati toliko madžar¬ 
skih patriota. 

U Hrvatskoj je u to vrijeme takodjer vladalo silno 
nezadovoljstvo. 

— Kad se nije okrunio i u Zagrebu, za nas Franjo Jo¬ 
sip nije još uvijek pravi kralj — prigovarala je hrvatska 
opozicija, koja je imala uza se većinu naroda. 

— Zar je trebalo, da i naši delegati odu u Peštu na 
krunisanje i da čak tamo nose i zlatne dukate za vjen¬ 
čani dar Francu i Elizabeti —■ govorio je narod u Hr¬ 
vatskoj, Slavoniji i Dalmaciji, a naročito u Zagrebu. 

Franjo Josip je kasnije došao i u Zagreb, da posjeti 
tobožnje zemlje krune Sv. Stjepana — kako je on mislio, 
ali... baš na dan njegovog dolaska, 14. listopada 1896. 
spaljena je u Zagrebu, na Jelačićevom trgu, madžarska 
zastava, kao protest ne samo protiv Madžara, nego i 
protiv Franje Josipa. 

Možda do te plamene demonstracije ne bi bilo ni do¬ 
šlo, da je Franijo Josip imao vladarski mozak, i da se je 
i u Zagrebu krunisao krunom hrvatskih kraljeva. 


XIV. 

Elizabeta, konji i Godollo 

Književnik Guido da Verona, danas najčitaniji ape¬ 
ninski pisac, napisao je prije par godina klasičnu rečeni¬ 
cu: »čim više upoznajem ljude, tim više volim životinje«. 

Zanimivo je, da je Elizabeta pedeset godina prije da 
Verone rekla istu rečenicu. 

Od životinja je najviše volila konje i često opeto¬ 
vala misao, da je radje okružena konjima, nego dvor¬ 
skim ljudima, te da više voli biti sa konjima u štali, nego 
s ljudima u dvoru. 

Ta pretjerana ljubav za konje imala je za Elizabetu 
neugodnog odjeka u širim slojevima pučanstva. 

— Pa to je cirkuska jahačica, a ne carica — moglo 
se čuti iz ustiju bečkih purgara, kad bi je vidili kako ja¬ 
ši bečkim ulicama, na povratku sa jutarnje šetnje po be¬ 
čkoj okolici. 

— To je u krvi Wittelsbachovcima, — nadodao bi 
drugi, — ta nisu badava imali svoj cirkus u Miinchenu, 
gdje su maskirani nastupali kao jahači i jahačice bavar¬ 
ski prinčevi i princese. 

— Ali to Je zdravi šport, — odgovarao bi treći, koji 
je namjeravao da uzme u obranu Elizabetu, jer mu je li¬ 
čno bila simpatična i lijepa. 

— Zdravije bi bilo, da se bavi svojom djecom, a ne 
da ih prepušta pokvarenim guvernantama sa grofovskim 
tilulama. 



Elizabeta je zbilja istinski volila konje i to ne samo 
konje zbog konja, nego je vrlo rado pravila poznanstva 
sa direktorima cirkusa, koji su se razumijevali u konje, 
a često je sate i sate proboravila u razgovoru sa cir¬ 
kuskim jahačicama i cirkuskim jahačima te razgovarala 
samo o konjima. 

Tom je prilikom i jašila cirkuske konje, te pravila 
akrobatske vježbe na konju dok je ovaj bio u galopu. 

To- je naravno imponiralo cirkusantima, koji su o 
Elizabeti govorili sve najbolje i najljepše, te su svake 
večeri naravno razglašavali najširim masama svijeta, s 
kojim bi dolazili u kontakt, da je danas carica jašila baš 
ovu kobilu, koja se sada producira... 

To je imponiralo cirkuskim posjetiocima i prijatelji¬ 
ma konjskog športa, ali su zato na račun Elizabete mno¬ 
gi pravili viceve sa masnim pridodatkom, da bi vic na¬ 
ravno imao više efekta. 

Kad je jednog dana Elizabeta izašla iz cirkusa, po¬ 
što je provela sa konjima i jockey-ima skoro dva sata, 
direktor cirkusa reče svojim namještenicima: 

— Šteta, da je carica. Bila bi inače izvrsna cirku¬ 
ska umjetnica, koja bi — privukla publiku ... 

* 

Direktor jahaće škole u Beču, skoro je pao u nesvi¬ 
jest, kad je dobio nalog iz dvora, da za caricu dostavi 
za jahanje nekoliko najneobuzdanijih konja, koji se ne 
dadu još krotiti za jahaći šport. 

Hoćeš — nećeš, direktor je morao udovoljiti dvor¬ 
skoj naredbi, drhćući od straha, da koji divlji i neobuz¬ 
dani konj ne sruši caricu, pa da zbog toga bude morao 
odgovarati. 

Mije se ništa dogodilo. Elizabeta je ukrotila sve ko¬ 
nje, koje je primila na jašenje. 

Imala je naročiti talenat za konje. Nije ih krotila ma- 
muzom i bičem, nego šećerom, uzdama i — pogledom, 
gladeći im glavu svojom nježnom rukom, ali kad bi ih 

uzjašila, onda je sjedila na konju, kao daje s 

sla a jahaći kostim joj je stajao kao saliven, Obično » 

nosila tamno-plavu opravu sa bariSunastam revere , . 

lašeći ie uvijek sobom nosila veliku činu lepezu, 
ne da se s njom hladi, ili da se zakloni od sucanih zra¬ 
ka poslije jašenja, nego da s njom zakloni lice od prekt<- 
ntferrdh pogleda publike, a narodito od staklenog oka 

,0t ° S Sv! S su ? ie P fotografski amateri htjeli imat, u svom 
kolekciji ali je to rijetko kome uspijevalo. 

_ Ja se vrlo nerado fotografiram, jer sam opazila, 
da mi se nesreće redovito dogadjaju, neposredno poslue 
fotografiranja — govorila je često Elizabeta. 

Carica je provadjala na konju sate i sate, a redovito 
bi ustaiala u pet sati u jutro, a u šest bi bila vec na seu 
lu. Često bi tako provela čitavo jutro skoro do podne. 
Ne bi osjećala umor, ali je zato konj sav iscipljen dola 
zio kući, te se je poslije izleta s caricom redovito odma¬ 
rao dva dana. 

* 

Elizabetina ljubav za konje imala je odjeka i u umjet¬ 
ničkom pogledu. . 

Franjo Josip je vrlo često posjećivao umjetničke iz¬ 
ložbe u Beču, te je po nužnoj etiketi i da se pokaže kao 

prijatelj umjetnosti i mecena umjetnika, nabavljao slike 
i kipove za dvor, ali nikad nije sam odabirao pojedine 
slike, jer se u to nije razumijevao. Tu je brigu prepuštao 
drugima, a kad je Elizabeta bila u Beču, onda je to redo¬ 
vito ona odabirala. . 

Jednog dana poslije pregledavanja jedne veće re¬ 
prezentativne izložbe austrijskih slikara, reče joj i ra- 
njo Josip, da izabere dvadesetak slika za dvor. 

Elizabeta izabere dvadeset i četiri slike, koje su pri¬ 
kazivale — same konje. .. . 

Imala je jedan veliki salon u Schonbrunnu, gdje se je 
nalazila tako zvana permanentna umjetnička konjska iz¬ 
ložba. 

Na svim stijenama salona bile su izvješene slike i 
fotografije samih konja. 

Kada bi netko od njezinih štovalaca posjetio tu dvo¬ 
ranu, obično bi Elizabeta opetovala, već po ne znam koji 
put, svoju stereotipnu frazu: 

— Pogledajte. To su moji prijatelji. Sve sam prija¬ 
telje izgubila u koliko sam ih imala. (Tu je mislila na tra¬ 
gičnog bavarskog kralja Ludwiga II.) Mnogi su od ovih 
(konja) uginuli za mene i zbog mene, što čovjek ne bi ni¬ 
kad svojevoljno učinio. 

A jednom je opetujući ovu rečenicu, rekla svom pri¬ 
jatelju Dru Christomanosu, s kojim je učila grčki jezik: 

— Konji me ne bi nikad ubili, ali znam, da ima ljudi, 
koji bi me rado umorili... 

Takovu strast za konje ima kod nas i jugoslovenski 
poslanik na bukureštanskom dvoru Čolak-Antić. 

Njegov salon načičkan je samim konjskim figurama, 
a strast mu ide tako daleko, da je u svojim mladjim go¬ 
dinama, makar da je bio diplomatski činovnik, sam na¬ 
stupao u konjskim utrkama kao jahač. 


Poslije krunisanja u Budimpešti madžarska vlada, 
na predlog ministra predsjednika grofa Gyule Andras- 
sy-a, njezinog tajnog obožavatelja, darovala je Eliza¬ 
beti lijep i ukusan dvorac Godbllb, koji se nalazi u nepo¬ 
srednoj blizini glavnog grada Madžarske. 

Dvorac se nalazi u ugodnoj šumici, gdje se tako re¬ 
ći povukao od znatiželje publike. 

U okolici vlada pobožni mir, samo se je tamo pone¬ 
kad čulo cilikanje ciganskih gusala. 

Gddolld je poslije Achileiona na Krfu, bilo najomi¬ 
ljenije obitavalište Elizabete. 

Tamo je i romantični grof Julije Andrassy uz toka¬ 
re i cigansku glazbu proveo mnogu večer u društvu s 
Elizabetom. 

Tko zna što su Elizabeta i Andrassy razgovarali u 
Godollo-u? 

Godollo u svojim intimnim odajama krije mnogu 
nježnu tajnu, koja je umrla s Elizabetom i pošla u grob 
s Andrassy-em ... 

Grof Gyula Andrassy — postao je intimni prijatelj 
Elizabetin, naročito poslije njezinog krunisanja. 

Andrassy je popustio Elizabeti u političkom pitanju, 
a Elizabeta mu se je najprije revanširala, da ga je uči¬ 
nila grofom, a kasnije 1867. madžarskim ministrom pred¬ 
sjednikom. Četiri godine kasnije Andrassy, zahvaljujući 
Elizabeti, postaje ministar dvora i vanjskih poslova. Za 
vrijeme Berlinskog kongresa 1878. kad se je odlučivalo 
o okupaciji Bosne od strane Austro-Ugarske, bio je A. 
U. delegat. Umro je 1890., u nekad našem divnom pri¬ 
morskom kupalištu Volosko kod Opatije u Istri. 

Bio je četrnaest godina stariji od Elizabete. Da je 
pisao dnevnik, bile bi to najzanimivije stranice jednog 
dijela nenapisanog romana o Elizabeti, u svjetlu jednog 
madžarskog gentlemena i tipičnog rasnog Madžara i Don 
Juana. 

Da je Elizabeta imala u Godollo-u divnih uspomena 
svjedoči i izjava, koju bilježi jedna njezina dvorska da¬ 
ma. 

Bilo je govora o ispovijedima i o tajnama. 

Ma da je Elizabeta bila odgojena u vjerskom duhu, 
i ma da se je vrlo često skrušeno molila Bogu, ipak nije 
svoje »grijehe« odavala svećenicima na ispovijedi. Ona 
se je često sama neposredno i direktno ispovijedala 
Bogu. 

— U Godollo-u ima jedno stablo, koje je moj naj¬ 
bolji prijatelj — reče jednog dana dvorskoj dami, svo¬ 
joj pratilici, koja je kraljici čitala knjige i novine. 


— Kadgod dodjem u Godollo, ja odem do tog sta¬ 
bla, pogledam ga, sjednem do njega i osjećam kako me 
ono sluša i šuti. Ono je moj najvjerniji i najšutljiviji pri¬ 
jatelj. Ono zna moje tajne. Njemu se povjeravam i ispo¬ 
vijedam. Ja osjećam, kako me voli svojom šutnjom i ka¬ 
ko me brani svojom krošnjom. Ono jedino zna što je u 
mojoj duši i mom srcu ... 


Madžaii bi tamo na tom stablu ili blizu njega (ako 
još postoji) morali postaviti spomenploču u znak pošto¬ 
vanja prema kraljici koja ih je volila. 

Ja bih, kad bi bilo moguće, potražio tom stablu uši 
i usta. 

T° stablo bi bilo najpouzdaniji rezervoar i izvor za 
najljepše nenapisane stranice iz života carice i kraljice 
Elizabete. 



XV. 


Elizabetina lutanja po Evropi, 
sjevernoj Africi i Maloj=Aziji 

Slavni A. G. Matoš napisao je negdje, da »putovati 
znači gubiti iluzije«. 

Intresantno je, da je tu misao Elizabeta takodjer više 
puta opetovala u raznim varijantama. 

Bježala je najprije od muža, pa od svekrve, od be¬ 
čkog dvora i napokon od ljudi uopće. Bježala je putuju¬ 
ći i putujući — bježala. Tražila je mir svojoj duši uma¬ 
rajući tijelo neprestanim i dugotrajnim putovanjima, ali 
izgleda da ju je taj duševni nemir najviše mučio i da 
mira nigdje nije mogla naći. 

Na Krfu se je u svojem Achilleionu najbolje osjećala, 
ali ni tamo nije mogla dugo da izdrži. Tamo se više puta 
navraćala, ali nikad nije dugo izdržala. 

Najradije je putovala potpuno incognito i bilo joj je 
vrlo neugodno, kad bi je prepoznali. Putovala je obično 
pod imenom grofica od Hohenembs. 

Proputovala je skoro čitavu Evropu, sjevernu Afri¬ 
ku i Malu Aziju i to bez veće pratnje. Pratio bi ju obi¬ 
čno njezin učitelj jezika, prema tome da li je učila grčki, 
madžarski ili engleski, zatim jedna dvorska dama i lakaj. ■ 

0 putovanjima je imala naročito mišljenje, te jedan 
njezin pratilac bilježi njezine riječi: 

»Cilj putovanja je najprivlačiviji, jer... do njega 
postoji put — koji treba prevaliti«. 

Elizabetu nije toliko privlačio grad, luka, odredjeno 
mjesto, nego putovanje — kao takovo, što bi rekao indu¬ 
strijalac S. D. Aleksander, koji tu riječ »kao takovo« ta¬ 
ko često opetuje, (ali malo putuje). 

Više putuje njegov kolega Vladimir Arko (skraćeno 
Vladarko), i on je umjetnik u putovanjima, te donekle 
sliči našoj junakinji, jer putuje lakoćom koja zapanju- 
je. Na primjer: 

Padala je kiša u jednom švajcarskom zimovali¬ 
štu, gdje je bio otputovao sa svojom suprugom Pipom, 
da sprovede Božić. Tmurno, maglovito i dosadno vrije¬ 
me, koje tako deprimirano djeluje na čovjeka, a Arko 
je otputovao iz Zagreba baš zbog kiše, misleći da će u 
Švajcarskim bregovima naći sunca. Kad tamo — magla 
i kiša. 

— Idemo u Pariz- — reče svojoj ženi. 

— Kad ide vlak za Pariz, konobaru? 

— Za 15 minuta — reče konobar. 

Iza četvrt sata je bračni par Vladarko sjedio u pa¬ 
riškom ekspressu... 

* 

Tako se je i Elizabeta brzo odlučivala na put. 

Jednog je dana Elizabeta čitala u originalu Homero¬ 
vu Ilijadu i to pjevanje o Ahilu, kojeg je ona obožavala, 

Bila je na Krfu. Svog učitelja grčkog jezika Dra 
Christomanosa upita, kako bi bilo otputovati u Troju (u 
Malu Aziju), gdje se odigravao taj spijev o Ahilu. ' 

Upitat ćemo, kada ide prvi parobrod odavle u 

Pirej. 

— Večeras, to znam, reče Elizabeta. 

E onda iz Pireja imamo skoro svaki dan vezu sa 
Malom Azijom. 


143 


I... još te večeri Elizabeta otputuje put drevne Tro¬ 
je, đa vidi, gdje je bila utaborena vojska, koja je opsije- 
dala glasoviti grad, koji je ovjekovječio Homer. 

* 

Sama kuća, dom, soba, to je za Elizabetu bilo nešto 
nepodnošljivo. Nije mogla gledati uvijek jedan te isti 
stan, uvijek je tražila neku promjenu, uvijek nešto novo. 

»Ne smijemo boraviti dugo u svomu stanu, jer je 
ubitačno — govorila je često svojoj pratilici Idi Ferenczy, 
koja je još kao mlada djevojka stupila u pratnju Eliza- 
betinu, i koja ju je pratila na putovanjima skoro do svo¬ 
je smrti. 

— Naš stan — govorila je Elizabeta — treba da 
nam dočara iluzije, koje imamo u životu i jao nama, ako 
ih u stanu — nemamo. 

Elizabeta je najradije svoje duge časove gorkog 
života sprovadjala na moru i to na palubi ladje, gleda¬ 
jući u — nevidjeno, u more i oblake, u pučinu, u... nedo- 
gled. U tome je uživala. 

Njezin jacht »Miramare« imao je gore na palubi je¬ 
dnu kajitu, iz koje se slobodno moglo gledati u svim 
pravcima. Tu je ona uživala i kad bi joj dosadilo, spusti • 
la bi zastore i — zaspala na naslonjaču te često tako do¬ 
čekala jutro... 

Nije volila Evropu. 

Jednom je rekla: 

Ja najvolim gledati Evropu — u profilu, iz respek- 
tne ... daljine. 

Tu ljubav za morem kod Elizabete treba tražiti u 
tome, što je kao djevojčica u svom mjestu Possenhotenu 
zavolila Starnberško jezero i ta joj se je ljubav za jeze¬ 
rom preobrazila kasnije u strastvenu ljubav za morem. 

— More me pomladjuje i sve tudje odnosi od mene, 
ostajem samo ja i moja priroda. Sve što sam naučila u ži- 

votu, — to sam naučila od mora. More je moj najbolji 
prijatelj. 

Volila je i naslikano more. Lijepe marine, koje su 
dočaravale čar mora i obale — uvijek je kupovala 11 a ra¬ 
znim izložbama. 

* 

Dok je putovala 11 a »Miramaru« oko Spanije, reče 
svojoj pratilici Idi Ferenczy: 

Španija je divna zemlja. Luka Barcelona je inte¬ 
resantnija od Trsta, ljepša od Pireja i zanimivija od Ge- 
nove, ali ovdje na ladji, osjećam se kao na divnom pomi¬ 
čnom otoku, koji se ikreće kamo ja hoću... Zar to nije 
divno? 

— Veličanstvo, samo kad bi more bilo glatko kao 
zrcalo ili vaše Starnberško jezero, ali ovi valovi 
to nije uvijek najugodniji ples — reče Ferenczyjeva 

nie ' veseli. Taj divlji ples plavog rastop¬ 
ljenog elementa djeluje na mene, tako, da mi se povraća 
energija koju sam izgubila u bolesti i volja za život, ko¬ 
ju je htjela ubiti moja svekrva. 

— Veličanstvo — ta ne trebate misliti uvijek na lju¬ 
de i žene, kojih nema... 

— I kojih valjda neće ni biti. 

— Pa »madame mire« (Sofija) je dosta stara. 

— Nedaj bože, da još proživi nekoliko godina. Ja 
se ne vraćam u Beč, nego kad dobijem vijest, da je vi¬ 
še nema. 

- Poslije cpanije otputovat ćemo u Aleksandriju i 
Kairo. 

— Veličanstvo, tamo je divno, samo da je malo Či- 
šće ... Za higijenu kao da malo mare orijentalci... 

— Ja volim šarenilo Orijenta i kad gledam slikovi¬ 
tost krajeva i ljudi, narodne nošnje i živost njihovih bo¬ 
ja, onda ne vidim ni prašine ni nečistoće. 

— Kairo je divan veliki grad, naročito evropska 

četvrt. , , , , 

_ Ja se osjećam u Kairu, kao kod kuće. Vec sam 

bila tamo. ali ipak jedva čekam, da ga opet posjetim, la¬ 
mo medju vrevom i medju magarčićima na ulici, osjećam 
se ugodnije, nego na bečkom dvorskom plesu, gdje ima 
glupljih magaraca u generalskoj uniformi. Tamo gore 
ima civilizacije, ali ovdje na jugu je kultura interesantni 
ja, jer je bez naročite civilizacije. 

— Meni je Italija lijepa — reče Eerenczy. 

_ Samo negdje. Volim Veneciju, malo Firencu i ne¬ 
što Napulj, i to pogled na Vezuv, dok je ostala Italija do 
sta banalna. 

_ Kako to, da Veličanstvo govori toliko jezika, a ne 

govori talijanski — reče joj jednog dana njena matilica. 
koja joj je zbog dugogodišnjeg saobraćaja sa Elizabetom 
bila postala i prijateljica. 

_Čudno. Franjo Josip govori dosta dobro talijan¬ 
ski, to je jedino što mu je ostalo od posjeda u sjevernoj 
Italiji. I ja sam morala nekad započeti učenjem talijan¬ 
skog jezika, ali mi je bio neprobavljiv,„možda..zbog anti¬ 
patije spram naroda. 

_ Interesantno, da antipatični narodi imadu simpa¬ 
tičan jezik. 

_ Dobro ste rekla. Od onog dana, kad mi je onaj 
Talijan u Trstu na Citadelli bacio bombu, u namjeri da 
ine ubije — nisam mogla više ni da čujem ni vidim Ta¬ 
lijane. 

Neko je vrijeme Elizabeta bila u Engleskoj i Iiskoj. 

U Irskoj je njoj u počast priredjen lov na lisice. 0 
blizini mjesta Maynootha doživila je zanimivu dogodov¬ 
štinu. 


Tjerajući na konju jednu lisicu ova preskoči zid jed¬ 
nog svećeničkog seminara u Mavnoothu, a Elizabeta s 
konjem za njom. Najednom se nad je u dvorištu, gdje su 
bili mladi klerici, dok je čopor lovačkih pasa slijedio 
fchzabetinu potjeru. Lisica je uhvaćena na najveće za- 
cudjenje klerika. Elizabeta sidje s konja i upita za direk¬ 
tora škole. Odmah je došao Dr. Logue, (kasniji kardinal 
nskij, te mu se je predstavila s molbom, da bi mogla 
osušiti haljine, jer je tjerajući lisicu prešla s konjem pre¬ 
ko jednog potoka. 

Dr.-Logue se i e našao u nezgodnoj situaciji, jer nije 
imao nikakvog ženskog odijela za caricu. 

Ne smeta, dajte jednu vašu reverendu _ reče 

Elizabeta. 

Elisabetin jahaći kostim je bio tako promočen, da je 
čekala skoro četiri sata, da se osuši. 

Dotle je Elizabeta u jednom dugom svećeničkom 
kaputu sjedila uz topli kamin u tom seminaru i pozvala 
sve svećenike, da joj prave društvo, pijući čaj. 

0 Elizabeti i tom njezinom nenadanom posjetu pri¬ 
čale su kasnije na dugo i široko sve irske i engleske no¬ 
vine. 


Putujući po Španiji, upisala se je u jednom hotelu 
u Toledu kao »Gospodja Folna de Corfu«. 

Poslije par dana neko je prepoznao u njoj caricu i 
portir koji je dočuo, da je to austrijska carica, titulirao 
ju je prvom zgodom sa »Visočanstvo«, misleći da je to 
njezina prava titula. 

— Vi ste se zabunili — reče mu Elizabeta: — Ka¬ 
kvo visočanstvo? 

Pardon, onda ste vi sobarica njezinog visočan- 
stva austrijske carice. 

— Ne, austrijskoj carici se veli »veličanstvo«, ali ja 
nisam sobarica, nego samo gospodja »Folna plemenita 

Corfu«. , , ■ 

Portir je klimao glavom i mahao rukama u zbunje¬ 
nosti, izgubivši nadu za veliku napojnicu, ali kad je Eli¬ 
zabeta otišla, onda je ipak primio još više — nego se je 
nadao. 

Eiizabetin profesor grčkog jezika Rousso Rousso - 
poulos priča, kako je jednog dana Elizabeta došla u je¬ 
dan restaurant. Bilo je već jedanaest sati na večei i po¬ 
sluga se je spremala, da već ode na počinak, ne nadajući 
se više gostima. 

— Ja bih htjela nešto pojesti — reče ona konobaru. 

— Već je kasno, ali ću pogledati ako što ima. 

Kad se je povratio reče konobar: 

— Ima još baš jedna porcija izvrsnog jela, kojeg 

sam i ja večerao. 

— Donesite mi. 

— Ali, gospodjo, zapada 80 centima — reče bojažljivo 
konobar, komu obična Elizabetina toaleta nije davala 
impresije, da bi (ta njemu sumnjiva dama) mogla potro¬ 
šiti za večeru 80 centima. 

— Samo mi donesite — reče Elizabeta, koja je ka¬ 
snije pri plaćanju dala konobaru jedan zlatnik za napoj¬ 
nicu. 

Onda mu je tek postala — još sumnjivija. 


XVI. 

Elizabetine ljubavne tajne 

iđa Ferenczy imala je devetnaest godina, kada je 
ušla u službu kao pratilica carice Elizabete, koja je ima¬ 
la i dužnost tajnice, da svojoj kraljici čita knjige, i to 
naročito madžarske. 

Ferenczyjeva je bila talentirana djevojka, sa tempe¬ 
ramentom punokrvne Madžarice i voljom da uživa život 
u punoj mjeri. Ali... začudo umrla je kao usidjelica. 

U početku svog djevojačkog života željela je da se 
uda za kojeg madžarskog oficira, a obzirom na to, što je 
skoro uvijek bila u društvu Elizabete, očekivala je čak. 
da će njenu ruku zaprositi neki madžarski ili austrijski 
aristokrata, ali slušajući skoro svaki dan iz usta Eliza¬ 
bete, da je brak slučaj i da je sretan brak još veći slu¬ 
čaj, koji dožive mali broj ljudi i žena — odlučila je, da 
se ne udaje, tim više, što se nije pojavio nijedan šar¬ 
mantni nrinc iz carstva njezinih snova. 

Di aga Ida, uz mene možete ostati čitav svoj vi¬ 
jek, ako hoćete. Ja mislim, da niste tako zaljubljeni, da ne 
bi mogli živiti baš zbog jednog odredjenog čovjeka. Str¬ 
pite ^e i uvjerit ćete se, da ćete ih imati i previše na ras¬ 
polaganju. pa birajte ih kao ljubavnike. To je najidealniji 
sporazum izmedju muškaraca i žene. 

— Veličanstvo, ako Vas ne smeta da mi katkada 
netko piše, ili ako se na putovanjima upoznam s kojim 
kavalirom...!?! 

— Samo mi kažite, kad hoćete imati slobodan dan 
ili večer, pa slobodno izadjete. Ja to razumijem. 

Veličanstvo, Vi ste i previše dobri. To nisam ni¬ 
kad očekivala. 

— Znači, da me niste poznavali! 

— Veličanstvo, Vaša dobrota postaje svaki dan ve¬ 
ća, a ovo je još više nego dobrota. 

— Mi smo žene. Mi se shvaćamo. Vjerujem, da bi 
to moj muž zabranio svom adjutantu ... 

— Ja sam lanjske godine, pošto sam već upoznala 
jade vašeg braka, koji bi se mogao nazvati i bračni kri¬ 
žni put sa svim tegobama Golgote — dobila jednu bra¬ 
čnu ponudu, ali sam to odbila, jer znam, da bih u Vama 
izgubila sve, a pitanje je, da li bih s mužem dobila nešto. 

— S mužem i to s dobrim mužem, koji voli svoju 
ženu i može da joj pribavi sve potrebno u braku i kućan¬ 
stvu — može žena da izdrži brak i da nadje izvjesno za¬ 
dovoljno, ali ako muž pravi bračna dezertiranja ili ako 
ne može da nabavi dovoljno sredstava za pristojni ži¬ 
vot, i ako slučajno bude to oboje — onda je to nesreća. 

— Veličanstvo, da je druga žena doživila sve, što ste 
vi izdržali, sumnjam da bi drugo biće ostalo normalno. 

— Ja bih se davno bila rastavila od svog muža, da 
nisam imala dinastičkih obzira. Brakovi sa dinastima su 
trostruki okovi, koje je mnogo teže raskinuti, nego obi¬ 
čne bračne verige, koje blagoslovi samo crkva. Ja da ni¬ 
sam imala obzira prema svojim roditeljima i da mi nije 
bila na glavi carska i kraljevska kruna — bila bi to slo¬ 
mila i bacila još poslije prve muževljeve nevjere, koju 
sam osjetila na mojoj koži. 

* 





Ida Ferenczy, pratilica i prijateljica 
Elizabetina 

Za vrijeme boravka Elizabete na Krtu, Ida Feren- 
czy upoznala je jednog Talijana, sina trgovca s voćem, 
čiji je otac već kao dijete došao na Krf. 

Talijanu Giuseppe Trottolini-ju, koji je poznavao 
ljubavnu frazeologiju nije bilo teško, da »zaludi«, bijesnu 
Madžaricu, koja je jedva čekala, da doživi ljubavnu 
avantiru s temperamentnim Talijanom. 

Ida Ferenczy govorila je naravno madžarski, nešto 
njemački, francuski i po neku riječ grčki, a talijanski ni 
malo: dok je Trottolini govorio talijanski, grčki i koju 
riječ albanski, — tako da se ljubavnici nisu razumijevali 
jezikom, nego pokretima, rukama i očima... 

Uostalom ljubavnicima ne treba poznavanje jezika, 
jer je ljubav kao i glazba — internacijonalna 

Poslije jednog odužeg ljubavnog sastanka Ferenc- 
zy-jeva je bila tako oduševljena, da je počela učiti tali¬ 
janski, da bi se bolje sporazumila sa svojim ljubavnikom. 

Kada se je Ferenczy-jeva povjerila Elizabeti, da je 
na Krfu upoznala jednog mladog Talijana, i da oprosti, 
što je sinoć kasnije došla kući, Elizabeta joj reče: 

— Samo uživajte, dok ste mladi, draga Ido — kad 
ostarite, bit će vam možda žao, da niste udisali ugodni 
miris mladosti i života ... 

— Ali su ti Talijani zgodni i razgovorljivi, samo je 
šteta, da ne znam talijanski, pa ga malo razumijem. 

_ Ja ću vam nešto intimna kazati. I ja sam poslije 

moga razočaranja u braku, tražila ne razonodu, nego za¬ 
borav izvan braka. To su bili najsretniji dani moga ži¬ 
vota. 

— Vjerujem! 

— Vi znate moja prva prava ljubav... bio je kralj 
Lud\vig. Prva je ljubav bila doduše Franjo Josip, ali ta 
ljubav bila je — zelena, više simpatija pustopašne šipa- 
rice, nego ljubav, — svjesna ljubav jedne žene. Ali m ta 


ljubav nažalost nije sazrela, kako sam se nadala — zbog 
tragične smrti moga »orla«. 

— Šteta za tako idealnog čovjeka kakav je bio 
Ludwig... reče tronutim glasom Ida Ferenczy. 

Elizabeta je poslije tih riječi spustila glavu, teško uz¬ 
dahnula, zamukla i poslije nekoliko minuta uzela svoju 
čipkastu maramicu, da otare suze u svojim toplim ažur¬ 
nim očima. 

* 

Poslije duže pauze reče Elizabeta: 

— Čovjek koji ne zna, što je ljubav, ne zna što je 
sreća i zadovoljstvo, ne zna ni što je život. Sreće u ži¬ 
votu ne može biti — bez ljubavi, a život bez ljubavi je 
prazna bačva, lampa bez svijetla, pero bez tintarnice, 
parobrod bez strojeva, ladja bez jedara i kormila, peć 
bez topline.... 

— Oprostite, ako sam tako slobodna, pa da Vas za¬ 
pitam: zar poslije Ludwiga niste zavolili nijednog čo¬ 
vjeka? 

— Bilo ih je nekoliko, ali nijedan nije zauzeo Lud- 
wigovo mjesto... Andrassy, vaš zemljak, znao me je 
razigrati, naročito, kada su u susjednoj sobi u dvorcu 
Godollo svirali madžarski cigani..ali to je, mislim, bila 
više strast nego ljubav ... 

— Pa i strast, makar bez ljubavi, daje čovjeku sok 
zadovoljstva... 

— A što tek, kada je ljubav popraćena strašću tem¬ 
peramentnog čovjeka... 

— Ja mislim, da je zgodnije, kada je žena tempera¬ 
mentna, jer temperamentna žena djeluje na muškarca da 
i on postane življi... 

— Ah, muškarci su čudne životinje. Žena nikada 
ne zna na što obično, misli muškarac kada se približi 

ženi. 

— Pa oni traže samo jedno ... 

— To je istina. 

— Samo žena mora biti pametna, pa voditi muškar¬ 
ca i popustiti mu samo onda, ako osjeti za njega simpa¬ 
tiju, inače ne... 

— Imate pravo, muškarci nikad ne znaju pravo 
cijeniti ženinu ljubav, jer je obično smatraju sredstvom 
za utaživanje svoje životinjske strasti. 

— Ali što je to, kada se ženi golicaju živci, kada 
kroz tijelo prodju trnci, koji bace iz kolosjeka čovjeka, 
te sam ne zna što hoće, ali ipak zna, da bi to »nešto«, to 
izvjesno »nešto« mogao raspoložiti samo čovjek s lju¬ 
bavnim sklonostima. 

— To znači, da je žena zaljubljena i da treba po¬ 
tražiti sastanak sa simpatičnim čovjekom, jer to nije gri¬ 
jeh, kada čovjek voli ženu i žena čovjeka. To je najideal- 
nije i najsublimnije, što je Bog mogao dati živućima... 

— Koji Vam se muškarac najviše svidio u životu — 
zapita jednog dana Elizabeta Idu. 

— Veličanstvo, da Vam budem potpuno iskrena — 
jedan crnac u Kairu, kad smo tamo bili prošle godine.. 

— Kako to, zar vi volite crne ljude? 

— Uvijek sam volila tamne, crnomanjaste ljude, ali 
kad sam jednog dana vidila zgodnog mladog crnca, ko¬ 
jemu su se zubi bijelili kao alabaster, i kad me je pogle¬ 
dao svojim crnim dijamantnim očima, onda sam osje¬ 
tila neku vrtoglavicu i želju da me posjeduje ... 

— Ja naprotiv redovito volim plave ljude, ma da 
sam volila i crnomanjaste, ali to je bila iznimka. 

'— To je Schopenhauerova teorija, da crni vole pla- 
vojke, a plavi crnke. 

* 

Kasnije je i Anita Loos, popularna spisateljica napi¬ 
sala čitavu knjigu: »Gospoda vole plavojke«, gdje je sa¬ 
mo jednostavno opisala ljubav ljudi prema ženama-pla- 

vojekama, ali to je možda samo njeno jednostrano isku¬ 
stvo. 

Schopenhauer bez sumnje ima više pristaša. 


Elizabeta i Ida Ferenczy razgovarale su tako više 
puta intimno o svojim ljubavnim zgodama i nezgodama 
i da je netko treći pobilježio sve njihove razgovore i in¬ 
timne misli, bila bi to knjiga interesantnija i od Anite 
Loos i od Schopenhauera u djelu »Die Welt als Wille. 
unđ Vorstellung«. 

XVII. 

Elizabeta i Grk Christomanos 


Bavarski kralj Ludwig, koji je bio smrtno zaljubljen 
u Elizabetu, ko'jeg su za života optuživali, da ne voli 
žene, nego da ima homoseksualnih sklonosti, — bio je 
jedini čovjek, koji je bio najintimniji prijatelj, drug i lju¬ 
bavnik Elizabetin. 

Ludwig nije samo srcem i tijelom ljubio svoju »go¬ 
lubicu«, nego i mozgom, on ju je osjećao, shvaćao, razu¬ 
mijevao do u detalje, a Elizabeta njega isto tako. 

Da su kojim slučajem Elizabeta i Ludwig postali 
muž i žena, to bi bio rijetki dinastički par, ali značajno 
je to, da ni jedan ni drugi nisu bili zato, da nose težinu 
kraljevske krune. 

To su bila dva bića, koja su u kraljevskoj kruni no¬ 
sili križ, dok nisu obojica došli na Golgotu. 

Uz Ludwiga bavarskog, od muškaraca-intelektuala- 
ca bio je Grk Dr Konstantin Christomanos drugi čovjek, 
koji je osjetio nesretnu Elizabetu i koji je 1899 izdao (Ta- 
gebuchblatter) dnevnik, u kojem je opisao svoje poznan¬ 
stvo i prijateljevanje sa tragičnom caricom. 


Želja caričina za jezike bila je velika. Sagradivši 
dvorac Achileion na Krtu, i čitajući starogrčke klasike u 
njemačkom prevodu, zaželila je da nauči i novogrčki, 

— 

jer joj je zvuk jezika bio simpatičan, a osjećala je i po¬ 
trebu da se bez tumača sporazumi sa seljacima na Krfu.. 

Poslije prvog povratka sa Krfa, odluči da nauči no¬ 
vogrčki, te se za to obrati svom dvorskom meštru ba¬ 
runu Nopcsi, da ovaj nadje nekog studenta ili profesora 
rodom Grka, koji bi joj davao lekcije iz novogrčkog je¬ 
zika. 

Baron Nopcsa je baš u Beču imao neke svoje dalj¬ 
nje rodjake, koji su učili na bečkom sveučilištu. To su 
bili braća Antun student medicine i Konstantin Christo¬ 
manos, student filozofije, koji je baš spremao doktorsku 
disertaciju. 

Stanovali su nedaleko bečkog sveučilišta u Alser- 
strasse, u jednoj od onih ogromnih kućerina sličnih ka¬ 
sarnama, koje su gradjene samo za siromašnije familije, 
bez naročitog konforta, a Bečani ih zovu »Zinskaseme«. 

Jednog dana, dok su braća Christomanos bili zadub¬ 
ljeni nad svojim knjigama, jedan dvorski lakaj donese 
pismo iz dvora s nenadanom sadržinom. 

Pismo je glasilo: 

»Molim Vas, da me jedan od dvojice: Antun ili Kon¬ 
stantin po mogućnosti još danas posjeti. Nj. Veličanstvo 
carica traži učitelja za novogrčki jezik, te namjerava 
tome posvetiti par sati dnevno u razgovoru i šetnji. Po¬ 
tražite me, pa ću Vas po želji Nj. Veličanstva odmah 
predstaviti, tako, da bi od sutra mogli započeti s lekci¬ 
jama. 

Primite izraz mog poštovanja. 

Baron Nopcsa 
Obersthofmeister«.. 

— Tko da ode? — zapita Antun svoga brata Kon- 
stantina. 

— Pa ja sada učim za rigoroz. Bilo bi mi vrlo dra¬ 
go, kad bi se ti primio te ugodne instrukcije, koja će bez 
sumnje biti i carski naplaćena, 

— Vrlo rado, ali ja sada upravo svršavam doktor¬ 
sku disertaciju, a ti bi ispit eventualno mogao i odložiti. 

— Dobro, poći ću ja — reče Antun — i odmah se 
preodjene u novo crno odijelo, kako bi bio što reprezen¬ 
tativniji. 

Potražio je u dvoru baruna Nopcsu i ovaj mu reče, 
da će sutra u tri sata po podne poslati u Alserstrasse 
pred kuću u kojoj stanuje — dvorska kola, koja će ga po¬ 
vesti u Schonbrunnski dvorac, gdje ga čeka carica. 

Kad su se sutradan dvorska kola zaustavila pred 
običnom gradjanskom kućom, sjatila se je svjetina da 
vidi, tko će izaći. Medjutim lakaj, koji je sjedio uz koči- 
jaše, skoči sa kola i udje u kuću. Par minuta kasnije iza¬ 
šao je siromašni i skromni student Antun Christomanos, 
i kroz špalir publike ( koja je očekivala da vidi cara ili 
caricu) — ušao u raskošna dvorska kola. 

Od srama i neugodnosti, što ga je toliko publika gle¬ 
dala, zaplitale su mu se noge, a od uzrujanosti mu se 
pred očima zamaglilo tako, da ne bi bio prepoznao ni 
svog rodjenog oca. 

Kako je sjeo u kola, skoro je pao u nesvijest, i tek 
' putem je~ došao k sebi. 

Elizabeta je studenta dočekala sa lijepom i srdačnom 
udvornošću, te se je raspitavala o roditeljima braće 
Christomanos, o predmetima koje uči na sveučilištu i os¬ 
talim sitnicama. 

Brat Konstantin je nervozno očekivao povratak 
svog brata. Kad je opet s dvorskom kočijom došao u Al¬ 
serstrasse, iskočio je iz kola kao čovjek, kojeg tjeraju, 
samo da se opet ne bi sakupila masa svijeta. Trčao je uz 
stepenice, da što prije dodje u stan, i da bratu referira 
o svom prvom susretu sa caricom. 

Antun je nervozno ispripovijedao slijedeće što bi¬ 
lježi Konstantin u svom »Dnevniku«: 

— Carica se je pokazala naročito dobra prema me¬ 
ni. Ona je mnogo ljepša nego smo je gledali na slikama. 



Dr, Konstantin Christomanos, učitelj 
grčkog jezika i pratilac Elizabetin 

Govori sasvim tiho i polako, te joj glas ima pjevajući 
ton. Mnogo se interesirala za naše roditelje i braću. Ja 
sam bio tako zbunjen, da skoro nisam više znao što bi 

odgovorio«. , , , 

Te večeri proslaviše braća Christomanos tako, Isto 

je kod njih bila rijetkost), da su pošli u kafanu i slušali 
koncerat prelistavajući ilustrovane revije... 

Sutradan bila je dvorska kočija ponovno u odredjeni 
sat u Alserstrasse, da povede Antuna Christomanosa u 
Schonbrunn. 

Elizabeta reče svom učitelju: 

— Doduše je tmurno vrijeme, ali ako vas ne smeta, 
idemo u šetnju, pa ćemo šetajući po šumi, najbolje apsol¬ 
virati današnju lekciju. . 

Da je carica rekla bilo što, Antun bi bio bez riječi 

Išli su šumicom i najednom udari pljusak. Nigdje za- 
kloništa. Elizabeta i Christomanos prokisoše do kože 
kao pijevci. Krili su se pod stablima, ali bez naročite 
koristi. Elizabeta i Christomanos poslije skoro jedno- 
satnog hodanja dodjoše do dvorca, te dvorjanici povedo¬ 
še pokislog učitelja do jednog toplog kamina, davši mu 
jedno provizorno odijelo, dok se je njegovo sušilo i glad- 

čalo, po naročitoj želji caričinoj. 

Antun Christomanos se je prehladio i bojeći se svog 
i onako nježnog zdravlja, ostade sutradan u krevetu. 

Kad je oriet dvorska kočija došla po učitelja, reče 
Antun svome bratu: 

— Dragi Konstantine, meni je toga dosta. Ja ću jos 
navući nešto na moju kožu. Idi ti i reci caiici, da ležim, 
pa ako nema ništa protiv, ostani ti za učitelja mjesto 
mene. 

Konstantin je zadovoljno pristao na taj predlog. 

Prvi susret sa caricom tako je djelovao na Konstan- 
tina, da se je ovaj zaljubio u Elizabetu, snivajući o njoj 
i žudeći uvijek za njezinim društvom. 

Od prvog dana svog susreta, on je bilježio sve što 
je govorio s caricom, te s naročitom točnošću bilježio 
caričine riječi, koja je u izražavanju bila više nego — 
škrta. 

U »Dnevniku« Konstantina Christomanosa, koji je 
kasnije i doktorirao, ima literarnih opisivanja i pjesnič¬ 
kih izraza. 

On u Elizabeti ne vidi samo caricu, nego icLalnu 
profinjenu žensku dušu, sa istančanim estetskim ukusom, 
koja bi bila sigurno literat, da nije bila carica. 

Konstantin Christomanos je obično svaki dan probo¬ 
ravio dva sata s caricom, govoreći grčki, a ona ga je 
pitala (isto grčki), ako Što ne bi razumjela. 

Jednog dana, dok je Elizabetina frizerka uredjivala 
1 P 6la dug ® caričine pletenice, reče joj Christomanos: 
kru " Vehcanstv °’ ^site kosu kao krunu, umjesto 

Elizabeta. 3 ’ ^ W Se 006 druge mogla riješiti ~ reče 

Jednog dana, kad su šetali šumom u parku Lainz 
pnunjet! bojažljivi i kukavički raspoloženi Grk ChiW 

venr^vi V n C i nStV °’ nav ° dno se u ov °i šumi pojavljuju 
veprovi. Da li se vi ne bojite? 

— Budite bez brige! Oni imaju drugog posla, nego 
da nas napadnu. Gljive su njima sigurno sladje. 

Christomanos dalje citira: 

— Jednom prilikom, Veličanstvo slučajno sam u 
Innsbrucku vidio vašu sestru groficu od Alencona 

8 ~ , a H ste vidili ’ n l' ezin o Pseto? Što vam se je vi¬ 

se dopalo, on ili ona? 

Christomanos dalje bilježi caričine riječi: 

— Ja sam nesretna, jer sam postavljena od sudbine 
amo, gdje ne spadam. Zamislite si čovjeka, koji uživa 
u gombanju i skakanju, a sudbina mu je privezala dugi 


šlep, pa zbog te ogromne težine jedva može i da hoda, 
a kamo li da skače. 

Elizabeta bi nastavljala: 

— Znate li, zašto mi carice nosimo šlep? 

Christomanos je samo gledao i šutio. 

Elizabeta je sama odgovorila: 

—- Da bi princeze, vojvotkinje i nadvojvotkinje ima- 
v zanimanje i tešku dužnost, natječući se, tko će da ga 
dulje nosi... 

Jednog dana, u momentu iskrenosti reče Elizabeta: 

— Ja sam se prerano rodila. Neće proći niti stoti¬ 
nu godina, — to je moje uvjerenje, — da će se sami ca¬ 
revi i kraljevi prestati baviti svojim neugodnim zana¬ 
tom, ako ih prije toga narod ne opomene, da bi dobro bi¬ 
lo, kad bi izabrali neko drugo pristojnije i dostojanstve¬ 
nije zanimanje i posao. 

* 

Dr Christomanos je bio literat, ali nemamo razloga, 
da posumnjamo u istinitost njegovog »Dnevnika«, kojeg 
citiraju svi historičari habsburške dinastije. 

Christomanos je bio u službi kao učitelj kod Eliza¬ 
bete od 1890 do 1894 godine. 

Umro je u Ateni 1911 godine, doživivši Elizabetinu 
tragediju, koja je na njega djelovala porazno. 

Ljubav za tragičnu caricu gojio je samo u svom sr¬ 
cu. Iz njegovog dnevnika se ne vidi ta ljubav, ona se 
osjeća — izmedju njegovih redaka. 

XVIII, 

Rudolfova tragedija 


Elizabeta, umorna od putovanja, skloni se neko vri¬ 
jeme u Beč, da bude blizu sina Rudolfa, koji se je me- 
djutim oženio sa belgijskom princezom Stefanijom. Brak 
nije bio sretan, jer je Franjo Josip više manje prisilio 
svog sina, da uzme za ženu belgijsku princezu — iz po¬ 
litičkih i ekonomskih razloga. 

Stefanijin otac, Leopold II., kralj Belgije, slovio je 
(poslije ruskog cara) za najbogatijeg čovjeka u Evropi, 
pa se je škrti Franz nadao, da će mu sin dobiti za miraz 
barem dio ogromnog bogatstva, koje se je cijenilo na par 
milijarda franaka, jer je tako reći čitava ogromna kolo¬ 
nija Kongo u Africi bila privatno vlasništvo Stefanijinog 
oca Leopolda II. Rudolf nije dobio ni pare miraza, i na¬ 
ravno, da mu je apanaža austrijskog princa, odnosno 
; prijestolonasljednika bila premalena za njegove izdatke, 
koji su svaki dan bili sve veći. 

Elizabeta je kao majka znala tješiti svog sina, koji 
je svaki dan doživljavao nove bračne neugodne scene. 
Prigovaranja i svadjanja sa strane svoje žene Stefani- 
je bila su na dnevnom redu i to je bio uzrok, da je Ru¬ 
dolf konačno zamrzio od oca mu nametnutu belgijsku 
princezu, koju nije nikad volio i prema kojoj je poslije 
svadjanja u braku bio izgubio i ono malo poštovanja, — 
koje je u početku iz pristojnosti gojio prema zakonit )j 
ženi. 

Rudolf i 'kao neženja nije nikad dugo imao odnošajr* 
sa jednom te istom ženom. Bio je izbirljiv, žene bi se 
brzo zasitio, te je uvijek tražio nešto novo. 

Kada ga je Stefanija sa svojim detektivima stala da 
uhodi, onda je tek Rudolf počeo bjesniti i onda se je po¬ 
čeo baviti mišlju, da se od nje rastavi, ali to je bila sa¬ 
mo klica, koja je kasnije rasla i razvijala se, dok nije 
ta odluka došla do konkretne forme. 

_ Pa rastavi se! — reče mu jednog dana njegova 

majka Elizabeta, pošto joj se je izjadao, da više ne mo¬ 
že da živi s tom belgijskom utvarom, koja misli, da je 
čitava monarhija tu, samo da se njoj divi. 

— Da je barem lijepa, ima više konjsku nego ljud¬ 
sku glavu — reče nervozno Rudolf svojoj majci. 

— Nemoj vrijedjati konje! Oni su plemenitiji od ljud¬ 
skih bića i mnogo bolji od kojekakovih članova slavnih 
dinastija. Ali čujem, da ti imaš neku lijepu barunicu, — 
reče mu više šaljivo Elizabeta. 

— Pa kad već znaš, onda ti ne tajim. 

—- Čujem, da je vrlo lijepa. 

— Još više. 

— A voliš je? 

— Mi se obožavamo! 

— Dugo se volite? 

— Skoro dva djeseca ... 

— To su divni časovi... reče više za sebe Elizabe¬ 
ta, spustivši glavu i davši poleta svojim mislima, koje su 
poletile na Starnberško jezero, gdje se je sastajala sa 
svojim obožavanim Ludwigom. Poslije kratke pauze na¬ 
doda Elizabeta: 

— Samo budi oprezan, dok se stvar riješi sa Štefa- 
nijom, a ja ću dotle pripraviti oca za privolu da se rasta¬ 
vite, samo sumnjam, da će on na to pristati. Ti znaš, da 



Prijestolonasljednik Rudolf 

je on tvrdoglavac i da je u ovakovim stvarima vrlo kon¬ 
zervativan. 

Poslije par dana stupi Rudolf pred svog oca, da mu 
izloži svoju namjeru. U početku je Rudolf počeo sa bla¬ 
gim uvodom, kako je nesretan i kako ga žena dnevno 
muči i grize. 

— Pa idi na kratko putovanje, naravno bez nje, pa 
ćeš malo zaboraviti na te dosadne stvari, koje valjda, 
ima svaki brak. 

—- Ali ja bih se htio nje riješiti. 

— Kako? ... zapita nervozno Franjo Josip. 

— Pa, mislim, da bi najbolje bilo da se rastavimo. 

—- Što? — plane Franz. 

— Pa drugačije ne ide! 

— To ne ću nikad dozvoliti! Ne! Na to neću nikad 
pristati. Ni ja se nisam slagao sa tvojom majkom, zbog 
raznih okolnosti, — nastavljao je tišim glasom Franjo 
Josip —_pa se ipak nismo rastavljali... 

— Ali ona me muči? 

— Traži razonodu drugdje, uostalom ako se ne va¬ 
ram, ti već imaš neku mladu simpatiju ... 

— Izgleda, da imaš dobre doušnike ... 

— Ne treba za to da ih imam, jer sam i sam sinoć 
opazio na plesu kod njemačkog poklisara, da s tom baru¬ 
nicom malo odviše plešeš, pa su svi opazili, da si bio 
više u društvu s tom malom Mary — kako li se zove — 
nego sa svojom ženom. 

— Pa yaljda neću na soarejama zabavljati svoju že¬ 
nu.... 

—- Ali to je opazio čitav diplomatski kor. Još je 
manjkao samo mali incident, pa da stvar postane javni 
skandal. Kako je uostalom mogla biti pozvana na to pri¬ 
manje i mlada barunica Vetsera? 

— Njemački poklisar pozvao je čitavu familiju Bal- 
tazzi-Vetsera na soareju, pa je došla i ona, ne valjda 
zbog mene — reče ironično Rudolf. 

— Ali to smijuckanje i otvoreno flirtovanje, to nije 
bilo u stilu i u skladu sa dostojanstvom jednog' austrij¬ 
skog prijestolonasljednika. 

— Pa i ti si se nekad, kako čujem, zabavljao sa 
groficom Ugarte, koja je sada žena baruna Hektora Bai- 
tazzi, brata te male Mary. 

Franjo Josip se malko nasmije u uglu lijevog brka, 
ali se brzo uozbilji, te odbrusi Rudolfu: 

—- Ja si zabranjujem slične primjedbe. Medjutim ja 
nisam nikada davao povoda nikomu, da mi se na sve¬ 
čanim priredbama bilo što prigovori u pogledu mog po¬ 
našanja. 

— Dakle ja sa Štefanijom prekidam svaku vezu. 

— Ja na rastavu neću nikad pristati — odsječe 
stražmeštarskim glasom Franjo. Josip. 

— Onda, onda znam što mi je učiniti. 

— Učini što hoćeš, — ja na rastavu ne pristajem! 

Time je Rudolfova audijencija bila završena. 

Franjo Josip nije ni slutio u svojoj autokratskoj gla¬ 
vi, da mu sin sprema strašan plan, zasićen životom od 
kojega nije očekivao ništa dobra. 

U ponedjeljak dvadeset i osmog siječnja 1889. dogo¬ 
vorio se je Rudolf sa svojim pobočnikom grofom Hoyos- 
om, da se priredi lov u okolici Mayerlinga. 

— Dakle sutra u utorak, odlazak s vlakom iz Beča 
u 6 sati ujutro za Baden, a odavle s kolima do Mayer- 
linga. Ne zaboravite ponovo spomenuti i princu Filipu 
Koburškom, da ga čekamo — bile su posljednje riječi 
Rudolfove svom adjutantu. 

Dvadeset i devetog siječnja 1889. na večer Rudolf 
se je povukao u jednu posebnu sobu u dvorcu Mayer- 
ling, gdje je bilo sve servirano za večeru u dvoje. Prat¬ 
nja ga nije smetala; i ona se je povukla u svoje oda¬ 
je, jer je znala, da prestolonasljednik sa svojom Mary 
slavi ljubavno slavlje. 



Što su razgovarali Rudolf i Mary? A što obično raz¬ 
govara iskusan muškarac u svojoj tridesetoj godini sa 
šesnaestgodišnjom djevojkom!?! 

Kad je ujutro 30. siječnja Loschek dvorjanik dvorca 
Mayerling ustao, da bude spreman na eventualne želje i 
naredbe visokih gostiju, začuje najednom revolverski 
hitac iz sobe, u kojoj je bila servirana večera za Rudol- 
fa i Mary. 

Iza prvog hitca začuje drugi i treći. Preplašeni dvor¬ 
janin Loschek skoči do vrata odakle je čuo pucnjavu, ali 
su vrata bila zaključana. Zaprepašteni Loschek digne 
uzbunu pozivajući grofa Hoyos-a, i kad je ovaj silom 
pomoću nadošle posluge otvorio vrata, — na krevetu 
blijeda lica ležala je nesretna Mary, a do nje s revolve¬ 
rom u ruci i okrvavljene glave hroptao je još živ Ru¬ 
dolf. Bio je u agoniji. Par minuta kasnije nije davao više 
znaka života. 

Grof Hoyos hitno zapregne kola, da tragični slučaj 
javi u Beč dvoru. 

Bilo je nešto oko jedanaest sati, kad je grof Hoyos 
došao u Burg. Nije se usudio da tragediju odmah saopći 
imiu nego je (znajući da je Rudolfu kao majka više sklo¬ 
na Elizabeta), slučaj najprije^ javio caričinoj tajnici Idi 
rerenczy, a ova Elizabeti. Čitav je sat trebalo, da se 
učim plan, kako će se tragični slučaj prikazati caru. Niko 
se nije usudjivao to javiti, bojeći se biti vjesnik crnih 
vijesti. 

~ mu re ^ • • • odluči se napokon dugo pre¬ 

mišljajući Elizabeta i ode u radni kabinet Franje Josipa. 

Car na fatalnu vijest nije izustio ni riječi. Osjećao 
je grižnju savjesti, a pred očima mu se prikazao Rudol- 
fov lik, dok su mu u ušima brujale posljednje riječi ne¬ 
sretnog sina, kojemu nije dozvolio rastavu, i koji mu je 
onda dobacio: 

»Onda znam, što mi je učiniti«. 

Rudolfova smrt odjeknula je po čitavom svijetu kao 

bomba. . 

Neposredno poslije njegove smrti nastala l je čitava li¬ 
teratura o tragediji u Mayerlingu, o kojoj danas postoje 
mnoge verzije i kojoj davaju ne samo ljubavni nego i 
politički karakter. 

Koje su to verzije? 


XIX 


Tajne Rudolfovog dvorca 
Mayerling 

Poslije Rudolfove smrti nastala je čitava literatura 
o njegovoj tragediji. Zvani i nezvani, raspisali su se 
i svaki arogira sebi pravo, da znade najtočnije — sve. 
Medjutim i danas se o pravim uzrocima smrti Rudolfa 
i Vetsere iznašaju nove stvari, ma da je od toga prošlo 
već preko trideset godina. 

Franjo Josip je dao tadanjem ministru predsjedniku 
gi ofu Taaffe sve dokumente o Rudolfovoj smrti, koji su 
bili čuvani u njegovoj privatnoj vili. Medjutim je ta vila 
poslije rata — izgorila, a s njom vjerojatno i skrivani 
dokumenti. 

O njegovoj smrti imamo samo izvještaje svjedoka, 
na temelju kojih je nastala tako reći čitava biblioteka 
o tragediji u Mayerlingu. 

Koliko je bilo svjedoka, moglo se kazati, da je bilo 
i — verzija. I sve te verzije skupa stvorile su labirintsku 
zgradu svih mogućih kombinacija, od kojih su mnoge 
vjerojatne, a možda je istina baš ona najnevjerojatnija! 

* 

Poslije tragedije po nalogu Franje Josipa, ispitani su 
mnop svjedoci i prijatelji Rudolfovi, ali je šteta, da baš 
om koji su bili najupućeniji u uzroke tragičnog svr- 

šetka prestolonasljednika Rudolfa, da su ti mramoikom 
šutili i da je njihova tajna pošla s njima i u grob. 

Najautentičniji svjedok bio bi sam Rudolf, ali sto tn 
kazao njemački pjesnik: baš mrtvi imaju najveće pravo 
na šutnju. 

»So ging auch er dahin. Als Scheidegruss 

Hat er die Mahnung uns entboten: 

Kehrt ein in euch, des Unheils Wege steigt! 

Und fragt ihr sonst nocli etwas ihn — er schweigt. 

Denn Schweigen ist das grosse Recht der Toten. 

Robert Hamerlings Nachruf. 

* 

Tri dana prije tragedije u Mayerlingu na soareji kod 
njemačkog poslanika, kad je prestolonasljednikova že¬ 
na Stefanija držala cercle — mala barunica Vetsera po 
etiketi morala se ovoj nakloniti prigibom koljena, ali... 
Mary ju je samo bezobrazno gledala, a da. nije ni glavu 
sagnula. Mala Mary nije badava imala prčasii nos. Bila 
je u najmanju ruku bezobrazna. To su svi opazili i gla¬ 
vni predmet razgovara na soareji bilo je ponašanje ri- 
valke Stefanijine. 

Vetsera se je nadala, da će Franjo Josip dozvolit! 
Rudolfu rastavu, i da će tako mala Mary postati danas- 

sutra austrijska carica. . 

Ambicija nije bila baš i bezrazložna, tim vise, sto je 
Rudolf bio njoj obećao ženidbu nadajući se brzoj lastavi 
■od Stefanije. 

Medjutim se taj plan mladih zaljubljenika razbio o 
konzervativnoj hridini Franje Josipa. 

Što je bilo dalje? 

Na soareji kod njemačkog poslanika dogovorili su 
se Mary i Rudolf da se sastanu u Mayerlingu. 

Dvadesetosmog na večer imala je Mary, da sa maj¬ 
kom ode u operu. Mary je na večer oprala kosu, ali ne 






za operu, nego za rendez-vous sa Rudolfom. Pod izli¬ 
kom da joj kosa još nije suha, hinila je žalosno lice, ali 
tek što joj je mama izašla iz kuće, brzo se odjene i iza- 
dje iz kuće (Salesianergasse) i izadje iza ugla ove u Ma- 
rokkanergasse, gdje je malu Mary čekala kočija Riidol- 
lovog pouzdanika fijakeriste Bratfischa, koji 3U je odveo 
u Mayerling. 

Što se je tamo dogodilo ? 

Adjutant Rudolfov grof Hoyos tvrdi, da je zajedni¬ 
čko dvostruko samoubojstvo bilo — dogovoreno! 

To tvrde još nekolicina i to: Nadvojvoda Franz, 
Otto, Friedrich, zatim vojvoda Don Miguel od Braganze 
i slikar Pausinger, kojima je Rudolf razočaran navodno 
govorio o — samoubojstvu. 

To se tvrdi i za Mary Vetseru. 

Grof Vilmos Festetich, kućni prijatelj obitelji Vet- 
sera tvrdi, da je barunica Mary ostavila prije smrti pis¬ 
mo upravljeno svojoj majci u kojem stoji: »Mi smo već 
znatiželjni, kako je tamo, na drugom svijetu!« 

Nekoliko dana prije katastrofe zabavljao se grof 
Gudakar Wurmbrand sa malom Mary na sklizalištu i 
njemu je navodno Mary rekla: »Kad umrem, što se mo¬ 
že desiti i kroz nekoliko sedmica, ostavit ću varn 
ovaj prsten, kad vam se baš tako jako dopada«. 

* 

Ljubav izmedju Rudolf a i Vetsere bila je velika, is¬ 
krena i idealna. Ma da su se poznavali samo 87 dana, 
oni su se toliko zavolili, da su se odlučili za smrt, kad 
im je nemoguće da žive u sretnom braku... 

Medjutim i za ovo vrijeme »velike ljubavi«, tvrdi 
gardijski kapetan Ferdinand Kirschner, došla je noću 
izmedju 27. i 28. siječnja (dakle u oči katastrofe u May- 
erlingu), — u Burg neka gospodjica Mitzi, poznata pod 

građjanskim imenom Maria Kaspar, i ona je s Rudolfom 
sprovela ljubavnu noć. 

To je ista Mitzi, koja je Rudolfa pratila na njegovim 
putovanjima, pa čak i na vojnim vježbama. 

Ta Mitzi izgleda da nije bila Rudolfova ljubav, nego 
samo erotsko-seksualna razonoda uslijed bračnog razo¬ 
čaranja ... 

Poslije Rudolfove smrti, prema izjavi direktora 
kancelarije maršala dvora Rudolfa Kubašeka, nadjena 
je u prestolonasljednikovom pisaćem stolu jedna kover¬ 
ta, sa njegovom potpunom adresom i oznakom: »Sadr¬ 
žaj 100.000 forinti«. Medjutim je u koverti bilo samo 
30.050 forinti u novčanicama. 

Nadvojvoda Otto je kasnije ustvrdio, da je ta Mitzi, 
poslije tragedije u Mayerlingu kupila kuću u četvrtom 
kotaru Beča (Wieden) za svotu od 60.000 forinti. 

— Što je još nadjeno medju papirima? 

— Jedan nepodmireni račun nekog bečkog dragulja¬ 
ra na svotu od 1500 forinti. 

* 

Što je odvelo Rudolfa u naručaj smrti? 

Osim ovog takozvanog »ljubavnog« razloga ima i 
jedan politički: 

Kao i njegova majka Elizabeta, Rudolf je volio Ma- 
dzare, pa je — vele — čak madžarski bolje govorio nego 
njemački, a shvaćajući Austro-Ugarsku monarhiju kao 
konglomerat mnogih naroda, trudio se je, da ove i upo- 
zna, te ja za vrijeme svog boravka u Pragu ozbiljno učio 
i naučio češki, a započeo je učiti i hrvatski jezik. 

Poznato je bilo nezadovoljstvo i mržnja Madžara 
prema Franji Josipu. Kada je Rudolf doživio razočara¬ 
nje u braku i namjeravao se oženiti sa Mary Vetserom 
navodno je snovao iza ledja oca dinastički puč, u namjeri 
da se sa pristankom Madžara zakral'ji i okruni krunom 
Sv. Stjepana. 

Njegov saveznik u tom planu bio je grof Pista Ka~ 

rolyi. v , 0 

Zašto je onda Rudolf posao u smrt' 

_ Navodno je urota došla do ušiju Franje Josipa i 

Rudolf prije nego ova bude u detaljima otkrivena, pre¬ 
rezao je gordijski čvor ovog sukoba — revolverskim 

metkom u svoju sljepočicu. . .. 0 

— Pa zašto je onda ubio prije toga barunicu Mary.' 
_ Ona i onako nesretna i željna da »za uvijek« bu¬ 
de s njim, rado je pristala da zajednički odu u giob. 

Rudolfovo oproštajno pismo upravljeno njegovoj 
majci Elizabeta veli: 

»Naša je želja, da budemo zajedno zakopani u Al- 
landu (kod Mayerlinga)«. 

Medjutim za bečki dvor Mary Vetsera nije po¬ 
Rudolf je zakopan u grobnici Habsburgovaca u Ka- 
pucinskoj crkvi u Beču, dok je Mary Vetsera pokopana 
noću (kao da je umrla od kuge!) u Heiligenkreuzu, ne¬ 
daleko Mayerlinga, pa joj je tek nekoliko godina kasnije 
podignut u tom seoskom groblju nadgrobni spomenik, na 
kojem stoji: 

MARY FREIIN VETSERA 
* 19 . Marz 1871. + 30. Janner 1889. 

Der Mensch geht auf wie eine Blume 
und falit ab. 

* 

Postoji još jedna vjerojatna verzija o Rudolfovoj 

smrti. . „ . . , 

Braća Mary-ne majke Helene Vetsere i to Heinnch 

i Aleksandar Baltazzi, tražili su po Beču Rudolfa, do- 
znavši, da je on odveo i zaveo Mary. 

Pratilica i u stvari njezina zavodnica, grofica Man¬ 
ja Larisch, bila je ona koja je pratila i dovodila malu 
Mary na sve sastanke sa Rudolfom, pa i na ovaj posljed¬ 
nji. 

Kada su od ove doznali, da je Mary sa Rudolfom 
i pošto su od šefa pokcije Kraussa doznali, da je u May- 
erlingu, onda je navodno jedan od braće Baltazzi po¬ 
jurio do dvorca Mayerling i zametnuo kavgu sa Rudol¬ 
fom. 

U toj kavgi je navadno Baltazzi udario Rudolfa fla¬ 
šom po glavi, te je od rane i podlegao. 

Anali tvrde, da je nekoliko dana poslije tragedije 
u Mayerlingu umro u nedalekom Badenu kod Beča je¬ 
dan od grofova Baltazzi, pošto je podlegao od rane u tr¬ 
buhu zadane mu revolverskom kuglom. 

* 

Iko je dakle ubio Rudolfa ili zbog čega se je on 
ubio r 

To je još nerasvijetljena tragedija, čiju tajnu čuva 
dvorac Mayerling! 

Poslije ove tragedije dvorac je pretvoren u kloštar, 
a soba Rudolfova postade kapela, u kojoj šutljive Kar- 
melićanke govore samo — kad se mole Bogu. 


XX. 

Odjeci tragedije u Mayerlingu 


Tridesetog siječnja u podne čitav je Beč saznao za 
tragičnu smrt prestolonasljednika Rudolia. 

Bezglavost u dvoru Habsburg izazvala je nervozu 
u svim službenim krugovima. Sve do na večer se vije¬ 
ćalo, kako da se široj javnosti prikaže nenadana smr„ 

Rudolfa. 

IJ šest sati na večer izašlo je posebno izdanje služ¬ 
benog Sila »Wiener Zeitung«, koje Je prvo donijelo 
vijest o tragediji u Mayerlingu. 

Službeni list je javljao: 

»Presvijetli Prestolonasljednik uputio se je prekoju- 
čer na lov u Mayerling, u društvu više gostiju, rnedju 
kojima je bio pozvan Princ Filip Koburški i grof Hoyos. 
Njegova cesarska kraljevska Visost nije se jučer najbolje 
osjećala, pa se je zato i izvinio, što nije mogao prisu¬ 
stvovati familijarnoj dvorskoj večeri. Kad su se lovac i 
gosti sastali danas ujutro i kad se presvijetli prestolo¬ 
nasljednik nije pojavio, potražiše ga, ali su bili poraženi 
od strašne boli, kad su doznali, da je presvijetli presto¬ 
lonasljednik od udarca kapi ispustio svoju plemenitu 

dušu«. 


! 78 


Tako je od riječi do riječi glasila vijest, štampana 
u službenim novinama Habsburške monarhije koje su 
obično donosile samo službene vijesti, ukaze i t. d. 

Tako je lagala Austrija! 

U Austriji je bilo ljudi, koji uopće nisu čitali drugih 
novina osim Službenih. Takovih je bilo naročito u redo¬ 
vima državnih namješetnika. 

Da bi se shvatio mentalitet i odgoj austrijskih či¬ 
novnika, neka posluži ova istinita i živa anekdota, prigo¬ 
dom sloma i pada habsburške monarhije: 

U vojnom ministarstvu u Beču sjedio je stari oficir 
koji je prije rata bio penzioniran, ali je za vrijeme rata 
na svoju vlastitu molbu reaktiviran i postavljen za arhi¬ 
vara nekog sporednog odjeljenja. 

Kada je 1918. car Karlo pobjegao i monarhija se 
srušila, razbježaše se vojnici na sve strane zbacivši sa 
sebe uniforme. U Beču i čitavoj monarhiji sastaše se na¬ 
rodna vijeća, da preuzmu vlast u svoje ruke. 

A naš arhivar? Sjedio je u svojoj koncelariji sla¬ 
žući i dalje spise. Kada je jedno jutro izaslanik revolu- 
cijoname vlade preuzimao bečko vojno ministarstvo, 
ovaj upravi arhivaru riječ: 

— Idite doma. Nema više monarhije. 

— Pa... ja nijesam još ništa čitao u službenom li¬ 
stu »Wiener Zeitung« — reče stari arhivar. 

Ne samo da je Austrija lagala lakovjernoj novinskoj 
publici, smatrajući novine valjda samo kao sredstvo za 
širenje laži, — nego je lagala i stranim diplomatima kao 
i stranim dvorovima. 

Franjo Josip je sa svojim potpisom razaslao tele- 
giame svim okiunjenim glavama i predsjednicima repu¬ 
blika,^ »da mu je sin preminuo od srčane kapi«. 

Čitav telegrafski promet kritičnog dana 31. siječnja 
za inozemstvo je bio zabranjen, a tek sutradan dozvo¬ 
ljen — uz cenzuru. 


179 


Medjutim je u tu službenu laž malo tko vjerovao, a 
pogotovo ne inozemstvo, koje je nekoliko dana kasnije- 
donosilo senzacionalne izvještaje o Rudolfu. Skoro su se 
svi izvještaji slagali u tome, da je Rudolf zatečen u May- 
erlingu sa jednom damom, i da ga je ljubomorni supar¬ 
nik udario šampanjskom flašom po glavi, od čega je na 
mjestu pao mrtav. 

Kasnije se je polako doznavala istina o zajedničkoj 
smrti sa lijepom barunicom Mary Vetsera. 

Križale su sve moguće verzije, koje se šire do da¬ 
nas. 

Austrijski dvor je nastojao čak da djeluje na najve¬ 
će medicinske kapacitete — profesore sveučilišta, da bi 
ovi dali stručno službeno mišljenje i potpisali zapisnik, 
da je Rudolf umro od srčane kapi. 

Tu je ulogu u ime dvora odigrao grof Bombelles, 
koji je pozvao profesore bečke univerze i to obducenta, 
pročelnika patološko-anatomskog instituta prof. Dra 
Hansa Kundrata i profesora sudske medicine prof. Dra 
Eduarda von Hoffmann-a, a ove je sa grofom Bombelle 
som dočekao dvorski liječnik i carski lični i tjelesni l|e- 
kar Dr Herman Widerhofer. 

— Želja je Njegovog Veličanstva, kao i zbog naro ¬ 
čitih dinastičkih i državnih razloga, da bi Vi gospodo 
liječnici, potvrdili jučerašnju vijest službenih novina 
»Wiener Zeitung«, da je Njegova Visost prestolonasljeđ 
nik preminuo od srčane kapi. 

Poslije kratkog razmišljanja i dogovora liječnika 
dvorski liječnik Dr Widerhofer je izjavio, da je to jedi¬ 
no moguće, i da je njegovo stručnjačko uvjerenje tako- 
djer, da je Rudolf umro od kapi. 

Med'jutim su se Dr Kundrat i Hoffmann usprotivili 
tome, pa su poslije izvršene obdukcije mrtvog tijela Ru- 
dolfovog učinili zapisnik, u kojem stoji, da je smrt Ru- 

Nadvojvoda Salvator — Johann Orth 






dolfova nastupila od revolverskog metka, koji je probio 
lubanju iza lijevog uha. U posljednjoj točci zapisnika 
stoji, da je prema analizi mozga ustanovljeno, da je »Ru- 
dolf bio abnormalno duševnog stanja i da je bez sum¬ 
nje počinio samoubojstvo u momentu duševne rastroje- 
nosti«. 

Zašto je Franjo Josip htio sakriti istinu? 

Pošto je Rudolf počinio samoubojstvo, ovaj je mo¬ 
rao biti zakopan bez ikakovih katoličkih crkvenih obre¬ 
da. Franjo Josip je telegrafski zamolio papu, da bi mu za 
sina dao odrješenje, ali se je ovome usprotivio kardinal 
Rampolla, koji je stajao strogo na principu kršćanske eti¬ 
ke, te nagovarao papu, da uskrati crkveni obred na spro¬ 
vodu Rudolfa, tim više, što je do ušiju Vatikana doprla 
vijest, da je Rudolf prije samoubojstva ubio svoju lju¬ 
bavnicu barunicu Mariju Vetsera. 

Poslije dugog telegrafskog izvještavanja, napokon 
je nadjena formula iznesena od bečkog anatoma Dra 
Rokitansky, koji je zastupao mišljenje, da crkveni obred 
može i mora biti, ako je netko počinio samoubojstvo u 
— neuračunljivom duševnom stanju.' 

Franjo Josip nije zaboravio bio na kardinala Rarn- 
pollu. Kada je ovaj poslije dugog niza godina bio najoz¬ 
biljniji kandidat za papu, Franjo Josip je stavio svoj 
veto i Rampolla nije postao papa, ma da ga je bio za 
takovog već izabrao kardinalski conclave. 

Franjo Josip je htio zabašuriti smrt Mary Vetsere. 
U nijednoj novini nije objavljena njezina smrt. Tek po¬ 
slije godinu dana javile su bečke novine, da je barunica 
Mary Vetsera preminula od upale pluća u — Veneciji. 

Davno je ona prije toga trunula na seoskom groblju 
u Heilingenkreuzu. 

Pogreb Mary Vetsere obavljen je u najvećoj tajno¬ 
sti noću 31. siječnja. Ministar predsjednik grof Faaffe 

povjerio je tu stvar policijskom komesaru Gorup-u, koji 
je uz pomoć policijskog komesara Habrde i nekolicine 
detektiva obavio taj posao. 

Spomenuti policijski komesari donijeli su opatu 
Griinebbcku, pod čijom je brigom stajalo groblje u Heili- 
genkreuzu, pismo grofa Bombellesa, u kojemu je dvor¬ 
ski meštar molio opata, da se mrtvo tijelo neke dame 
koja je počinila samoubojstvo zakopa u najvećoj tajno¬ 
sti. 

Te kritične noći padala je kiša kao iz kabla. Oko po¬ 
noći u najvećem blatu kotrljala su se kola, u kojemu je 
sjedeći bila postavljena lješina nesretne Mary i tek na 
groblju stavljena u drvenu škrinju i zakopana, kao da je 
prokleta. . 

Zašto je i poslije obavljenog protokola o samouboj¬ 
stvu Rudolfa Franjo Josip još uvijek krio istinu? 

Povod samoubojstvu Rudolfovom je mogao biti i 
neznatan, ali su razlozi možda bili mnogo i dublji. 

Nije bez razloga i ne stoji bez veze činjenica, da je 
poslije Rudolfove katastrofe nadvojvoda Johann Sal- 
vator isključen iz habsburške familije, te je ovaj uzevši 
gradjansko ime Johann Orth, ukrcao se kao kapetan na 
jednoj ladji, na kojoj je kasnije doživio katastrofu negdje 
na obalama Južne Amerike, te našao smrt u hladnom 
moru oceanskom. 

Tvrdi se, da je sa Rudolf om snovao urotu protiv 
Franje Josipa i Johann Salvator te da je ozbiljno sprem¬ 
ljen plan, da se zbaci Franjo Josip, u cilju da na austrij¬ 
sko prestolje zasjedne Salvator, a na madžarsko — Ru¬ 
dolf. 

U historiji imamo sličnih dogadjaja. 

I Don Carlos najstariji sin španjolskog kralja Filipa 
II. (iz prvog braka sa Marijom od Portugala) zadojen li¬ 
beralnim idejama spremao je revoluciju protiv oca, ali 

ovaj doznavši za plan svoga sina, dade ga zatvoriti (18. 
I. 1568) te od kazuista i inkvizitora osuditi na smrt tako, 
»da mu se danomice sipa u hranu mala količina otrova, 
koja je djelovala polako, ali sigurno«, tako da je nekoliko 
mjeseci kasnije (24. VII. 1568) faktično Don Carlos umro. 

I Filip II. slao je lažna cirkulama pisma španjolskim 
grandima i ostalim evropskim dvorovima, o smrti svo¬ 
ga sina Don Carlosa, samo je istinu pisao — papi Piju V. 

Filip je svima zašutio istinu o razlozima smrti Don 
Carlosa, samo nije laž htio da kaže papi, smatrajući ga 
svojim ispovjednikom. 

A Franjo Josip? Pokušao je nalagati te zabašuriti 
istinu o Rudolfu... čitavom svijetu, pa i — papi! 

Nije li i Franjo Josip odigrao ulogu svoga kraljev¬ 
skog kolege Filipa II. španjolskog!?! 

Franjo Josip bio je krvničkog instinkta, što dokazu¬ 
je i činjenica, da je za vrijeme revolucije 1848 godine u 
Madžarskoj dao objesiti revolucijonarne generale, ma da 
je te generale porazila i zarobila ruska vojska, koja je 
sa hrvatskim generalom i banom Jelačićem ugušila ma¬ 
džarsku bunu i — ma da je Franju Josipa za pomilovanje 
molio i ruski car, glavnokomandujući vojske, koja je 
bila zarobila te madžarske generale. 

Kada je poslije katastrofe u Mayerlingu, jedan di¬ 
plomata zapitao belgijskog kralja, oca Rudolfove žene 
Stefanije, o razlogu smrti posljednjeg austrijskog presto¬ 
lonasljednika, onda mu je kralj odgovorio: 

— Sve verzije o Rudolfovoj smrti su još uvijek 
ljepše i bolje od prave istine. 

Begijski kralj, tast Rudolfov, kao da je znao pravu 
istinu, ali je smatrao da je najbolje o njoj ne govoriti. 

I Filip II. je zakopao dokumente o uzrocima smrti 
svog sina Don Carlosa, kao što je i Franjo Josip te do¬ 
kumente povjerio svom ministru predsjedniku grofu 

Taaffe, sa naredbom, da ih ne smije nikome izručiti ni 
objelodaniti, nego eventualno poslije smrti Franje Jo¬ 
sipa. 

Dokumente je grof Taafe sakrio u svom dvorcu u 
Ellischau, koji je 1921 — izgorio. 

Da li su izgorili i dokumenti? 

Možda će i oni jednoć ugledati svijetlo svijeta, ako 
se nisu pretvorili u prah i pepeo... 

XXI. 

Jesen Elizabetinog života 


Tragedija Rudolfa i Vetsere u Mayerlingu djelovala 
je na Elizabetu sverazorno. Ništa joj nije pošteđjeno, a 
najmanje živci. 

Neke su strane novine poslije tragedije u Mayerliu- 
gu donijele vijest, da je Elizabeta sišla s uma, ali to nije 
bilo tačno. 

Elizabeta je doduše zadobila potres živaca, ali joj je 
pamet ostala bistra, uza sva fizička poremećenja, koja 
su skoro skršila nježni organizam žene, koja je u životu 
doživila toliko burnih i potresnih dana i životnih razo¬ 
čaranja. 

Tri momenta u njenom životu su skoro slomila nje¬ 
zinu bez sumnje plemenitu dušu, ali je ipak prebrodila 
sva tri udarca. 

Prvi udarac bilo je razočaranje u braku, kad je do¬ 
živila sramotu, da ju je vlastiti muž obdario neizlječi¬ 
vom bolesti, koju je dobio od nepoznate seljanke prigo¬ 
dom jednog bračnog dezerterstva. 

Drugi udarac sudbine bio je, kada je Ludwig 11.. 
kralj bavarski, njezina ljubav i jedini čovjek, koji ju je 
ne samo potpuno razumjevao, nego i duboko volio —- 
tragično završio proglašen ludim. 

Treći udarac bila je smrt Rudolfova. 

Elizabeta je najveću krivnju zbog Rudolfove kata¬ 
strofe pripisivala njegovoj supruzi Štefaniji. 

Nije bez značaja, da Elizabeta nije više na svoje 
oči vidila niti htjela viditi Štefaniju, ma da je ova s Ru- 
dolfom imala kćerku, koja je nosila ime — Elizabeta! 

Elizabeta je poslije Ludwigove katastrofe živila kao 
ranjena lavica, koja je u neprestanim putovanjima tražila 
melem svojoj bolnoj duši, ali ga nije našla. 

Udarac zbog Rudolfove smrti bio je drugi val bo¬ 
la, koji je bacio Elizabetu u agoniju života. Tu svoju je¬ 
sen života provodila je kao parobrod sa pokvarenim ma¬ 
šinama na oceanskoj uzburkanoj pučini, čekajući čas, 
kada će doći malo jači val, da ga zaklopi i — potopi! 

Nije bez razloga više puta svojoj pratnji opetovala 
misao: 

»Ima dogadjaja u životu, koji čovjeku satru i ubiju 
srce i dušu, a tijelo još živi...« 

Tako je živila i ona. 

Ludwigova smrt ubila joj ge srce a Rudolfova dušu; 
čekala je samo treći udarac, koji će joj satrti i tijelo. 

Jesen svog života provodi Elizabeta bez plana i ci¬ 
lja. Putovala je kao ukleti Holandez ili kao što naš Kranj- 
čević reče: 

»Da se podje makar kuda 
niz neznano, prazno polje 
mrtvo, pusto, beskonačno ...« 


U jesenskoj tami života obasjao bi njezin dom kat¬ 
kad zračak svjetlosti, ali ta svjetlost nije dopirala do 
njezine duše, koja je bila — mrtva. 

Uoči Božića, poslije Rudolfove smrti, • udala joj se 
kćerka Marija Valerija za toskanskog vojvodu Franza 
Salvatora. Ma da se je izvana i »službeno« radovala tom 


dogadjaju, pošto je ljubila i volila svoju kćerku, ipak je ni 
taj dogadjaj nije mogao razveseliti u onoj mjeri, kako 
obično razveseljava svaku majku vjenčanje ljubljene 
kćerke. 

Godine 1888 umro joj je otac vojvoda Max, a četiri 
godine kasnije preminula joj je i majka, Ludovika, koja 
je na vijest o Rudolfovoj smrti pala u krevet i nije se- 
više digla. I starija sestra Helena udata Thurn-Taxis 
umre joj na rukama u 56 godini života, pošto je zaželila. 
da je prije smrti vidi. 

* 


Poslije Rudolfove smrti Elizabeta je skoro svaki 
dan posjećivala Rudolfov grob, ali ne danju, nego noću.. 

Zaogrnuta u crnom kaputu, sjela bi u kočiju (bez 
dvorskih inicijala), i uputila bi se do kapucinske crkve 
patru gvardijanu i tihim.šapatom kao sablast rekla: »Mo¬ 
lim Vas, da me povedete do grobnice.« 

Fratar je s neugodnim osjećajem primao takove 
noćne posjete, ali je šutio i klanjao se bez riječi tužnoj 
carici, koja bi pola sata sprovadjala u molitvi nad 
lijesom svoga sina, u nizu carskih i kraljevskih bje¬ 
sova Habsburgovaca stotrinaestim po redu ... 


Kad bi joj dosadilo u Beču, otputovala bi tražeći 
promjene, razonode, zabave i lijeka, skoro po svim lje¬ 
čilištima i klimatskim stanicama, te gradovima Evrope 
i Sjeverne Afrike. 

Meran, Nizza, Monte Carlo, Biarritz, Krf, Kairo, 
Ženeva, Pariz, Miinchen itd., to su gradovi, u kojima 
Elizabeta provodi jesen svoga života. 

Nenadano i za njezinu pratnju neobično djelovala je 
Elizabetina želja, da ode na kraće vrijeme u Miramaire 









Franjo Josip kao neženja 

kod Trsta, u dvorac nesretnog Maksimilijana Habsbur¬ 
škog, cara Meksikanskog, kojeg su revolucionarci osu¬ 
dili na smrt i — strijeljali u Oueretaru (19. juna 1867). 

Tu je, u tom dvorcu, svoje posljednje dane u potpu¬ 
nom ludilu sprovadjala i Charlotta, Maksimilijanova 
žena. 

Što je vodilo Elizabetu u taj tajanstveni dvorac, 
pun tužnih uspomena, gdje je svaki komad pokućstva 
podsjećao na nesreću, žalost i tragediju, gdje je svaki 
portret visio kao sablast prikazivajući vojvode, koji su 
poginuli ili strijeljani, nadvojvode, koji su počinili sa- 
moubistvo ili umoreni ili pak sobe, u kojima su još visi- 
la odijela žene, koja je poludila na vijest, da su joj sma¬ 
knuti supruga!?!... 

Elizabeta sama šeće po tim pustim, ukletim soba¬ 
ma, u kojima ne bi nitko ni badava stanovao, čak ni bes- 
kućna sirotinja, jer su nesretne uspomene ipak jače od 
potrebe i neimaštine. 

Taj ukleti dvorac kao da draška bolesne živce Eli- 
zabetine, koja je obamrla od udaraca sudbine pod jesen 
života. • 

Poslije boravka u dvorcu »Miramare« Elizabeta se 
ukrcala na jahtu »Miramare« i otplovila na Krf. 

Njezin »Achileion« joj je utočište, u kojemu se osje¬ 
ća kao ikad umoran čovjek legne u toplo kupatilo. 

Njezin pratilac Dr Christomanos piše u svom »Dnev¬ 
niku«: 

»Jučer u ranu zoru ustadoh i podjoh preko »Božjih 
stuba« kroz Hermesov put. S mora se je dizala bljedoća 
jutarnje maglice, koja se je više osjećala nego vidila. Na 
nebu su se bile ugasile sve zvijezde, samo je još u zeni¬ 
tu svjetlila jedna ogromna. To je bio Sirius. Pod njim 

je bila osovljena velika crna cipresa, čiji se je vršak le¬ 
lujao na vjetru... Kad najednom izmedju stupova bije¬ 
log dvorca opazim crnu sjenu. To je bila ona (Elizabeta) 
Bio sam iznenadjen i namjeravao sam se povući, ali me 
je već bila opazila, te se je naglo približila... i rekla 
mi: Ja sam uvijek ovdje prije nego sunce grane... Vi 
ne smijete u ovo vrijeme nikad ustati. To je vrijeme, ka¬ 
da hoću da budem potpuno sama«. 


Tamo je u sijeni čempresa stajao kip obožavanog 
Heinea i novopostavljeni spomenik Rudolfa, kojeg je u 
mramoru isklesao Antun Chiattone, vajar iz Lugana. Na 
širokom postolju stoji mramorni stup, a na ovom meda¬ 
ljon sa poprsjem Rudolfa. Ženski genius sa raširenim 
krilima obujmio je stup i zagrlio Rudolfov lik. 


Poslije Krfa otputovala je Elizabeta u Francusku i 
to u Marsilju, a odavle na Korziku. 

Htjela je, da u Ajacciu, rodnom mjestu Napoleona 
Velikog, potraži ljudske tragove božanskog vojskovodje 
i cara nad carevima. 

Poslije Heinea, kojeg je obožavala literarno, Na- 
poleon je bio jedini, kojeg je obožavala lično — historij¬ 
ski, kao figuru, koja je bila uzor čovjeka, vojnika i — 
ljubavnika. 


Posljednjih godina Elizabetina života bila se je 
smanjila i njezina pratnja. Dra Christomanosa zamije¬ 
nio je Grk Mr. Pali, kao učitelj grčkog jezika, kojeg je 
nazivala »štapom« (Spazierstook); zatim ju je pratila 

grofica Sztaray i general Berzeviczy zamjenik dvorskog' 
meštra. Mr. Pali nije dugo izdržao u napornoj službi, jer 
je morao gotovo bježeći za caricom recitirati i mučiti se 
grčkim klasicima, po nekoliko sati na dan, katkad i po 

punih deset. _ 

Ovoga naslijedi Roussopoulos, profesor orijentalnih 

jezika na bečkom sveučilištu, a njega opet mladi Englez 
Mr. Barker, kojeg je carica upoznala u Kairu. Govorio 
je grčki, francuski i naravno engleski. Bio je dobar ko¬ 
zer i zabavan brbljavac. 

— Bi li me pratili na putu jedno dva mjeseca? 

— Pratio sam je trinaest — naime baš do smrti.. 
piše Mr. Barker. 


Umorna od putovanja po moru, zaželila se je malo 
švajcarskih brda. 

Tridesetog augusta 1898 odsjedne u Grand Hotel 
Caux (Svajcarska). Zaželila je, da još jednom vidi Evian, 
Pregny i Ženevu... 

Petog septembra naruči sobe za tri dame i jednog: 
lakaja u Hotel Beau Rivage (svratište, gdje je za prve 
konferencije Lige Naroda odsjela francuska i S. H. S. 
delegacija!). 

Devetog septembra, u osam sati ujutro, Elizabeta i 
grofica Sztaray s jednim lakajem otputuju u Pregny, u 
posjete barunici Rotschild. 

Barunica digne na vilu austrijsku zastavu, ali je na. 
molbu visoke gošće opet spusti, jer je ona htjela da bo¬ 
ravi incognito. 

Diner joj je izvanredno prijao, čak je popila i malo 
šampanjca mimo svog običaja. Na večer se vrati u Že¬ 
nevu. Slučajno je čitav grad ostao u tami, zbog kratkog 
spoja i jedva su našli hotel. 

•— Grofice, naslućujem veliku tugu. Kad se nasilno 
ugase sva svjetla, onda predosjećam žalostan doga- 
djaj. 

— Veličanstvo... to je bio samo slučaj. 

— Sve je slučaj. I život je slučaj i smrt je slučaj.. 

XXII. 

Atentat na Elizabetu u Ženevi 


Poslije napornog izleta po švajcarskim bregovima 
Elizabeta ode na počinak u Hotel Beau Rivage. 

Grofica Sztaray bilježi u svom dnevniku: 

»Carica je prije spavanja još naručila doručak za 
iduće jutro. Ja sam napisala jedno privatno pismo. Za 
vrijeme pisanja bacih pogled kroz otvoreni prozor na 
obližnja brda, koja su u svojoj tami izgledala da se pri- 
bližuju ... Samo je Mont-Blanc ostao nevidljiv. Imala 
sam nemirnu noć. Tek sam pred jutro usnula, ali me iz 
sna probudi krik, zov neki, i nisam više zaspala. Moj 
pogled padne na Mont-Blanc, čiji se je vršak žario od 
sunca, koje se je radjalo ...« 

Osvanuo je 10. septembra 1898. 

Grofica Sztaray pokuca na hotelska vrata Elizabe- 
tina. Kraljica je upravo uredjivala svoju dugu, bujnu, cr¬ 
nu kosu. 

— Veličanstvo, želim Vam dobro jutro. Kako ste 
spavali, ako smijem pitati? 

— Draga grofice, vrlo zlo. Ne znam ni sama, zašto 
nisam nikako mogla usnuti. Neko sam vrijeme slušala, 
kako je neko u noć pjevao talijanski, a onda mi je usto 
i svjetlo iz vana smetalo da zaspim. Ja mogu spavati 


samo u tami. Svjetlo i taj nepoznati trubadur, smetali 
su mi, a nisam imala toliko energije, da ustanem i za¬ 
tvorim prozor. Bilo je, mislim, tek oko dva sata, kad 
sam zaspala. A onda sam se opet naskoro probudila. — 
Mjesec mi je pretrgao san ... 

— I ja sam loše spavala, Veličanstvo. Sanjala sam, 
da me je u snu netko zovnuo, pa sam se od straha pro¬ 
budila i nisam više usnula. 

— Vi ste ružno sanjali? To mi se ne svidja. Ja ću 
Vas, grofice, vjerojatno u pogibelji još zvati u pomoć. 
Molim Vas, budite uvijek blizu mene. Ja osjećam neku 
pogibelj. 

— Veličanstvo, vi znate, da sam ja Vaša najvjer¬ 
nija pratilica i prijateljica. A sada, Veličanstvo, da Ii će¬ 
mo, kako ste izvoljeli jučer izraziti želju, danas otputo¬ 
vati u Caux. 

— Svakako! Parobrod ide u jedan sat i četrdeset 
minuta. Mi idemo s ladjom, a ostala pratnja neka ode 
prije nas, željeznicom u dvanaest sati. 


U jedanaest sati Elizabeta u društvu grofice Szta- 
ray napustila je Hotel Beau Rivage. 

— Idemo u trgovinu glazbala u ulicu Bonnivard, da 
pogledamo neku novu vrst orkestriona. Čitam reklamu 
u novinama, da je taj ariston (kako li se zove) vrlo do¬ 
bar i da potpuno imitira orkestar. Odoše. 

Trgovac Backer je pokazivao ariston, i umetao 
valjke pjevačice Adeline Patti, pa opere Aida, Carmen, 
Tannhauser i Rigoletto. 

— Pošaljite ariston sa dvadeset i četiri razna valjka 
mojoj djeci u Wallsee — a račun meni u hotel. 

Trgovac se je smjerno naklonio i Elizabeta izadje, 
te se vrati u hotel, da bi odjenula putnu toaletu. 

Grofica Sztaray bilježi u svom dnevniku: 

»Izgledalo mi je, da se carica predugo bavi u svojoj 
sobi. Zahvatila me je neka nervoza, da ne bi zakasnili na f 
parobrod, koji uvijek tačno odlazi, tim više, sto je prat¬ 
nja otputovala. Nisam se mogla načekati i odoh do ca- 
ričine sobe«. 

Elizabeta je pila mlijeko. 

— Veličanstvo, sada je sat i trideset minuta. Ima¬ 
mo samo deset časaka vremena. Moramo požuriti, da 
ne bi zakasnili. 

— Popite i Vi čašu mlijeka. Izvrsno je. Dobro je 
poslije ručka. Meni je vrlo dobro prijalo. 

Bio je sat i tridesetpet minuta, kada je Elizabeta u 
društvu grofice Sztaray i sekretara Fridricha Barkera 
napustila hotel. 

Uputili su se uz obalu jezera, prema pristaništu, mi- 
mo spomenika Karla od Braunschweiga. 

Elizabeta pokaže na kestenje uz obalu Ženevskog, 
jezera i reče: 

— Pogledajte, Irma, kako su divni, kad su u cvatu. 

1 u Schonbrunnu ima kestenja, koji cvatu dvaput godi¬ 
šnje ... Car mi je pisao, da su i tamo u cvatu. 

— Veličanstvo, zvižduk sa parobroda. To je po¬ 
sljednji signal prije odlaska. 

— Potrčite, da nam ne bi digli most. Evo i mene — 

reče grofici. 

— Požurimo i mi, nastavi Elizabeta sekretaru Bar¬ 
ijeru, koji je do tada išao uz desnu stranu Elizabetinu. 
Kad je grofica Sztaray potrčala, i ovi požuriše korakom, 
Barker predje na lijevu stranu Elizabetinu i slučajno 
baci pogled prema jezeru. 

Uz drvored šuljao se je neki tip, koji je pogledavao 
caricu i krio se iza stabala kestenja. Skakutao je od jed¬ 
nog stabla do drugog, kao da se skriva od nekih očiju, 
da ga ne bi opazile. 

Kako se je Elizabeta sa Barkerom žurila prema pa¬ 
robrodu, žurio se je i ovaj tip, te najednom potrči do 
carice, udarivši je snažno u prsa. 

Elizabeta od udarca pade na zemlju. 

Barker je izgubio prisutnost duha, ali se ipak sna¬ 
šao i pokušao podići Elizabetu, blijedu kao smrt. 

Krik caričin svrati pozornost grofice Sztaray, koja 
je bila pred njima na desetak-petnaest koračaja i ova 
se trčeći vrati natrag, da pomogne podići Elizabetu. 

Vika grofice Sztaray upozori obližnje slučajne pro- 

laznike * 

— Uhvatite lopova, okrao je austrijsku caricu. 

Neki potrčaše za atentatorom i stignu ga kod spo¬ 
menika Karla od Braunschweiga, te ga tu svladaju. 

Nedaleko spomenika neki kočijaš nadje i krvavu 
trouglastu turpiju. 

Elizabetu uzmu ispod ruke grofica Sztaray i sekre¬ 
tar Barker. ... 

Mnoštvo se svijeta sjatilo oko Elizabete, koje je mi¬ 
slilo, da joj je neki lopov ukrao zlatninu oko vrata. 

Na strku potrčao je i portir hotela Beau Rivage. 
koji je čitavo vrijeme očima pratio caricu. 

Ma da je Elizabeta u hotelu živila u strogom incog- 
nitu, portir je zaboravio na profesionalnu tajnu i pribli¬ 
živši se reče: 

_Veličanstvo, povratite se u hotel. Haljina vam se 

malo onečistila. 

Publika je tek sada doznala da je napadnuta dama 
— austrijska carica. 

Na neprestana pitanja sekretara Barkera i grofice 
Sztaray, Elizabeta reče: 

— Nije se ništa dogodilo. 

_ Veličanstvo, ne bi li bilo bolje, da se vratimo u 

hotel. 

— Zašto? Idemo na parobrod, jer ćemo inače za¬ 
kasniti. 

Kad su stupili na ladju upita Elizabeta: 

— Što je htio taj čovjek? Da mi ukrade sat i lanac? 

Čim stupiše na parobrod, mornari digoše most i la- 
dja otplovi... 

— Zar ne, da sam blijeda? 

— Da, malo, — reče grofica Sztaray, — možda od 
straha. Da li vas što boli? 

H 4 — Ne znam ni sama, osjećam, da mi nije dobro. 

Dok se je parobrod udaljivao, sa obale vikne portir 
hotela Beau-Rivage: 

— Lopova su uhvatili... 

— A što je htio? — reče Elizabeta grofici Sztaray.. 

Najednom se lice Elizabetino preobrazilo i dobilo 
grčeviti izraz bola. 

— Nešto me boli u prsima... Ali ipak ne znam si¬ 
gurno ... 

Odoše prema zapovjedničkom mostu u namjeri, da 
nadju naslonjač. 

— Primite me, meni je zlo... i Elizabeta poslije tih 
riječi spusti glavu i poklekne. 

— U pomoć ... malo vode ... Ima li na parobrodu 
liječnika?... — kriikne pljačljivim glasom grofica Szta- 
ray. 

Elizabeta sklopi oči i spusti se svom težinom na 
groficu Sztaray, koja klekne. 

Putnici na parobrodu okružiše dvije nepoznate da¬ 
me. Englez Mr. Dreysset progovori prvi: 

— Bilo bi bolje, gospodjo, da bolesnu damu prene- 
sete gore na palubu, na svježi zrak. Još jedan gospodin 
nijemo se približi te sa Mr. Dreyssetom podigoše polu¬ 
mrtvo caričino tijelo. 

Elizabetu položiše na jednu klupu. Grofica Sztaray 
otkopča joj gornju haljinu. 

Suputnica Madame Dardelle donese flašicu Eau de 
Cologne i pospe Elizabetino lice, da je malko osvježi. 

Mr. Dreysset uzme nožić i preteže tijesni caričin 
steznik. S kolonjskom vodom masira lice, grlo i gornji 
dio prsa. 

Netko donese flašicu etera i postavi otvor bočice 
ispod Elizabetinog nosa. 

Elizabeta malko otvori oči, kao da se je probudila 
iza sna. 

Slabim, krhkim, paučinastim glasom reče nepozna¬ 
toj dami: 

— Merci! 

Očima lijeno baci pogled na sakupljene ljude i ugle¬ 
davši groficu Sztaray, reče polaganim, nježnim glasom, 
kao da dolazi s onu stranu života: 

— Sto se je ... samnom ... dogodilo ...?... 

Odmah zatim padne u nesvijest. 

Grofica Sztaray razgali joj potpuno prsa u namjeri, 
da je masira, ne bi li joj to pomoglo i na svoje zaprepa¬ 
štenje ugleda na lijevoj strani košulje od batista, tamno¬ 
crvenu krvavu mrlju u veličini dvokrunke. 

Nervozno rasparavši košulju, na prsima, u visini 
samog srca, opazi trouglastu ranicu, iz koje je malko 
curila krv. 

Sada se otkrila strahovita istina, 

Elizabeta je umorena. 

Grofica, kao da je poludila, skoči do zapovjedničkog 
mosta plačući i vičući: 

— Gospodine kapetane, na vašem parobrodu leži 
smrtno ranjena austrijska carica Elizabeta. 

— Milostiva, nažalost nemam na parobrodu liječ¬ 
nika i nastavi zapovjedničkim tonom svom časniku: 

— Potražite, možda se na ladji nalazi koji putnik, 
koji je liječnik i najednom zaokrene kolom, koje dirigira 
kormilo, te uputi parobrod smjerom natrag — pristani¬ 
štu. 






Grofica Sztaray produži tronutim glasom:_Ne mo¬ 

žemo je tako pustiti, da umre bez liječničke pomoći i 
bez svećenika. 

Žurim natrag, milostiva, — glasio je odgovor 
kapetana g. Rouxa. 

Grofica se jecajući vrati natrag Elizabeti te klekne 
uz nju, sklopivši ruke, moleći se Bogu za ozdravljenje. 

Elizabeta leži na drvenoj klupi, zatvorenih očiju, u 
dubokoj nesvijesti... 

U agoniji je. 

XXIII 


Zašto je Luccheni umorio 
Elizabetu ? 

Parobrod se je sa ranjenom Elizabetom medjutim 

vratio i pristao uz obalu. 

Kapetan daje upute mornarima. 

Improvizirana je nosiljka. . 

šestorica mornara iznose Elizabetu iz ladje. Pokri¬ 
vena je svojim crnim putničkim ogrtačem. 

Sprovod se uputio do Hotela Beau Rivage. 

Svi znadu tko je ranjena dama. 

— Da li je još živa? 

_* Da, ja sam vidio, kako je makla desnu ruku - 
reče netko iz publike. 

Kad je pratnja stigla u hotel, vlasnica svratiste 
Beau-Rivage, alarmirala je nekoliko doktoi a i - - iavl • 
ujedno policiji, da je carica Elizabeta ranjena. 

U hotel dojuriše dvojica liječnika Dr. Golay i Dr. 
Meyer. 

Doktori pokušavaju izmjeriti dubinu zadane lane. 
Ne uspijeva im. Otvor rane se je s kožom pomakao, po¬ 
što je otkopčan steznik. 

Otvoriše na ruci venu. Krv ne curi... 

— Nažalost nema više pomoći — reče liječnik Dr. 
Golay. 

U sobu ulazi svećenik, koji joj podijeljuje sveopće 
oproštenje. 

Doktor kroz zube žalosnim tonom iscijedi jednu 
riječ: 

— Mrtva! 

Bilo je dva sata i četrdeset minuta. 


Liječnici izadjoše iz sobe. 

Dolaze predstavnici švajcarskih vlasti i ženevske 
policije. 

Po zakonu se mora provesti obdukcija mrtvog tijela. 

Razašilju se prvi telegrami u Beč. 

Dolazi sudska komisija. Formalnosti, koje traže svi 
zakoni. 

Dolazi biskup iz Freiburga i časne sestre, koje ču¬ 
vaju mrtvo tijelo caričino. 

Na glas o atentatu dojuri u Ženevu i austrijski po¬ 
slanik u Bernu grof Kuefstein. 


Slijedećeg dana 11. septembra poslije podne izvrše¬ 
na je liječnička obdukcija. 

Liječnici otvoriše prsni koš, da ustanove položaj 
rane. 

Udarac sa trouglastom turpijom bio je tako snažan, 
da je rana bila duboka osam i pol centimetara, turpija 

je slomila četvrto lijevo rebro, probila pluća, a sice pio- 
burazila od vrha do dna, tako da je vršak turpije izašao 
vani na dolljnju stranu srca ... 

Oružje je bilo neobično zaoštreno. Krvarenje bilo 
je razmjerno slabo. 

Elizabeta je ranjena, probita srca, živila još raz¬ 
mjerno dugo. 

Po naredbi državnog prokuratora fotografirana je 
rana. 

Oružje: trouglasta turpija bila je deset centimetara 
duga, zasadjena na drvenom držalu dugačkom osam 
centimetara. 

Obdukciji prisustvuje i policija, koja je već imala u 
rukama ubojicu. 

Odmah je državni prokurator odredio suca istraži¬ 
telja g. Auberti-a. 


A- 


— Dovedite mi tog, koji je ubio austrijsku caricu - - 
dade zapovijed Auberti podčinjenim tamničarima: 

Atentator, surovog lica, izgleda kao čovjek tridesetih 
godina. Tupog, svinutog, košćatog nosa i neuredjene 
kose sa malim brkom. Ukočenog pogleda i brutalnog iz¬ 
gleda. Iz očiju mu sikti plamen mržnje i nezadovoljstva. 
Lice tako reći zardjalo, kao da su ga već udarale olu¬ 
je života. 

— Kako se zovete? 

— Luigi Luccheni... — reče atentator svoje ime 
suhim, teškim glasom, sa nekom odrešitošću, kao da ga 

pita sudac zbog nekog svjedočanstva, a ne zbog umoi - 
stva. 

— Koje ste narodnosti? 

— Talijan! 

— Gdje ste rodjeni? 

— U Parizu. 

— Kada? 

— 21. aprila 1873. 

— Dakle Vama je dvadeset pet godina? 

— Tako nešto ... reče sumornim glasom ubojica. 

— Gdje ste posljednji put bili prije nego ste došli u 
Ženevu? 

— U Lausanni... 

— Što je vaša majka? 

— Talijanka, radnica. 

— A otac? 

— Ne poznam ga. Ne znam, da li ga je poznavala i 
moja mati... 

— Gdje ste sproveli svoju mladost? 

— U Italiji, u Parmi. 

— Kod koga? 

— U sirotištu. Otpušten sam iz te kuće kao deset¬ 
godišnji dečko i uputio se na zanat. Bio sam nosač, tr- 
honoša, bravar, mornar, tvornički radnik. Svega po 
malo. 

— Jeste li odslužili vojsku? 

— Jesam u Napulju, a zatim sam primio službu kod 
princa od Aragonije. 

— Kakav je to bio gospodin? 

— Pederast... 

— I vi ste ... 

—_onda sam pobjegao, kad mi se je to zgadilo.. 


— Kakovih ste političkih načela? 

— Anarhist. 

— Zašto? Što vas je ponukalo da postanete anar¬ 
hist? 

Luccheni nije dao odgovora. 

— Znate li, koga ste ubili? 

— Znam. Austrijsku caricu. 

— Kako ste došli na tu ideju, da umorite ženu, ko¬ 
ja je privatno došla zbog liječenja u našu neutralnu dr¬ 
žavu ? 

Nisam imao namjere da ubijem nju. 

— Nego? 

— Jednu drugu ličnost. Došao sam u Ženevu, da 
ubijem jednu okrunjenu glavu. Koga? Bilo mi je sasvim 
svejedno. Jedan vladar je morao poginuti od mog bo¬ 
deža. Rečeno mi je, da u Ženevi boravi Herzog od Or- 
leamsa i odlučio sam onda, da njega ubijem. Nisam ga na¬ 
šao. Tražio sam ga u Evianu. Nije ga bilo ni tamo. Sva 
ki pm bi mi pobjegao ispred nosa. 

— Kako ste znali, da je ta dama carica Elizabeta? 

— Vidio sam je prvi put u Budimpešti godne 1894. 
i prepoznao sam je. 

— A odakle vam oružje? 

— Kupio sam ga kod staretinara u Lausanni. 

Daljnja ispitivanja suca istražitelja Auberti-a nisu 
mogla dati jasniju sliku o pozadini atentata. 

Luccheni je poricao da ima pomagatelja i sauče- 
snika. 

Ništa nije koristilo, da bi se doznalo i otkrilo gnije¬ 
zdo anarhista, koje je osudilo bilo na smrt vojvodu od 
Orleansa i da li je ovo bilo osudilo i caricu Elizabetu, 
ženu, koja je kraljevsku krunu nosila više kao križ, nego 
kao — krunu! 

Atentator Luigi Luccheni i na sudu je opetovao 
skoro isto, što je izjavio pred sucem istražiteljem. 

Opetovao je po ne znam koliko puta, da nije imao 
nikakovih saučesnika i da je odlučio umoriti člana bilo 
koje dinastije. Budući da mu nije uspjelo ubiti princa od 
Orleansa, ubio je prvu kraljevsku osobu, na koju je na¬ 
išao, a to je slučajno bila Elizabeta. 

Švajcarski sud ga je osudio na doživotnu tamnicu, 
budući da u toj republici ne postoji smrtna kazna. 

Medjutim Luccheni nije dugo poživio. Pošto je od¬ 
sjedio nekoliko godina robije, dosadio mu je život u tam¬ 
nici i jednog ga dana nadjoše mrtva. Objesio se o ručnik, 
zavezavši ga za gvozdenu rešetku prozora. 


Austrijska desničarska i švajcarska ljevičarska 
štampa, prigodom atentata na Elizabetu, napadala je 
švajcarsku policiju, što nije svojim agentima čuvala i osi¬ 
gurala život Elizabetin od mnogobrojnih sumnjivih ele¬ 
menata. 

Švajcarska je bila onda sijelo i gnijezdo svih poli¬ 
tičkih nezadovoljnika, nihilista, anarhista i ljevičara svih 
nijansa većine evropskih država. 

Medjutim se je švajcarska vlada branila, te je posli¬ 
je atentata upravila austrijskom ministarstvu vanjskih 
poslova akt, u kojem je izmedju ostaloga navadjala: 

»Čim je Nj. V. carica i kraljica Elizabeta stupila na 
švajcarsko tlo, poduzete su sve mjere sigurnosti, ma da 
se je znalo, da osoba austrijske carice nije svratila po¬ 
zornost nihilističkih organizacija. Šef policije kontona 
Waadt g. Vivrieux uza sve to dao je po svojim organi- 

ma pratiti caricu. Medjutim je carica opazila pratnju 
švajcarskih detektiva, pa je sama zamolila, da joj se ne 
dodijava suvišnom pratnjom, zatraživši energičnim to¬ 
nom, da se povuku svi organi sigurnosti što se tiče nje¬ 
zine osobe. I — dan prije atentata je šef policije Vivrieux 
povukao svoje ljude... Krivnja dakle ne leži na nepaž¬ 
nji naših vlasti« — glasio je akt švajcarske vlade. 

XXIV. 

Elizabetino posljednje 
putovanje 

Na večer 11. septembra postavljeno je Elizabetino 
tijelo u trostruki kovčeg, najprije olovni, pa brončani, a 
oba u treći lijes od hrastovine. Spremljeno je sve, da s 
posebnim vlakom bude odvežena u Beč. 

Sa ženevskih zvonika bruje teška velika zvona raz- 
našajući žalosne tonove atmosferom. 

Sprovod od hotela do ženevske željezničke stanice 
je veličanstven. 

Vojnici sa spuštenim puškama prave špalir. Za 
mrtvačkim kolima, koja vuku šest vranaca, ide pred¬ 
sjednik švajcarske vlade g. Gavard u pratnji ostalih mi¬ 
nistara i velikodostojnika i ogroman broj ženevskih gra- 
djana, kao i predstavnici četrdeset i sedam općina kan¬ 
tona, profesori, gimnazijalci i sveučilištarci, strana po¬ 
slanstva, dame u crnini i djevojčice u bjelini. 

Čitava Ženeva miruje. Zatvorene su sve trgovine 
i obustavljen posao u svim radnjama. 

Plavo ženevsko jezero mirno je kao plavo ogledalo. 

I parobrodarski promet je obustavljen u znak žalo¬ 
sti za velikom damom. 

Prije odlaska vlaka švajcarska vlada dostavlja pro¬ 
tokol prisutnom austrijskom poslaniku Kuefsteinu i ge¬ 

neralu Berzeviczyu, njenom bivšem pratiocu, koji po- 
tvrdjuje i potpisuje identitet pokojnice. 

Vlak sa mrtvim tijelom Elizabetinim stigao je u Beč 
15 . septembra, u 10 sati na večer. 

Beč je dočekao caricu u dubokoj tuzi (valjda zbog 
tragične smrti od ubojničke ruke), ma da s njom za ži¬ 
vota nije mnogo simpatizirao, jer je ona više volila 
Madžare od austrijskih Nijemaca, tim više, što je tri če¬ 
tvrtine svog života sprovela van Beča — na putova¬ 
njima. 

Na bečkoj Ringstrasse stoje visoki stupovi sprem¬ 
ljeni za sjajnu rasvjetu i veliku svečanost koja se imala 
obaviti 2. decembra prigodom pedesetgodišnjice vlada¬ 
nja Franje Josipa. 

Sve su pripreme obustavljene. 

Na tim stupovima odredjenim za sjajnu rasvjetu vi¬ 
se crne zastave, a svjetiljke su obavite crnim velom. 

Sprovod se je uputio do dvorske kapele. 

Na Elizabetinom lijesu u Hofburgkapelle postavljene 
su četiri kraljevske krune: carska kruna Marije Terezi- 
je, kruna madžarske kraljice, kruna nadvojvotkinje 
austrijske i kruna bavarske princese, a na podnožju Eli- 
zabetina insignia: na malom jastučiću par bijelih ruka¬ 
vica i njezina crna lepeza, s kojom je tako često skrivala 
lijepo lice od pogleda znatiželjnika. 

•*. 

Franjo Josip dočekao je lijes miran — bez riječi. 
Više službeno — ukočen, nego dostojanstven. 

Po svojoj prirodi tvrd, okorjeo i nepristupačan, iz¬ 
držao je i ovaj udarac čudnim otporom skoro isto kao 
smrt Rudolfovu. 

Za Elizabetu nije on mnogo osjećao. Njemu je srcu 
bila prirasla bečka glumica Katarina Schratt, kćerka ne¬ 
kog poštara iz Badena kod Beča, koja je kroz tri dece¬ 
nija ljepotom svoga tijela —- tješila starog Franju. 

Svakog dana u 5 sati u jutro čekala je ona svog: 
prijatelja u svojoj vili darovanoj od Franza Josefa ne¬ 
daleko Schonbrunna u Gloriettegasse broj 9, te ga te¬ 
tošila i mazila, davajući mu svakodnevno poleta za car¬ 
ski i kraljevski posao ... 

Ona mu je referirala više nego ministri, ona je ser¬ 
virala caru bečki »trač«, ogovaranja i prigovaranja dru¬ 
štvenog i političkog karaktera, dojavljivajući mu pojedi¬ 
ne dogadjaje i scene te »chronique scandaleuse« bečkog* 
višeg društva. 

Ministri su znali za tu vezu, a polako je to doznao 
i čitav Beč, pa ako je tko htio milost carsku, trebao je 
najprije dobiti milost madame Schrattove, koja je ordi¬ 
nirala i primala diplomate, ministre i ostalu gospodu., 
koja su tražila nešto od dvora.- 

Ona je bila most preko kojeg se išlo u Burg nepri¬ 
stupačnom caru. 

Tko se je zamjerio njoj, zamjerio se je i državi od¬ 
nosno svemogućemu onda monarhu, vladaru od pede¬ 
setak milijuna ljudi. 

Elizabeta je znala za tu vezu i nju to nije smetalo,, 
jer je cara smatrala samo blagajnikom za isplaćivanje 
svojih izdataka. 

Poslije bolesti koju je dobila od Franje Josipa, kod 
Elizabete je ugasnuo i posljednji plamečak simpatije, jer 
ljubavi nikad nije ni bilo. 

Ona je ljubila iskreno i duboko samo jednog čovje¬ 
ka, Ludwiga II. bavarskog, i poslije njegove smrti, sve 
je kavalire, koji su oblijetani okolo nje, smatrala samo 
predmetima za ispunjivanje izvjesnih prohtjeva i hi¬ 
rova ... 

❖ 

Elizabeta je bila dva dana izložena u dvorskoj ka¬ 
peli u Burgu. 

(Strijeiica pokazuje hotel Beau Rirafe) 




Na gornjem dijelu lijesa bio je stakleni prozorčie, 
kroz koji se je moglo viditi Elizabetino lice. 

Stotine hiljada ljudi, a najviše žena dolazilo je, da se 
pokloni i da posljednji put vide caričin lik. 

Zidovi kapele su zastrti teškim crnim draperijama, 
a nad lijesom na zidu stoji njezin grb i latinski natpis: 

ELISABETHA 
IMPERATRIX AUSTRIAE 
REGINA HUNGARIAE. 

Sa strane velikog katafalka stoje četiri gardista. Iz¬ 
gledaju kao kipovi. Ukočeni su, a oči im u onoj polutami 
izgledaju kao od stakla. 

Pred lijesom kleče dvije časne sestre i tiho mole. 
Izgledaju kao voštani kipovi. 

# 

Sedmi dan po Elizabetinoj smrti u isti sat, kad je 
preminula, postavljen je lijes na mrtvačka kola, da bude 
prevezena u groblje kapucinske crkve. 

Osamdeset biskupa sa kardinalom čekaju pred olta¬ 
rom kapucinske crkve. 

Car Franjo Josip ulazi u crkvu i s njim njemački 
car Vilim. Iza ovih ulaze Elizabetine kćerke a onda 
nadvojvode, nadvojvotkinje, vojvode, vojvotkinje i osta¬ 
la dvorska svita. 

Parada je tako ukočena, kao da se ide na bilo koju 
drugu ceremoniju, a ne na opijelo. 

Kardinal Dr Gruscha glasom napuklog zvona i pro¬ 
mukle boje izgovara: 

»Errete mich, o Herr, vom ewigen Tode am Schrek- 
kenstage, da Himmel und Erde erzittern und Du kommst, 
die Welt zu richten« ... 

U crkvi je grobna tišina. Ne čuje se ni plač ni je¬ 
caj. Vidi se samo na gdjekojem licu, kako ruka premješta 
bijelu maramicu crnim rubom s jednog oka na drugo.. 

Čuje se mukla zvonjava velikih zvona sa svih beč¬ 
kih crkava. 

Pratnja izlazi iz crkve. 

U podzemlje crkve odnosi se Elizabetin lijes. Prate 
ga samo Franjo Josip, Dr. Gruscha i pater gvardijan, 
onaj isti, koji je Elizabetu noću vodio do lijesa mrtvog 
Rudolfa. Lijes je postavljen u red ostalih carica i to pet¬ 
naesti po redu. 


Kao što joj za života nisu mogle biti udovoljene 
neke želje, Franjo Josip joj ni mrtvoj nije udovoljio. 

U oporuci je Elizabeta ostavila, da se njezino mrtvo 
tijelo sahrani na Krfu blizu njezinog dvorca Achileion. 

Oporuka je pogažena i možda ne samo u toj točki. 

Udovoljeno joj je jedino, da je poslije smrti ne sa¬ 
hrane na tri razna mjesta. 

Naime po statutima habsburške kuće, imaju se čla¬ 
novi ove sahraniti trostruko i to: srce u Augustinskoj 
crkvi, utroba u crkvi sv. Stjepana, a ostalo tijelo u ka- 
pucinskoj crkvi. 

Elizabeta je ostala čitava. Nijesu je komadali. 

Da je smjela napisati u oporuci, bez sumnje bi bila 
ostavila, da joj se srce zakopa uz njenog bratića Lud- 
wiga II. 


Franjo Josip je još istog dana nastavio svoj rad u 
kabinetu, i sutradan u pet sati ujutro bio je kao redovito 
— kod svoje prijateljice Katarine Schratt u Gloriette- 
gasse 9. 

216 


Ona je naslijedila Elizabetu i bila u stvari oko tri 
decenija neokrunjena carica Austrije ... 

Tko je upoznao Franju Josipa sa Katarinom Schratt? 
Zvuči ironično, ali istinito — sama Elizabeta! 

Ironija sudbine ... 


(Svršetak). 

DODATAK ROMANU: 


JOE MATOŠ/C: 

MO] BORAVAK NA KRFU 
- ELIZABETINIM TRAGOM 


Krf, zimi 1925. 


Došavši u Solun, bilo mi je žao, a da ne vidim Ate¬ 
nu. Kad sam vidio Atenu, onda me je uhvatila želja da 
vidim i najveću grčku luku Pirej. Kad sam vidio Pirej. 
onda mi se nije više vraćalo unatrag željeznicom, nego 
me uhvatila želja, da podjem parobrodom do Patrasa. 
Tek kad sam došao u Patras pogledavši geografsku kar¬ 
tu, vidim, da mi je bliže Jadransko more, nego da se 
kroz Makedoniju vratim natrag u Zagreb. Stoga sam 
odlučio, da preko Krfa odem na Sušak. 

Parobrod plovi uz klasične otoke homerskih juna¬ 
ka: Kefalonija, Itaka, Paksos, Antipaksos ... 

Tamno zeleni otoci vire iz vode, ali se pokriše pla- 
štem tamne noći. Slični su dalmatinskim n. pr. Hvaru ili 
Korčuli. Kao da su jednog roda. Ovuda je prije tridese¬ 
tak vi jekova plovio tadanji »Ukleti Holandjanin« od Ho¬ 
mera opjevani Odysej. 

Gledajući te otoke, kao da mi misli traže Nausikaju, 
Kirku i sirene, koje pjevaju mornarima ... 

Monotoni udarci vijka, koji vrteći se miješa more, 
tjera parobrod sve dalje i dalje, sjevernije i sjevernije, 
uspavljujući mi umorne oči. 

Osvane jutro. Kroz okrugli prozorčić kabine prika¬ 
že mi se divan otok s bijelim visokim kamenim kućama, 
kao ogromnim zubima, koji se kupaju u moru sunca, a 
korjen im pliva u zelenkastoj mirnoj vodi, koja je mirna 
kao jezero, tako da ne izgleda kao more. 

Desno: udaljeni mali otočić, pravi Bocklinov »Otok 
mrtvih«. To je Pontikonisi, a lijevo dugoljast njegov 
drug. To je Krf i do njega Vid — otok mrtvih... 

Bilo je zimsko, ali ovdje po temperaturi proljetno 
jutro. 

— Kapetane, koliko ostajemo? 

— Do podne, odgovori simpatični zapovjednik pa¬ 
robroda g. Mate Tonković, ali ako se ne vratite, ja ću 
vas pozvat zviždukom sirene. 

_ Idem da posjetim našeg konzula g. Anića, me- 

djutim vi zažviždnite triput, a mi ćemo kao galebovi na 
parobrod. 

I otputih se ladjicom do krfske luke, jer se je paro¬ 
brod usidrio daleko pred otokom. 

Rano je jutro, tek šest sati, ali ne namjeravajući du¬ 
že ostati, nisam održao konvencionalni bon-ton i ja lupih 
na vrata našeg konzulata, da probudim prijatelja i diuga 
Antu Anića, s kojim sam za vrijeme rata dijelio časni 
krst taoštva u gradu Šibeniku, bivšoj »austrijskoj« lat- 
noj luci na Jadranu. 

Odmah preko puta gimnazije, nedaleko obale, stoji 
klasična gradjevina i na njoj tabla: Konsulat Kr. SHS. 

Pokucam. Izadje djevojka rumenih obraza i skladnih 
linija. 

— Da li je g. konzul kod kuće? 

;— Je, gospud, al još spi, — odgovori slovensko 
dcklc 

— Budite ga i recite mu, da ga traži njegov prijatelj 
J. M. 

Dekle me povede u salon i za par minuta vidjeh se 
s Anićem poslije nekoliko godina. 

Poslije obligatnog počašćenja izadjosmo da vidim 
znamenitosti grada. 

Krf-otok ima sada oko 100.000 stanovnika, sa stoti¬ 
njak sela, dok grad broji oko četrdeset hiljada. 

Gradjen je u stilu skoro svih venecijanskih gradova. 
Sve kuće u kamenu, ulice uske i duge, a neke i vijugave. 

Na ulici život kao u primorskoj Italiji, čuje se uz gr¬ 
čki mnogo i talijanski jezik. Propaganda Italije je ovdje 
ogromna, ali ih Grci mrze kao i Turke. 


Talijani ga zovu Corfu, ali talijanskom lavu bez zu¬ 
ba nije nikad uspjelo da ovdje stavi na dulji rok svoju 
imperijalističku šapu. 

Kerkyra s malom varijantom ostala je Korkyra. 

Svi su otoci u jonskom, egejskom i jadranskom moru 
imali burnu prošlost, ali Krf je imao, izgleda, najburniju. 
Ovdje se je odigrala najstarija pomorska bitka u grčkoj 
povijesti. 

Nekad obitavan od Liburna, još prije Krista, posta¬ 
de kolonija Korinćana, te zbog njega se zametne strašan 
boj u historiji, poznat pod imenom peloponeškog rata. 

Zbog Krfa zaratile su se Atena i Sparta (god. 434 do 
432 prije Krista). Korinćani pozvaše u pomoć Spartu, a 
Krfljar.i Atenu i krv poteče potocima. 

I nisu se otimali samo Heleni. Dovle su dopirale i 
slavne naše ilirske galije, da osvajaju, dok nas u svjet¬ 
skoj povijesti ocrniše imenom pirata: gusara. 

A zar današnji kolonijalni ratovi nijesu slični osva¬ 
janjima gusara? 

Pavši pod rimsko gospodstvo, dijelio je Krf kasnije 
sudbinu ostalih jonskih otoka, dok se 1864. ne oslobodi 

i pade u krilo Grčke. 

Grad ulazi i u našu političku historiju, koja makar 
je još neobradjena, ipak bilježi značajan dan i godinu 
po krfskoj deklaraciji. 

Potpisana je u kući, najljepšoj i najvećoj, na sred 
trga, t. j. u kazalištu. 

Da li je bilo tu i glume neznam, ali je značajno, da 
je taj historijski akt sastavljen i potpisan u domu, gdje 
su se prije i poslije toga davale komedije, drame i.... 
tragedije, a često operete i farse. 

Izlazim iz grada s ovim mislima, i bacih pogled na 
Achileion. Tužni dvorac bivše carice Elizabete i kasnije 
vila »željeznog cara« Vilima, a i kralja Petra, utonuo je 
u more palma, smokava, uljika i južnog zelenila. 

Dvorac velikih uspomena. 

Dok je nježno srce nesretne i tragične majke u ovim 
dvorima ostavilo uspomenu nježnosti, drugi je tu njež¬ 
nost brutalno izbacio. 

Elizabeta je najvećem svjetskom liričaru podigla 
spomenik pred klupom, gdje je čitala i recitirala nježne 
i tople stihove njegovog »Lirskog intermezza«. 

»Moja patnja bol i tuga, 
u toj maloj knjizi stoje. 

Otvoriš li knjigu nvu, 
otvorit ćeš srce moje ...« 

Rekao bi naš veliki A. G. Matoš, da mu stihovi hva¬ 
taju za srce, kao tepanje djevojke, usnule od ljubavne 
umornosti u toplom zagrljaju. 

Čudna sudbina! 

Kad je Vilim na Krfu detronizirao poprsje pjesnika 
i udaljio njegovo toplo srce, koje je u ritmu kucalo pred 
likom nesretne i tužne kraljice, — skoro u isto doba 
anarhist Luccheni u Ženevi probode mekano srce te veli¬ 
ke dame, koja je s putovanjima htjela da zaboravi na 
svoju patnju, bol i tugu, koja se je krila u njenom srču. 

Heinea je zamijenio Ahil, u elanskoj pozi, s kopljem 
u desnoj i štitom u lijevoj ruci. Njemu se je divio i obo¬ 
žavao ga Vilim, ali i ovomu rat, veliki i neizbježivi bog 
Ares nadje Ahilovu petu ... 

Achileion, slavni dvorac ode ovih dana — na bu¬ 
banj. 

Grčka ga vlada najprije zaplijenila zbog nekih dugo¬ 
va njemačkog erara — prodala kao vola na pazaru, ko¬ 
jem je vlasnik odmetnik od vlasti... 

* 

Ovdje je naročito za zimsku sezonu bilo najomilje¬ 
nije obitavalište bivšeg cara Vilima. Godišnja relativna 
temperatura je 17° Celsiusa. 

Dvorac je sačuvan. Ima sve konforte, kao na pr. do- 
Vaijanje mora naročitim cijevima u veliki bazen, gdje 

Njegovo bivše Veličanstvo udostojalo uzimati’mor- 

kupelji. 

Najinteresantnija je njegova soba za rad, koja oda- 
J« i malu karakteristiku tog autokrate. 

, On nije sjedio, kad je radio, nego je -— jašio. 

Za stolom nije imao stolice, nego sedlo. Potpuno 
f>iravo sedlo, slično onome, na kojem je zapravo jašio na 
Konju. 

Ta stolica-sedlo je ujedno i najkarakterističniji ko- 
mrd cijelog pokućstva. 

Vilim je u posljednje vrijeme, kako mi tvrde u Grč¬ 
koj, pokušavao da se vrati na Krf, i da tamo živi, ali 
grčka vlada je to odbila iz razumljivih razloga. 

* 

Krf. ma da se nalazi na periferiji države, raspoložen 
je antidržavno. Ogromna većina izbornika je protiv »he¬ 
lenske demokratije«, te se izjaviše za rojalističku orijen¬ 
taciju. 

Nema sumnje, da uzrok tom razlogu treba tražiti 
medju ostatcima nedavne prošlosti i prisustva velike 
kraljice i još većeg cara, od čije uspomene još mnogi 
žive, prepričavaju anegdote o ... darežljivoj ruci (od¬ 
nosno milostinji) bivših okrunjenih glava. 

,^ z Vilima i Elizabetu ostavili su uspomene ovdje i 
brbi. Naći je i po kojeg čovjeka, koji zna nekoliko riječi 
srbijanskih ratnika, naročito neke izreke ne baš salon¬ 
skog žargona. 

Nekoliko godina su bili ovdje ostatci preko-albanske 
armije i sjedište vlade, koja u političkoj historiji nosi na¬ 
ziv: Krfska vlada. 

Naravno tu su i grobovi ispaćenih i izgladnjelih bje¬ 
gunaca, koji nisu mogli da izdrže albansku Golgotu. 

Prije nekog vremena poslala je beogradska vlada 
, ovamo neku komisiju, da pregleda te grobove. I dok je 

komisija sebi zaračunala oko sto hiljada dinara putri 
troška, dotle je na tim grobovima, ta ista vlada, pot 
šila dvije hiljade drahmi, svota, »za koju se može kui 
jedno magare na Krfu«, kako točno lece Crnjanski. 

Kad su svojevremeno nahrupili i ovamo kao i u os 
loj Grčkoj, prisilni bjegunci iz Male Azije, u pomanj] 
nju gorivog drva opljačkaše na grobovima drvene kri¬ 
ževe. 

Groblje — bez krstova! 

A malo dalje, pri moru, naći je mnoštvo kostiju i lu¬ 
banja ljudskih, koje rasi'jane stoje na žalu, kao da su tu¬ 
da prošle vojske gladnih hijena... 

To su srbijanski grobovi »neznanih junaka.« 


Parobrod još nije dao znak na odlazak, ali ja pobje¬ 
goh iz tog grada, obliven rumenilom stida, dok mi je u 
ušima još zrfjila rečenica beogradskog čaršijskog la- 
mardžije: — Mi smo ginuli na Kajmakčalanu ... 

Nažalost te rasijane lubanje na krfskom žalu — ne¬ 
maju jezik. 

Ostavljam Grčku. 

Naš parobrod digao sidro i pošto je zazvizdnuo tri¬ 
put (iz kurtoazije) bijela para zabruji nad našim glava¬ 
ma, kao da je i sam parobrod htio da digne šešir — ko¬ 
jeg nema. 

I to ne jedanput, nego triput zaleprša pepeljkasto- 
bijela para kao trostruko mahanje rupcem — koji is ■ar- 
Ijuje... 

Bacamo posljednji pogled na mali otočić Ponti! upi 
si, koji viri iz mora, kao onaj na Bledskom jezeru 

Sličan mu je. Vele, da je on inspirirao Bocklird 
naslika svoj otok mrtvih, ali mislim da to nije tačno 

Bocklinov otok je od samih hridina i klisura, ii 1^0- 
jih kao aveti strše u vis tamni i tužni čempresi hiG vi 
nekog groblja. Pontikonisi nema hridina BockliflokV 
ali ima mnogo Bodklinskog u sebi. Djeluje jače i od etaka. 

Bledskog, »kinča nebeškog«, ali je onaj na Bledu — sim¬ 
patičniji, naročito kad se u ljetnoj omari čovjek skrije 
u njegov hlad, a zvonce brenca i brenca, kao da opetu¬ 
je stereotipne želje svih onih, koji ga povlače — za ko¬ 
nop, (htio sam skoro napisati — za jezik ...) 

Parobrod kreće prema istoku. 

Siječe more, praveći skoro horizontalnu liniju prema 
istoku. Prolazimo tik otoka Vida, gdje vječno počivaju 
kosti neznanih heroja nezahvalne otadžbine. 

Groblje bez krstova i nitko nezna gdje je tko. 

Malo dalje u brdu stoji zidom ogradjena oveća ku¬ 
ća kao tvrdjava. Pogledam durbinom: na prozorima re¬ 
šetke. Dakle tužan dom robijaša. Tamo su smješteni kaž- 
njenici sjeverne Grčke. Na otoku su da ne bi mogli po¬ 
bjeći, a za »utjehu« su im pred očima grobovi srpskih 
vojnika, koji trunu u tudjoj zemlji naravno dosad čak i 
bez spomenika. Tu je i Cayenna i Sv. Helena. 

Sjetih se divnih vojničkih grobova francuske armi¬ 
je kod Bitolja. Rekoh divnih, ali su strahoviti, užasni. 

Mimo njih prodjoh jedne noći automobilom. Bila je 
nažalost mjesečina. 

Betonski krstovi sijali su i bijelili se kao posrebre¬ 
ni, kupajući se u moru okrugle nebeske bijele aveti: mje ■ 
sečine. 

Krst do krsta, kao vojnik do vojnika. Polje ogrom¬ 
no. Jurili smo preko 60 kilometara na sat, a groblje je 
trajalo dugi niz minuta. 

Izgledalo mi je, da grobovi jure za nama, ili kao da 
se groblje produžilo uz aleju, dugo, beskonačno. Auto 
je neprestano jurio, izgledalo je čak da ubrzava bijeg, a 
grobovi su još uvijek bili nama »ob desnu« kao na po¬ 
čast, dižući k nebu ukrštene puške, ruke što li... od si¬ 
vog betona, kao da mole milost i vape u pomoć: 

»Iznesite nas odavle iz ove pustoši. 

Gdje je nezahvalna domovina naša? 

U Tvom polju daj nam groba. 

Tvojim cvijećem grob nam kiti...« 

Ovdje na Vidu — ništa. 

Vidi se samo nemarno, u četvorini posut humak, 
obrasao travom tu i tamo pobacano kamenje, a dalje u 
lancima »pjev veriga« živih robijaša osudjenih na doži¬ 
votnu robiju. 

Vid je dakle tragedija i živih i mrtvih. 

Na rtu svjetionik, posljednje morsko svjetlo u jon¬ 
skom moru. I nećemo ga više viditi, dok ne doplovimo 
potpuno u naše more Jadransko, jer desna obala Tireri- 
skog tjesnaca, koji nije baš tako tijesan ili bolje Otrant- 
ska vrata — su tamna. 

To je jedini komad mora u Evropi, gdje mornari 
noću plove — na pamet ili bolje po kompasu (bussoli). 


Parobrod se približava obali, pa kreće prema sje¬ 
veru. Vidimo groko-albansko žalo. 

Sure hridine, golet, negdje po koje maslinovo stab¬ 
lo, pa krš, goli zelenkasto-sivo-suri krš, kao da je dal¬ 
matinski. 

Plovimo par sati i u daljini se javljaju na obali neke 
kuće kao rijetki bijeli labudovi. 

Na vrhu srušene kuće i oveća gradina. 

To je Santi-Ouaranta ili albanski Serande, a grčki 
Sarandes. Ja bi ga preveo »Četrdeset svetaca«, odakle 
mu i dolazi ime, jer je gore na brdu, gdje je svojedobno 
osnovan grad stajala crkva i samostan četrdesetorice 
kaludjera, koji postadoše sveci. 

Prije 60 godina nije uz obalu bilo nijedne kuće. Mje¬ 
sto je bilo na vrhu brda, ali su ga Turci spalili i poslije 
toga novo Serande je osnovano uz obalu. 

Turci su ga sravnili sa zemljom, jer su Grci digli 
ustanak. To je bila kazna za ustaše. 

Makar je Serande platio glavom, i mjesto potpuno 
uništeno, ipak nije uništen revolucijonarni duh Serandja- 
na, jer su i 1914. godine opet digli ustanak. Grci su po¬ 
mogli bunu. Bila je čak sastavljena vlada u Argirokas 
tru, kao dokaz epirotske samostalnosti. Združiše se Sar 
ti Ouaranta, Korica i Argirokastro, ali velike sile posl 

še svoje predstavnike, da riješe spor, jer im tada nije 
konvenirala mala epirotska republika, koja je imala cilj, 
da se ujedini — s Grčkom kraljevinom. 

U to doba htio je i talijanski mačak, da omasli svo¬ 
je zečje brkove, ali Epiroćani kad uvidiše, da ne mogu 
biti s Grčkom, staviše na svojoj bojnoj zastavi: »Bolje 
nego Italija«, i nekoliko stotina slabo naoruža¬ 
nih Epifjćana udariše na talijansku okupacijonu vojsku 
oa 10,(100 ljudi, koja bijaše došla čak do Janjine, te ih - 
pofttziše do nogu. To je za Italiju bila sramotna katastro¬ 
fa kao i ona kod Adue u Abesiniji. 

Dolaskom Venizelosa definitivno napusti Italija taj 
kraj, koji je danas djelomično sastavni dio — Albanije, 

Santi Ouaranta od sela sa par stotina duša, postade 
za vrijeme svjetskog rata važna luka i gradić, koji da¬ 
nas broji oko tri hiljade stanovnika. 

Grci se pomalo iseliše, i danas su gospodari i doma¬ 
ći — Albanci. 

* 

Spustim se u ladjicu s pomorskim časnikom te zave- 
slasmo k obali, dok ostali čekaju na parobrod, dok ne 
ovlaste albanske vlasti, da i drugi naši suputnici mogu 
stupiti na tlo njihove države. 

Iskrcajemo se na obalu. Pristupi mi žandar u nekoj 
plavoj uniformi, crnim astrahanskim fesom na glavi i 
vodi nas u lučki ured. 

Malena sobica iz drvene gradje. U sobi dva stola sa 
po dva pečata, nešto papira, fildžan kafe i kup ostataka 
d^cifeta u čikobernici. 

Na zidu ne baš velika slika albanskog heroja Sken- 

derberga. 

Kad je šef lučkog ureda doznao da sam novinar, di¬ 
gne glavu, načini par »vihtig-maherskih« gestikulacija, 
r>a mi se približi riječima: 

— St^fiPr giornalista parla italiano? 

. j ft pore, anehe 1’ albanese, per esempio; ško 

kL,.„ Ć(|i! 

I albansko sakupljeno društvo prasne u smijeh za¬ 
jedno samnom, jer rekoh namjerno početke rečenice ne 
baš salonske, ali uobičajene u albanskom žargonu. 

Tumači mi o snazi mlade Albanije i revoluciji, kr 
je podigao Ahmed beg Zogu, pa mi prstom pokaže s' 
tadanjeg predsjednika republike. 

Na zidu čavlima stoji zabijena dopisna karta loše 
reproducirane slike albanskog diktatora, koji je potje¬ 
rao iz zemlje italo-fila biskupa Fan Noli. 

— Jer Fan Noli nije ni Albanac — reče mi albanski 
činovnik, — on je rodjen u Jedrenima (Adrianopoli), a 
otac mu je bio doseljeni Talijan. 

— A Ahmed beg Zogu? 

— On je pravi Albanac, rodjen u Debru, koje je pri¬ 
palo Srbiji, ali Debar ili Dibra ... (ovdje Albanac napra¬ 
vi grimasu, sjetivši se, da sam i ja pripadnik države SHS 
— kojoj i Dibra plaća štibru), pa nastavi: 

_ali mi smo — saveznici... 


Dok mi tako razgovaramo upada u sobu generalni 
agent za Albaniju naše »Jadranske Plovidbe« simpatič¬ 
ni Kristo Giorgiu. 

Rodjeni Albanac, ali naš podanik. 

Priča nam za nas strance malo neutješnu vijest, da 
su sinoć neki kačaci, (albanski se veli ajduti), dakle haj¬ 
duci (ovakova su imena srodna u balkanskim jezicima!) 
napali nekoliko automobila, u kojima su se vozili putnici 
iz Argirokastra. Napaše ih kod sela Ljeskovit, oduzeše 
im 800 zlatnih napoleona, džepne satove, prstenje i osta¬ 
le pokretne dragocjenosti. S putnicima se nalazio i je¬ 
dan bugarski trgovac, koji je pokušao da bježi, ali ga 
ucecaše, a da nije uspio učiniti ni desetak koraka. 

— A čuje li se često ta glazba pušaka tih aljduta, — 
zapitam jednog prisutnog. 

— Ta muzika je na dnevnom programu. 

Izadjosmo malo ulicama Serande ili bolje ulicom 
(jer je u stvari samo jedna). Dabome kaldrma. Pred na- 

ma se koči jednospratna kuća u formi polu-vile, polu-pa- 
late. Velika crna slova označuju utjehu putnika, koji se 
boji, da neće nigdje naći udobnog prenoćišta. Čitam: Ho¬ 
tel Pirro Palače. Da nema tog »Palače«, čovjek bi po¬ 
sumnjao, ali pompozno ime velegradskih svratišta, koji 
pod tom etiketom uvijek imaju bar i neku sadržinu — 
nije bilo mnogo lažno. Sobe su udobne, čiste. Posluga go¬ 
vori osim albanskog, grčkog i turskog skoro sve evrop¬ 
ske jezike ,medju kojima talijanski najlakše i bez lom- 
jeifja jezika. 

Ova zemlja nema svog papirnatog ni kovanog nov¬ 
ca, nema ni željeznica, ali postoji -— aeroplanski i auto¬ 
mobilski promet. 

Izmedju Skadra i Tirane, Tirane i Korče, pa Argiro¬ 
kastra, Drača, Valone, Berata i Elbassana, ima dnevno 
aeroplanskog saobraćaja za putnike i poštu. 

Taj zračni promet organiziralo je njemačko društvo 
Aero-Lloyd. 

Tim zračnim prometom Albanija je preskočila sve 
balkanske države u progresu, ali... to mi izgleda kao 
kad čovjek nema džepne maramice od platna ili batista, 
dok u vanjskom džepu kaputa nosi svilenu gigerl-mara- 
micu sa čipkama iz Bruxellesa. 


Po prvi put stupam na zemljište slobodne Albanije. 
Nikog nema tko me prati, ali sam ipak u društvu. 

Najjači je onaj, tko je sam, reče negdje Ibsen, a naš 
Matoš kao da mu u jeci odgovara: Ja nisam sam, ni kad 
sam sam. 

Na žaiu ove slobodne obale zabavlja me moj saput- 
nik A. G. M. svojom »Pečalbom«. 

U daljini Grčka, Homerovi otoci i zapad sunca. 

Što mi priča A. G. M? 

»5 sunce, sunce Homerovo, izdiše s apoteozom po¬ 
žara u purpurnoj smrti, koja se zove i opet 'jedan dan 
i opet jedan korak bliže onom mjestu, na kojemu će na¬ 
še kosti (Bog zna za koga?) nadjubriti 

ovu zemlju poreskih glava bez ljudi; 

politike bez političara; 

literature bez književnika; 

omladine bez mladosti; 

seljaka bez »grunta«; 

knjige bez čitalaca; 

značajnika bez pameti; 

umnika bez značaja! 

trgovine bez Hrvata; 

konstitucije bez sabora; 

sabora bez parlamentarizma; 

kukolja bez žita; 

rodoljuba bez hrvatstva, 

mjenica bez vjeresije; 

Lihvara bez pedepse; 
generala bez vojske; 
prijestolnice bez prijestolja; 
krunovine bez krune; 
prava bez obrane ; 
zločina bez kazne! 

Catiline bez Cicerona; 
ratobornosti bez puške; 
ordena bez zasluga; 
zemlje bez naroda; 
naroda bez zemlje«; 

Tako reče A. G. Matoš! 

»A sunce, sunce Homerove Zapadbo. a vnom 
Jonskome, ovdje u Sera^di... kao ck ezavst $ apote¬ 
ozom požara u purpurnoj bit-zu o'tolo. AUartr 

je, slobodne države ... ... 

Albanijo, zemljo ZtbHjO 'aij_ 

zemljo bez svojih novaca , T{*'{ sUbodoo.l. 

Klanjam se Albanijo, slobod. Tvojoj 1 . 

Ave Shipnia! 

